হজ্জ আদায় কৰাৰ পদ্ধতি - অসমীয়া - ইছলাম প্ৰশ্ন আৰু উত্তৰ ৱেবছাইট\nহজ্জ আদায় কৰাৰ পদ্ধতি\nমুফতি : ইছলাম প্ৰশ্ন আৰু উত্তৰ ৱেবছাইট\nউক্ত প্ৰৱন্ধটোত হজ্জ আদায় কৰাৰ পদ্ধতি বৰ্ণনা কৰা হৈছে।\nPDF 637.1 KB 2019-05-02\nএই বিষয়টোৰ অনুবাদ (1)\nএই চমু বিৱৰণীখন নিম্নলিখিত ভাষাত অনুবাদ কৰা হৈছে (2)\nالقسم العلمي موقع سؤال وجواب\n31822: হজ্জ আদায় কৰাৰ পদ্ধতি\nপ্ৰশ্ন: মই হজ্জ আদায় কৰাৰ পদ্ধতি বিস্তাৰিত জানিব বিচাৰো।\nহজ্জ এটা উত্তম আৰু মৰ্যদাপূৰ্ণ ইবাদত। এইটো ইছলামৰ পঞ্চ স্তম্ভৰ অন্যতম, যি ইছলাম প্ৰদান কৰি আল্লাহ তাআলাই নবী মুহাম্মদ চাল্লাল্লাহু আলাইহি অছাল্লামক প্ৰেৰণ কৰিছিল। যি স্তম্ভসমূহ অবিহনে কোনো ব্যক্তিৰ দ্বীনদাৰি পূৰ্ণতা পাব নোৱাৰে। যিকোনো ইবাদতৰ দ্বাৰা আল্লাহৰ নৈকট্য অৰ্জন কৰিবলৈ হ’লে আৰু ইবাদত কবুল হ’বলৈ হ’লে দুটা বিষয় আৱশ্যক:\nএক. একমাত্ৰ আল্লাহৰ বাবে মুখলিছ বা একনিষ্ঠ হোৱা। অৰ্থাৎ সেই ইবাদতৰ মাধ্যমত আল্লাহৰ সন্তুষ্টি আৰু পৰকালৰ কল্যাণক উদ্দেশ্য কৰা; প্ৰদৰ্শনেচ্ছা, প্ৰচাৰপ্ৰিয়তাৰ উদ্দেশ্যে নকৰা অথবা আন কোনো পাৰ্থিৱ উদ্দেশ্যৰ বাবে নকৰা।\nদুই. কথা আৰু কৰ্মত নবী চাল্লাল্লাহু আলাইহি অছাল্লামৰ অনুসৰণ কৰা। নবী চাল্লাল্লাহু আলাইহি অছাল্লামৰ আদৰ্শ নজনাকৈ তেওঁক অনুসৰণ কৰা সম্ভৱ নহয়। এতেকে যি ব্যক্তি হজ্জ পালনৰ মাধ্যমত অথবা আন কোনো ইবাদত পালনৰ মাধ্যমত আল্লাহৰ নৈকট্য লাভ কৰিব বিচাৰে তাৰ কৰ্তব্য হৈছে নবী চাল্লাল্লাহু আলাইহি অছাল্লামৰ আদৰ্শ জানি লোৱা। তলত আমি ছুন্নাহ মুতাবিক হজ্জ আদায় কৰাৰ পদ্ধতি সংক্ষিপ্ত ভাৱে দাঙি ধৰিম। ইতিপূৰ্বে আমি ওমৰাহ আদায় কৰাৰ পদ্ধতি 31819 নং প্ৰশ্নৰ উত্তৰত দাঙি ধৰিছো। ওমৰাহ আদায় কৰাৰ পদ্ধতি সেই প্ৰশ্নৰ উত্তৰৰ পৰা জানি লব পাৰে।\nহজ্জ তিনি প্ৰকাৰ: তামাত্তু, ইফৰাদ আৰু ক্বিৰান।\nতামাত্তু হজ্জ: হজ্জৰ মাহসমূহত (হজ্জৰ মাহসমূহ হৈছে- শ্বাওৱাল, জুলক্বাদাহ, জুলহিজ্জা চাওঁক আল-শ্বাৰহুল মুমতি ৭/৬২) এককভাৱে ওমৰাৰ ইহৰাম পৰিধান কৰা, মক্কাত উপস্থিত হৈ তাৱাফ কৰা, ওমৰাৰ ছায়ী কৰা, মূৰ খুৰোৱা অথবা চুলি চুটি কৰি ওমৰাৰ পৰা হালাল হৈ যোৱা। ইয়াৰ পিছত তাৰবিয়াৰ দিনা অৰ্থাৎ ৮ জুলহিজ্জাৰ দিনা এককভাৱে হজ্জৰ ইহৰাম পৰিধান কৰি হজ্জৰ যাৱতীয় কাৰ্যাৱলী শেষ কৰা। এতেকে, তামাত্তু হজ্জকাৰী পৰিপূৰ্ণ এটা ওমৰাহ পালন কৰে আৰু পৰিপূৰ্ণ এটা হজ্জ পালন কৰে।\nইফৰাদ হজ্জ: কেৱল হজ্জৰ বাবে ইহৰাম পৰিধান কৰা, মক্কাত উপস্থিত হৈ তাৱাফে কুদুম কৰা, হজ্জৰ বাবে ছায়ী কৰা, মূৰ নুখুৰাই বা চুলি চুটি নকৰি আৰু ইহৰামৰ পৰা হালাল নহৈ ইহৰাম অৱস্থাত থকা আৰু ঈদৰ দিনা জামাৰাহ আকাবাত শিলগুটি দলিওৱাৰ পিছত ইহৰামৰ পৰা হালাল হৈ যোৱা। যদি হজ্জৰ ছায়ীক হজ্জৰ তাৱাফৰ পিছত আদায় কৰিব বিচাৰে তেন্তে তেনেকুৱা কৰিলেও কোনো অসুবিধা নাই।\nক্বিৰান হজ্জ: ওমৰাহ আৰু হজ্জৰ বাবে একেলগে ইহৰাম পৰিধান কৰা অথবা প্ৰথমতে ওমৰাৰ বাবে ইহৰাম পৰিধান কৰা তাৰ পিছত তাৱাফ আৰম্ভ কৰাৰ আগত হজ্জক ওমৰাৰ লগত সম্পৃক্ত কৰা (অৰ্থাৎ তাৱাফ আৰু ছায়ীক হজ্জ আৰু ওমৰাৰ ছায়ী হিচাপে নিয়ত কৰা)। ক্বিৰান হজ্জকাৰীৰ আমলসমূহ ইফৰাদ হজ্জকাৰীৰ আমলৰ দৰে। কিন্তু ক্বিৰান হজ্জকাৰীৰ বাবে হাদি লাগিব ; আৰু ইফৰাদ হজ্জকাৰীৰ বাবে হাদি নালাগে।\nহজ্জৰ প্ৰকাৰসমূহৰ মাজত আটাইতকৈ উত্তম হৈছে- তামাত্তু হজ্জ। নবী চাল্লাল্লাহু আলাইহি অছাল্লামে তেওঁৰ ছাহাবীসকলক এই হজ্জ আদায় কৰাৰ নিৰ্দেশ দিছে আৰু এই হজ্জ আদায় কৰাৰ প্ৰতি উদ্বুদ্ধ কৰিছে। আনকি যদি কোনোবাই ক্বিৰান হজ্জ বা ইফৰাদ হজ্জৰ নিয়ত কৰি পেলায় তথাপিও তেখেতে তাৰ ইহৰামক ওমৰাৰ ইহৰামত পৰিবৰ্তন কৰি হালাল হৈ যোৱাৰ তাগিদ দিছে। যাতে সেই ব্যক্তি তামাত্তু হজ্জ পালনকাৰী হ’ব পাৰে। আনকি এইটো তাৱাফে কুদুম আৰু ছায়ীৰ পিছতো হ’ব পাৰে। কাৰণ নবী চাল্লাল্লাহু আলাইহি অছাল্লামে তেওঁৰ বিদায়ী হজ্জত তাৱাফ আৰু ছায়ী কৰাৰ পিছত তেওঁৰ ছাহাবীসকলক নিৰ্দেশ দিছিল- তোমালোকৰ মাজত যাৰ যাৰ লগত হাদি নাই সি যেন নিজৰ ইহৰামক ওমৰাৰ ইহৰামত পৰিবৰ্তন কৰি মূৰৰ চুলি চুটি কৰি হালাল হৈ যায়। তেওঁ আৰু কৈছে: মই যদি হাদি নানিলোহেঁতেন তেনেহ’লে তোমালোকক যি নিৰ্দেশ দিছো ময়ো সেইটো পালন কৰিলোহেঁতেন।\nইহৰাম: অলপ আগত যি প্ৰশ্নৰ ৰেফাৰেন্স দিয়া হৈছে সেই প্ৰশ্নৰ উত্তৰত ইহৰামৰ ছুন্নতসমূহ যেনে- গুছল কৰা, সুগন্ধি ব্যৱহাৰ কৰা, নামাজ পঢ়া ইত্যাদি উল্লেখ কৰা হৈছে। ইহৰামৰ আগত সেই ছুন্নতসমূহ পালন কৰিব লাগিব। ইয়াৰ পিছত নামাজ শেষ কৰি অথবা নিজ বাহনত আৰোহণ কৰি ইহৰাম বান্ধিব। যদি তামাত্তু হজ্জকাৰী হয় তেনেহ’লে ক’ব:\nলাব্বাইকাল্লাহুম্মা বি উমৰাতিন (অৰ্থ- হে আল্লাহ! ওমৰাহকাৰী হিচাপে তোমাৰ দৰবাৰত হাজিৰ)।\nআৰু যদি ক্বিৰান হজ্জ আদায়কাৰী হয় তেনেহ’লে ক’ব:\nلَبَّيْكَ اللَّهُمَّ بِحَجَّةٍ وَعُمْرَةٍ\nলাব্বাইকাল্লাহুম্মা বি হাজ্জাতিন ওৱা উমৰাতিন (হে আল্লাহ! হজ্জ আৰু ওমৰাহকাৰী হিচাপে তোমাৰ দৰবাৰত হাজিৰ)\nআৰু যদি ইফৰাদ হজ্জকাৰী হয় তেনেহ’লে ক’ব:\nলাব্বাইকাল্লাহুম্মা হাজ্জান (হে আল্লাহ! হজ্জকাৰী হিচাপে তোমাৰ দৰবাৰত হাজিৰ)।\nতাৰ পিছত ক’ব: اللهم هذه حجة لا رياء فيها ولا سمعة আল্লাহুম্মা হাযিহি হাজ্জাতুন লা ৰিয়াআ ফি-হা অলা ছুমআ (হে আল্লাহ! এই হজ্জক এনেকুৱা হজ্জ হিচাপে কবুল কৰা যাৰ মাজত লৌকিকতা আৰু প্ৰচাৰপ্ৰিয়তা নাই)। ইয়াৰ পিছত নবী চাল্লাল্লাহু আলাইহি অছাল্লামে যেনেকৈ তালবিয়া পাঠ কৰিছে তেনেকৈ তালবিয়া পাঠ কৰিব। সেই তালবিয়া হৈছে-\nলাব্বাইকাল্লাহুম্মা লাব্বাইক। লাব্বাইকা লা শ্বাৰিকা লাকা লাব্বাইক। ইন্নাল হামদা অন নি’মাতা লাকা অল মুলক। লা শ্বাৰিকা লাক।\n(অৰ্থ- মই তোমাৰ দৰবাৰত উপস্থিত, হে আল্লাহ মই তোমাৰ দৰবাৰত উপস্থিত। মই তোমাৰ দৰবাৰত উপস্থিত তোমাৰ কোনো অংশীদাৰ নাই, মই তোমাৰ দৰবাৰত উপস্থিত। নিশ্চয় যাৱতীয় প্ৰশংসা, যাৱতীয় নিয়ামত তোমাৰ বাবেই আৰু ৰাজত্ব তোমাৰেই। তোমাৰ কোনো অংশীদাৰ নাই।)\nনবী চাল্লাল্লাহু আলাইহি অছাল্লামে আৰু এটা তালবিয়া পঢ়িছিল সেইটো হৈছে-\nলাব্বাইকা ইলাহাল হাক্ব (অৰ্থ- হে সত্য উপাস্য! তোমাৰ দৰবাৰত উপস্থিত)।\nইবনে ওমৰ (ৰাদিয়াল্লাহু আনহুৱে) আৰু অলপ বেছিকৈ পঢ়িছিল:\nলাব্বাইকা অছাদাইক। অল খাইৰু বি ইয়াদাইক। অৰ-ৰাগবা-উ ইলাইকা অল আমাল। (অৰ্থ- মই তোমাৰ দৰবাৰত উপস্থিত, মই তোমাৰ সৌজন্যত উপস্থিত। কল্যাণ তোমাৰেই হাতত। আকাংখা আৰু আমল তোমাৰ প্ৰতি নিবেদিত)। পুৰুষসকলে উচ্চস্বৰে তালবিয়া পাঠ কৰিব আৰু নাৰীসকলে এনেকৈ পঢ়িব যাতে ওচৰৰ লোকে শুনিব পাৰে আৰু যদি ওচৰত অপৰ পুৰুষ থাকে তেনেহ’লে গোপনে তালবিয়া পঢ়িব।\nইহৰামকাৰী যদি কোনো প্ৰতিবন্ধকতাৰ আশংকা কৰে যেনে বেমাৰ, শত্ৰু বা গ্ৰেফতাৰ ইত্যাদি তেনেহ’লে ইহৰাম কৰা অৱস্থাত চৰ্ত কৰি লোৱা ভাল। ইহৰাম কৰা অৱস্থাত তেওঁ ক’ব:\nইন হাবাছানি হাবিছ ফা মাহিল্লি হাইছু হাবাছতানি (অৰ্থ- যদি কোনো প্ৰতিবন্ধকতা - যেনে ৰোগ, পলম হোৱা ইত্যাদি মোৰ হজ্জ পালনত- বাধা হৈ থিয় হয় তেনেহ’লে মই য’ত প্ৰতিবন্ধকতাৰ চিকাৰ হম ততেই ইহৰামৰ পৰা হালাল হৈ যাম)।\nلأن النبي صلى الله عليه وسلم " أمر ضباعة بنت الزبير حين أرادت الإحرام وهي مريضة أن تشترط وقال : إن لك على ربك ما استثنيت " رواه البخاري (5089) ومسلم (1207)\nকিয়নো জুবাআ বিনতে যুবাইৰ অসুস্থ হোৱাত নবী চাল্লাল্লাহু আলাইহি অছাল্লামে ইহৰাম কৰা অৱস্থাত তেওঁক চৰ্ত কৰাৰ নিৰ্দেশ দিছিল আৰু কৈছিল: “তুমি যি চৰ্ত কৰিছা সেয়া তোমাৰ ৰবৰ ওচৰত গ্ৰহণযোগ্য।”[ছহীহ বুখাৰী (৫০৮৯) আৰু ছহীহ মুছলিম (১২০৭)]\nযদি ইহৰামকাৰী চৰ্ত কৰি থাকে আৰু নুছুক (হজ্জ-ওমৰাহ) পালনত প্ৰতিবন্ধকতাৰ সন্মুখীন হয় তেনেহ’লে সি ইহৰামৰ পৰা হালাল হৈ যাব। এনে কৰিলে তাৰ ওপৰত আন কোনো দায়িত্ব নাহিব। আৰু যদি প্ৰতিবন্ধকতাৰ কোনো আশংকা নাথাকে তেনেহ’লে চৰ্ত নকৰাই বাঞ্ছনীয়। কাৰণ নবী চাল্লাল্লাহু আলাইহি অছাল্লামে চৰ্ত কৰা নাছিল আৰু সাধাৰণভাৱে সকলোকে চৰ্ত কৰাৰ নিৰ্দেশও দিয়া নাছিল। জুবাআ বিনতে যুবাইৰ অসুস্থ হোৱাৰ কাৰণে তেওঁক নিৰ্দেশ দিছিল। ইহৰামকাৰীৰ উচিত অধিক হাৰত তালবিয়া পাঠ কৰা। বিশেষকৈ সময় আৰু অৱস্থাৰ পৰিবৰ্তনসমূহত। যেনে ওখ ঠাইত উঠাৰ সময়ত। তলফালে নমাৰ সময়ত। ৰাতি বা দিনৰ আগমনকালত। তালবিয়া পাঠৰ পিছত আল্লাহৰ সন্তুষ্টি আৰু জান্নাত প্ৰাৰ্থনা কৰা আৰু জাহান্নামৰ পৰা আশ্ৰয় প্ৰাৰ্থনা কৰা উচিত।\nওমৰাৰ ইহৰামৰ ক্ষেত্ৰত ইহৰামৰ আৰম্ভণিৰ পৰা তাৱাফ আৰম্ভ কৰাৰ আগ লৈকে তালবিয়া পাঠ কৰাৰ বিধান আছে। আৰু হজ্জৰ ক্ষেত্ৰত ইহৰাম পৰিধান কৰাৰ পিছৰ পৰা ঈদৰ দিনা জামাৰাহ আকাবাত শিলগুটি দলিওৱা লৈকে তালবিয়া পঢ়াৰ বিধান আছে।\nমক্কাত প্ৰৱেশৰ বাবে গুছল কৰা: মক্কাৰ ওচৰত উপস্থিত হ’লে যদি সম্ভৱ হয় মক্কাত প্ৰৱেশৰ বাবে গুছল কৰি লব। কাৰণ নবী চাল্লাল্লাহু আলাইহি অছাল্লামে মক্কাত প্ৰৱেশ কৰাৰ সময়ত গুছল কৰিছিল। [ছহীহ মুছলিম (১২৫৯)]\nইয়াৰ পিছত মছজিদে হাৰামত প্ৰৱেশৰ সময়ত সোঁ ভৰি আগত দিব আৰু ক’ব:\nبِسْمِ اللهِ والصَّلَاةُ وَالسَّلَامُ عَلَى رَسُوْلِ اللهِ الَّلهُمَّ اغْفِرْ لِيْ ذُنُوْبِيْ وافْتَحْ لِى أَبْوَابَ رَحْمَتِكَ أَعُوذُ بِاللَّهِ الْعَظِيمِ وَبِوَجْهِهِ الْكَرِيمِ وَسُلْطَانِهِ الْقَدِيمِ مِنَ الشَّيْطَانِ الرَّجِيمِ\n(অৰ্থ- আল্লাহৰ নামত আৰম্ভ কৰিছো। ৰাছুল চাল্লাল্লাহু আলাইহি অছাল্লামৰ প্ৰতি ৰহমত আৰু শান্তি বৰ্ষিত হওঁক। হে আল্লাহ! মোৰ সকলো গুনাহ ক্ষমা কৰি দিয়া। মোৰ বাবে তোমাৰ ৰহমতৰ দুৱাৰসমূহ খুলি দিয়া। মই নিলম্বিত চয়তানৰ পৰা মহান আল্লাহৰ ওচৰত তেওঁৰ মহান চেহাৰাৰ মাধ্যমত, তেওঁৰ অনাদি ৰাজত্বৰ মাধ্যমত আশ্ৰয় প্ৰাৰ্থনা কৰিছো।)\nতাৰ পিছত তাৱাফ আৰম্ভ কৰাৰ বাবে হাজাৰে আছৱাদৰ ফালে আগুৱাই যাব। তাৱাফ কৰাৰ পদ্ধতি ইতিপূৰ্বে (31819) নং প্ৰশ্নৰ উত্তৰত উল্লেখ কৰা হৈছে।\nতাৱাফৰ পিছত আৰু তাৱাফৰ দুই ৰাকাত নফল নামাজৰ পিছত মাছআ (ছায়ী কৰাৰ স্থান)ৰ ফালে আগুৱাই যাব আৰু ছাফা-মাৰৱা পাহাৰৰ মাজ স্থানত ছায়ী (প্ৰদক্ষিণ) কৰিব। (31819) নং প্ৰশ্নৰ উত্তৰত ছায়ীৰ বিৱৰণ উল্লেখ কৰা হৈছে\nতামাত্তু হজ্জকাৰী ওমৰাৰ ছায়ী কৰিব। আৰু ইফৰাদ ও ক্বিৰান হজ্জকাৰী হজ্জৰ ছায়ী কৰিব লগতে ইচ্ছা কৰিলে ছায়ীটো হজ্জৰ ফৰজ তাৱাফৰ পিছতো আদায় কৰিব পাৰিব।\nমূৰ খুৰোৱা অথবা চুলি চুটি কৰা:\nতামাত্তু হজ্জকাৰী যেতিয়া ছায়ীৰ সাতটা প্ৰদক্ষিণ শেষ কৰিব তেতিয়া পুৰুষে মূৰ খুৰাব নাইবা চুলি চুটি কৰিব। মূৰ খুৰালে মূৰৰ সৰ্বাংশ খুৰাব লাগিব। এইদৰে চুলি চুটি কৰিলেও মূৰৰ সৰ্বাংশৰ চুলি চুটি কৰিব লাগিব। চুলি চুটি কৰাতকৈ মূৰ খুৰোৱা উত্তম। যিহেতু নবী চাল্লাল্লাহু আলাইহি অছাল্লামে মূৰ খুৰোৱাসকলৰ বাবে তিনিবাৰ দুআ কৰিছে আৰু চুলি চুটি কৰা সকলৰ বাবে এবাৰ দুআ কৰিছে। [ছহীহ মুছলিম (১৩০৩)] কিন্তু হজ্জৰ সময় যদি অতি নিকটৱৰ্তী হয় আৰু নতুন চুলি ওলাবলৈ সময় নাথাকে তেনেহ’লে চুলি চুটি কৰা উত্তম; যাতে হজ্জৰ সময়ত মূৰ খুৰাব পাৰে। দলীল হৈছে- বিদায় হজ্জত নবী চাল্লাল্লাহু আলাইহি অছাল্লামে তেওঁৰ ছাহাবীসকলক ওমৰাৰ বাবে মূৰৰ চুলি চুটি কৰাৰ নিৰ্দেশ দিছিল। কাৰণ তেওঁলোকে জুলহিজ্জা মাহৰ ৪ তাৰিখে পোৱাৰ ভাগত মক্কাত উপস্থিত হৈছিল। আৰু নাৰীসকলে আঙুলিৰ এক কৰ পৰিমাণ চুলি কাটি লব। এইখিনিতে তামাত্তু হজ্জকাৰীৰ ওমৰাৰ কাম সম্পন্ন হ’ল আৰু তামাত্তু হজ্জকাৰী সম্পূৰ্ণৰূপে হালাল হৈ যাব। অৰ্থাৎ হালাল অৱস্থাত এজন ব্যক্তি যি যি কৰিব পাৰে (যেনে- চিলাইকৃত পোছাক পৰিধান কৰা, সুগন্ধি ব্যৱহাৰ কৰা, স্ত্ৰী সহবাস কৰা ইত্যাদি) তামাত্তু হজ্জকাৰীও ইয়াৰ পিছত সেইসমূহ কাম কৰিব পাৰিব।\nআনহাতে ইফৰাদ আৰু ক্বিৰান হজ্জকাৰী মূৰ নুখুৰাব; অথবা মূৰৰ চুলি চুটি নকৰিব; তেওঁলোকে ইহৰামৰ পৰা হালাল নহ’ব। বৰং ইহৰাম অৱস্থাত থাকিব আৰু ঈদৰ দিনা জামাৰা আকাবাত শিলগুটি দলিওৱাৰ পিছত মূৰ খুৰাব অথবা চুলি চুটি কৰি হালাল হৈ যাব।\nতাৰবিয়াৰ দিনা বা জ্বিলহিজ্জাৰ ৮ তাৰিখে তামাত্তু হজ্জকাৰী মক্কাত তাৰ অৱস্থানস্থলৰ পৰা ইহৰাম বান্ধিব। ওমৰাৰ ইহৰাম কৰা অৱস্থাত যি যি কৰা মুস্তাহাব আছিল হজ্জৰ ইহৰামৰ সময়তো সেয়া কৰা (যেনে- গুছল কৰা, সুগন্ধি ব্যৱহাৰ কৰা, নামাজ পঢ়া ইত্যাদি) মুস্তাহাব। এই ইহৰামৰ সময়ত হজ্জৰ নিয়ত কৰিব, তালবিয়া পাঠ কৰিব আৰু ক’ব: لبيك اللهم حجاً (হে আল্লাহ! হজ্জকাৰী হিচাপে তোমাৰ দৰবাৰত উপস্থিত)। যদি হজ্জ সমাপ্তকৰণত কোনো প্ৰতিবন্ধকতাৰ আশংকা থাকে তেন্তে চৰ্ত কৰি লব। وإن حبسني حابس فمحلي حيث حبستني (অৰ্থ- যদি কোনো প্ৰতিবন্ধকতাই মোক আটক কৰে তেনেহ’লে মই যতেই আটক হম সেই ঠাইতে হালাল হৈ যাম)। আৰু যদি এনে কোনো আশংকা নাথাকে তেনেহ’লে চৰ্ত কৰা অনুচিত। এজন হাজ্জীৰ বাবে মুস্তাহাব হৈছে ঈদৰ দিনা জামাৰা আকাবাত শিলগুটি দলিওৱাৰ আগলৈকে উচ্চস্বৰে তালবিয়া পাঠ কৰা।\nইয়াৰ পিছত মীনালৈ ৰাৱানা হ’ব। তাত উপস্থিত হৈ জোহৰ, আছৰ, মাগৰিব, ঈশ্বা আৰু ফজৰৰ নামাজ কছৰ (৪ ৰাকাতৰ স্থলত ২ ৰাকাত) কৰি যথা সময়ত আদায় কৰিব। দলীল হৈছে- নবী চাল্লাল্লাহু আলাইহি অছাল্লামে মীনাত এই নামাজসমূহ কছৰ কৰিছিল; কিন্তু একেলগে আদায় কৰা নাছিল।\nকছৰ: ৪ ৰাকাত বিশিষ্ট নামাজসমূহ ২ ৰাকাত কৈ আদায় কৰা। মক্কাবাসী আৰু আন আন লোকসকলেও মীনা, আৰাফা আৰু মুজদালিফাত নামাজ কছৰ কৰিব। দলীল হৈছে- নবী চাল্লাল্লাহু আলাইহি অছাল্লামে হজ্জ আদায় কৰা অৱস্থাত লোকসকলক লৈ নামাজ আদায় কৰিছিল। তেওঁৰ লগত মক্কাবাসীসকলেও আছিল। কিন্তু তেওঁ তেওঁলোকক পৰিপূৰ্ণ নামাজ আদায় কৰা নিৰ্দেশ দিয়া নাছিল। যদি সেয়া ফৰজ হ’লেহেঁতেন তেনেহ’লে তেওঁ তেওঁলোকক সেয়া নিৰ্দেশ দিলেহেঁতেন যেনেকৈ মক্কা বিজয়ৰ বছৰত নিৰ্দেশ দিছিল। কিন্তু মক্কাৰ অট্ৰলিকা আৰু ঘৰ দুৱাৰসমূহ প্ৰসাৰিত হৈ হৈ মীনা মক্কাৰ অন্তৰ্ভূক্ত হৈ গৈছে। এনে লাগে যেন মীনা মক্কাৰেই এটা অংশ। সেয়ে মক্কাবাসীসকলে তাত কছৰ নকৰিব।\nআৰাফাৰ দিনা সূৰ্যোদয়ৰ পিছত মীনাৰ পৰা আৰাফাৰ উদ্দেশ্যে ৰাৱানা দিব। সম্ভৱ হ’লে জোহৰৰ আগলৈকে নামিৰাত অৱস্থান কৰিব (নামিৰা হৈছে- আৰাফাৰ সন্মুখভাগৰ এটা স্থানৰ নাম)। আৰু যদি সেয়া সম্ভৱ নহয় তেনেহ’লেও কোনো অসুবিধা নাই। কাৰণ নামিৰাত অৱস্থান কৰা ছুন্নত; ওৱাজিব নহয়। সূৰ্য পশ্চিমাকাশত ঢলি পৰাৰ পিছত (অৰ্থাৎ জোহৰৰ সময় হোৱাৰ পিছত) জোহৰ আৰু আছৰ উভয় নামাজ একেলগে জোহৰৰ ওৱাক্তত দুই দুই ৰাকাত কৈ আদায় কৰি লব; ঠিক যেনেকৈ নবী চাল্লাল্লাহু আলাইহি অছাল্লামে আদায় কৰিছিল যাতে আৰাফাৰ ময়দানত দীৰ্ঘ সময় অৱস্থান কৰি দুআ কৰিব পাৰে। নামাজৰ পিছত আল্লাহৰ যিকিৰ আৰু দুআত ব্যস্ত হ’ব। আল্লাহৰ ওচৰত ফৰিয়াদ কৰিব, দু হাত তুলি কিবলামুখী হৈ যি ইচ্ছা দুআ কৰিব। যদি কিবলামুখী হওঁতে জাবালে আৰাফা পিছ পৰে তথাপিও কোনো অসুবিধা নাই। যিহেতু দুআৰ ক্ষেত্ৰত ছুন্নত হৈছে- কিবলামুখী হোৱা; পাহাৰ অভিমুখী নহয়। নবী চাল্লাল্লাহু আলাইহি অছাল্লামে পাহাৰৰ ওচৰত অৱস্থান কৰিছিল আৰু কৈছিল: “মই ইয়াত অৱস্থান কৰিলো; আৰাফাৰ ময়দানৰ সৰ্বাংশ অৱস্থানস্থল।” সেই মহান দিনা ৰাছুল চাল্লাল্লাহু আলাইহি অছাল্লামে যিটো দুআ আটাইতকৈ বেছি কৰিছে সেইটো হৈছে-\nلاَ إِلَهَ إِلَّا اللَّهُ ، وَحْدَهُ لاَ شَرِيكَ لَهُ ، لَهُ الْمُلْكُ ، وَلَهُ الْحَمْدُ ، وَهُوَ عَلَى كُلِّ شَيْءٍ قَدِيرٌ\nলা ইলা-হা ইল্লাল্লাহু অহদাহু লা শ্বাৰিকা লাহু। লাহুল মুলকু অলাহুল হামদু। ওৱাহুৱা আলা কুল্লি শ্বাইয়্যিন ক্বাদীৰ। (অৰ্থ- একমাত্ৰ আল্লাহৰ বাহিৰে আন কোনো সত্য উপাস্য নাই। তেওঁৰ কোনো অংশীদাৰ নাই। ৰাজত্ব তেওঁৰেই। প্ৰশংসা তেওঁৰেই। তেওঁ সকলো বিষয়তে ক্ষমতাবান)। যদি অলপ অপ্ৰীতিকৰ লাগে আৰু সঙ্গী-সাৰথীসকলৰ লগত কথা বতৰা কৈ অলপ সতেজ হ’বলৈ মন যায় তেনেহ’লে ভাল কথা ক’ব অথবা ভাল কোনো পুথি পঢ়িব। বিশেষকৈ আল্লাহ তাআলাৰ বদান্যতা, তেওঁৰ মহান অনুগ্ৰহ বিষয়ক কোনো পুথি পঢ়িব। যাতে সেই মহান দিনটোত আল্লাহৰ প্ৰতি আশাৰ দিশটো ভাৰী হৈ থাকে। ইয়াৰ পিছত পুনৰ আল্লাহৰ ওচৰত প্ৰাৰ্থনা আৰু দুআত উভতি আহিব আৰু দিনৰ শেষভাগক কামত লগাবলৈ সচেষ্ট হ’ব। কিয়নো আটাইতকৈ উত্তম দুআ হৈছে- আৰাফা দিৱসৰ দুআ।\nসূৰ্য অস্ত যোৱাৰ পিছত মুজদালিফালৈ ৰাওৱানা হ’ব। মুজদালিফাত উপস্থিত হৈ মাগৰিব আৰু ঈশ্বাৰ নামাজ এটা আজান আৰু দুই ইকামতত আদায় কৰিব। যদি এই আশংকা হয় যে, মুজদালিফাত উপস্থিত হওঁতে মাজ ৰাতি পাৰ হৈ যাব তেনে ক্ষেত্ৰত পথত নামাজ আদায় কৰি লব। কাৰণ নামাজক মাজ ৰাতিৰ বেছি পলম কৰা ঠিক নহয়। মুজদালিফাত আহি ৰাতি অতিবাহিত কৰিব। ফজৰৰ ওৱাক্ত হোৱাৰ বিষয়ে নিশ্চিত হোৱাৰ পিছত পলম নকৰি এক আজান আৰু এক ইকামতত ফজৰৰ নামায পঢ়ি লব। ইয়াৰ পিছত আল-মাশ্বআৰিল-হাৰামৰ ফালে আগুৱাই যাব (বৰ্তমান মুজদালিফাত মছজিদটো যি স্থানত আছে এইটোৱে সেই ঠাই)। তাত গৈ আল্লাহৰ একত্ববাদৰ ঘোষণা দিব, আল্লাহৰ মহত্ব ঘোষণা কৰিব আৰু তাকবীৰ ক’ব আৰু ইছফাৰ হোৱা (ইছফাৰ মানে- সূৰ্যোদয়ৰ আগত পূৱদিশত পোৱাৰ কিৰণ প্ৰষ্ফুটিত হৈ উঠা) লৈকে যি মন যায় দুআ কৰিব। যদি আল-মাশ্বআৰিল-হাৰামত যোৱা সম্ভৱ নহয় তেনেহ’লে নিজ স্থানত অৱস্থান কৰি দুআ কৰিব। দলীল হৈছে নবী চাল্লাল্লাহু আলাইহি অছাল্লামৰ বাণী: “মই এই স্থানত অৱস্থান কৰিলো। গোটেই মুজদালিফা অৱস্থানস্থল।” হাত উত্তোলন কৰি কিবলামুখী হৈ দুআ আৰু যিকিৰ কৰিব।\nসূৰ্যোদয়ৰ আগত আকাশ ভালকৈ উজ্জলিত হৈ উঠিলে মীনাৰ উদ্দেশ্যে ৰাওৱানা দিব। ওৱাদিয়ে মুহাচ্ছাৰ (মুজদালিফা আৰু মীনাৰ মধ্যৱৰ্তী এটা উপত্যকা) দ্ৰুত পাৰ হ’ব। মীনাত উপস্থিত হৈ অপেক্ষাকৃত মক্কাৰ নিকটৱৰ্তী ‘আকাবা’ নামক জামাৰাতত এটা এটাকৈ মুঠ ৭টা শিলগুটি নিক্ষেপ কৰিব। প্ৰতিটো শিলগুটিৰ আকাৰ হ’ব প্ৰায় বুটমাহৰ সম-পৰিমান। প্ৰতিটো শিলগুটি নিক্ষেপৰ সময়ত তাকবীৰ কব। জামাৰা আকাবাত শিলগুটি নিক্ষেপ কৰাৰ ছুন্নত পদ্ধতি হৈছে- জামাৰাক সন্মুখত ৰাখিব, মক্কাক বাওঁ ফালে ৰাখিব আৰু মীনাক সোঁ ফালে। শিলগুটি দলিওৱা সম্পন্ন হোৱাৰ পিছত হাদি জবেহ কৰিব। ইয়াৰ পিছত পুৰুষে মূৰ খুৰাব অথবা মূৰৰ চুলি চুটি কৰিব। আৰু মহিলাসকলে আঙুলিৰ এক কৰ পৰিমাণ চুলি কাটি লব। (ইয়াৰ মাধ্যমত ইহৰামৰ পৰা প্ৰাথমিক হালাল অৰ্জন হ’ব; অৰ্থাৎ এই হালাল হোৱাৰ পিছত কেৱল স্ত্ৰী সহবাসৰ বাহিৰে আন সকলো কাম হাজী চাহেবৰ বাবে হালাল।) ইয়াৰ পিছত মক্কাত গৈ হজ্জৰ তাৱাফ আৰু ছায়ী কৰিব। (ইয়াৰ পিছত হাজী চাহেব দ্বিতীয় হালাল হ’ব। এই হালালৰ মাধ্যমত ইহৰামৰ কাৰণত যি যি হাৰাম হৈছিল সেই সকলো হাজীৰ বাবে হালাল হ’ব)। শিলগুটি নিক্ষেপ আৰু মূৰ খুৰোৱাৰ পিছত তাৱাফ কৰাৰ বাবে মক্কাত যাব বিচাৰিলে ছুন্নত হৈছে- সুগন্ধি ব্যৱহাৰ কৰা। দলীল হৈছে আইশ্বা ৰাদিয়াল্লাহু আনহাৰ হাদিছ “মই ইহৰাম কৰাৰ আগত ইহৰামৰ বাবে আৰু হালাল হোৱাৰ পিছত তাৱাফৰ বাবে নবী চাল্লাল্লাহু আলাইহি অছাল্লামক সুগন্ধি লগাই দিছিলো।” [ছহীহ বুখাৰী (১৫৩৯) আৰু ছহীহ মুছলিম (১১৮৯)]। ইয়াৰ পিছত তাৱাফ আৰু ছায়ী কৰাৰ পিছত মীনাত উভতি আহিব। জুলহিজ্জাৰ একাদশ আৰু দ্বাদশতম ৰাতি মীনাত অতিবাহিত কৰিব আৰু সেই দুদিন সূৰ্য পশ্চিমাকাশত ঢলি পৰাৰ পিছত তিনিওটা জমাৰাতত শিলগুটি নিক্ষেপ কৰিব। উত্তম হৈছে- শিলগুটি নিক্ষেপৰ বাবে খোজকাঢ়ি যোৱা। বাহনত উঠি গলেও অসুবিধা নাই। প্ৰথমতে প্ৰথম জমাৰাতত এটা এটাকৈ ৭টা শিলগুটি নিক্ষেপ কৰিব। এই জামাৰাটো মক্কাৰ পৰা অপেক্ষাকৃত দূৰত আৰু মছজিদে খাইফৰ ওচৰত। প্ৰতিটো শিলগুটি নিক্ষেপৰ সময়ত তাকবীৰ ক’ব। ইয়াৰ পিছত অলপ আগুৱাই গৈ দীৰ্ঘ সময় যি ইচ্ছা দুআ কৰিব। যদি দীৰ্ঘ সময় থিয় হোৱা আৰু দুআ কৰা কাৰোবাৰ বাবে কষ্টকৰ হয় তেনেহ’লে সাধ্যানুযায়ী অলপ সময়ৰ বাবে হ’লেও দুআ কৰিব; যাতে ছুন্নত পালন হয়। ইয়াৰ পিছত মধ্যৱৰ্তী জামাৰাতত এটাৰ পিছত এটাকৈ মুঠ ৭টা শিলগুটি নিক্ষেপ কৰিব। প্ৰতিটো শিলগুটিৰ লগত তাকবীৰ পঢ়িব। ইয়াৰ পিছত অকনমান বাওঁ ফালে আঁতৰি গৈ কিবলামুখী হৈ থিয় হ’ব আৰু হাত উত্তোলন কৰি সম্ভৱ হ’লে দীৰ্ঘ সময় দুআ কৰিব। দীৰ্ঘ সময় দুআ কৰা সম্ভৱ নহ’লে অলপ সময়ৰ বাবে হ’লেও থিয় হৈ দুআ কৰিব। এই দুআটো এৰি দিয়া উচিত নহয়। যিহেতু এইটো ছুন্নত। বহুতো মানুহে নজনাৰ বাবে অথবা অৱহেলা কৰি এই ছুন্নতটো এৰি দিয়ে। যেতিয়া কোনো ছুন্নত অপ্ৰচলিত হৈ পৰে তেতিয়া সেই ছুন্নতৰ ওপৰত আমল কৰা আৰু মানুহৰ মাজত ইয়াৰ প্ৰসাৰ আৰু প্ৰচাৰ কৰা অধিক গুৰুত্বপূৰ্ণ হৈ উঠে। যাতে এই ছুন্নতটো একেবাৰে বাদ পৰি নাযায়।\nইয়াৰ পিছত জামাৰা আকাবাত এটাৰ পিছত এটাকৈ মুঠ ৭টা শিলগুটি নিক্ষেপ কৰিব। প্ৰতিটো শিলগুটি নিক্ষেপৰ সময়ত তাকবীৰ পঢ়িব। এই জামাৰাতত শিলগুটি নিক্ষেপ কৰাৰ পিছত থিয় নহ’ব আৰু দুআও নকৰিব। এইদৰে জুলহিজ্জা মাহৰ ১২ তাৰিখে ৩টা জামাৰাতত শিলগুটি নিক্ষেপ কৰাৰ পিছত ইচ্ছা কৰিলে দেৰি নকৰি সেই দিনাই মীনা ত্যাগ কৰি গুচি আহিব পাৰে। আৰু ইচ্ছা কৰিলে জুলহিজ্জাৰ ১৩ তাৰিখে ৰাতি মীনাত অৱস্থান কৰি পিছ দিনা সূৰ্য পশ্চিমাকাশত ঢলি পৰাৰ পিছত ৩টা জামাৰাতত শিলগুটি নিক্ষেপ কৰি মীনা ত্যাগ কৰিব পাৰে। এদিন পলমকৈ মীনা ত্যাগ কৰাটো উত্তম; কিন্তু ওৱাজিব নহয়। কিন্তু জুলহিজ্জাৰ ১২ তাৰিখে সূৰ্যোদয়ৰ সময়তো যদি কোনোবাই মীনাত অৱস্থান কৰে তেনেহ’লে তাৰ বাবে ১৩ তাৰিখে ৰাতি মীনাত অতিবাহিত কৰা আৰু পিছ দিনা ৩টা জামাৰাতত শিলগুটি নিক্ষেপ কৰা ওৱাজিব। কিন্তু মীনাত সূৰ্য ডুবি যোৱা যদি তাৰ ইখতিয়াৰৰ বাহিৰৰ কোনো কাৰণত হয় যেনে কোনোবাই নিজ ঠাই ত্যাগ কৰি গাড়ীত উঠিছে কিন্তু পথত জ্যাম বা এই জাতীয় কোনো কাৰণত পলম হৈ যায় তেনেহ’লে ১৩ তাৰিখ লৈকে দেৰি কৰা তাৰ বাবে ওৱাজিব নহ’ব। কাৰণ এই পলম তাৰ নিজ ইখতিয়াৰভুক্ত নহয়। তাৰ পিছত যেতিয়া মক্কা ত্যাগ কৰি নিজ দেশলৈ গুচি যোৱাৰ ইচ্ছা কৰিব তেতিয়া বিদায়ী তাৱাফ নকৰা লৈকে মক্কা ত্যাগ নকৰিব। দলীল হৈছে- “তোমালোকৰ কোনেও যাতে প্ৰস্থান নকৰে যেতিয়া লৈকে সি শেষ কাম বায়তুল্লাহৰ (তাৱাফ) নকৰে।” [ছহীহ মুছলিম (১৩২৭)] আন এটা বৰ্ণনাত আছে- “লোকসকলক আদেশ কৰা হৈছে- তেওঁলোকৰ সৰ্বশেষ আমল যাতে বায়তুল্লাহৰ (তাৱাফ) হয়। কিন্তু হায়েজগ্ৰস্ত নাৰীক এই বিষয়ে এৰি দিয়া হৈছে।”[ছহীহ বুখাৰী (১৭৫৫) আৰু ছহীহ মুছলিম (১৩২৮)] হায়েজ আৰু নিফাছগ্ৰস্ত নাৰীসকলৰ বাবে বিদায়ী তাৱাফ নাই আৰু সিহঁতৰ বাবে মছজিদে হাৰামৰ দুৱাৰৰ ওচৰত থিয় হৈ বিদায় জনোৱাটোও উচিত নহয়। কাৰণ এই ধৰণৰ পদ্ধতি নবী চাল্লাল্লাহু আলাইহি অছাল্লামৰ পৰা বৰ্ণিত হোৱা নাই। যেতিয়া নিজ দেশলৈ গুচি যোৱাৰ ইচ্ছা কৰিব তেতিয়া হাজী চাহেবৰ সৰ্বশেষ কাম হ’ব তাৱাফ। যদি বিদায়ী তাৱাফ কৰাৰ পিছত সঙ্গীসকলৰ বাবে অপেক্ষা কৰিবলগীয়া হয় অথবা মালপত্ৰ বাহনত উঠোৱাবলৈ অপেক্ষা কৰিবলগীয়া হয় অথবা পথৰ সম্বল হিচাপে কিবা কিনিবলগীয়া হয় তেন্তে কোনো অসুবিধা নাই। ইয়াৰ বাবে পুনৰ তাৱাফ কৰিব নালাগিব। কিন্তু যদি ভ্ৰমণ বিলম্বৰ নিয়ত কৰিবলগীয়া হয় (উদাহৰণ স্বৰূপে ভ্ৰমণ আছিল দিনৰ পূৰ্বাহ্ণত আৰু বিদায়ী তাৱাফ কৰি লৈছে কিন্তু পিছত যদি ভ্ৰমণ দিনৰ অপৰাহ্ণত কৰিবলগীয়া হয়) তেনেহ’লে পুনৰ বিদায়ী তাৱাফ কৰি লোৱা ওৱাজিব; যাতে সৰ্বশেষ আমলটো তাৱাফ হয়।\nহজ্জ বা ওমৰাৰ ইহৰাম পৰিধান কৰাৰ পিছত ইহৰামকাৰীৰ ওপৰত নিম্নোক্ত বিষয়সমূহ ওৱাজিবঃ\n১. ইছলামী যাৱতীয় অনুশাসন পৰিপূৰ্ণভাৱে মানি চলা। যেনে- যথা সময়ত নামাজসমূহ আদায় কৰা।\n২. আল্লাহে যি যি নিষেধ কৰিছে যেনে পাপ কথা, পাপ কাম আৰু অবাধ্যতাৰ পৰা বিৰত থকা। দলীল হৈছে আল্লাহ তাআলাৰ বাণী: “এতেকে যিয়ে এই মাহসমূহত হজ্জ কৰিবলৈ স্থিৰ কৰে সি যেন হজ্জৰ সময়ত স্ত্ৰী-সম্ভোগ, অন্যায় আচৰণ আৰু কলহ-বিবাদ নকৰে”। [ছুৰা বাকাৰাহ; ২: ১৯৭]\n৩. পৱিত্ৰ স্থানসমূহৰ ভিতৰত অথবা বাহিৰত কথা বা কৰ্মৰ দ্বাৰা মুছলমানক কষ্ট দিয়াৰ পৰা বিৰত থকা।\n৪. ইহৰাম অৱস্থাত যি যি কৰা নিষিদ্ধ সেইবোৰৰ পৰা বিৰত থকা: যেনে\nক. চুলি বা নখ কাটিব নালাগে। কিন্তু কাঁইট বা এই জাতীয় কিবা তুলি পেলাওঁতে তেজ ওলালেও গুনাহ নহ’ব।\nখ. ইহৰাম পৰিধান কৰাৰ পিছত শৰীৰত, পৰিধান কৰা পোছাকত বা খোৱাৰ সামগ্ৰীত সুগন্ধি ব্যৱহাৰ নকৰিব। সুগন্ধিযুক্ত চাবোন ব্যৱহাৰ নকৰিব। কিন্তু ইহৰামৰ আগত ব্যৱহাৰকৃত সুগন্ধি কোনো আলামত যদি থাকি যায় তাত কোনো অসুবিধা নাই।\nগ. চিকাৰ কৰিব নোৱাৰিব।\nঘ. স্ত্ৰী সহবাস কৰিব নোৱাৰিব।\nঙ. উত্তেজনাসহ স্ত্ৰীক আকোঁৱালী লব নোৱাৰিব, চুমা খাব নোৱাৰিব বা এই জাতীয় কিবা নকৰিব।\nচ. নিজে বিবাহৰ চুক্তি নকৰিব অথবা আন কাৰোবাৰ বিবাহৰ আকদ কৰিব নোৱাৰিব অথবা কোনো নাৰীক নিজৰ বাবে অথবা আন কাৰোবাৰ বাবেও বিবাহৰ প্ৰস্তাৱ দিব নোৱাৰিব।\nছ. হাতমোজা পৰিধান নকৰিব। কিন্তু কোনো কাপোৰৰ টুকুৰাৰে হাত মেৰিয়ালে গুনাহ নহ’ব।\nএই সাতটা নিষিদ্ধ কামৰ ক্ষেত্ৰত নাৰী-পুৰুষ উভয়ে সমান। কিন্তু বিশেষকৈ পুৰুষৰ বাবে কামসমূহ হৈছে-\n- লাগি থকা কোনো বস্তুৰে মূৰ নাঢাকিব। কিন্তু ছাতিৰ দ্বাৰা অথবা গাড়ীৰ ছাঁত, খেমাৰ ছাঁ নাইবা মূৰত কোনো বোজা বহন কৰিবলৈ কোনো দোষ নাই।\n- চিলাইকৃত কাপোৰ, পাগুৰী, টুপি, পায়জামা, মোজা পৰিধান কৰা নাযাব। কিন্তু লুঙ্গি পোৱা নগলে পায়জামা পৰিধান কৰিব। জুতা নাপালে মোজা পৰিব পাৰে।\n- ইতিপূৰ্বে উল্লেখিত পোছাকসমূহৰ স্থলাভিষিক্ত কোনো পোছাকো পৰিধান কৰা নাযাব। যেনে- জুব্বা, ক্যাপ, টুপি, গেঞ্জি ইত্যাদি।\n- জুতা, আঙুঠি, চশ্মা, হেডফোন ইত্যাদি ব্যৱহাৰ কৰিব পাৰে। হাতত ঘড়ি ৰাখিব পাৰে, হাৰ (আই কাৰ্ড) পৰিধান কৰিব পাৰিব। টকা-পয়চা ৰখাৰ বাবে বেল্ট পৰিধান কৰিব পাৰিব।\n- সুগন্ধিহীন বস্তুৰ দ্বাৰা পৰিষ্কাৰ-পৰিচ্ছন্ন হোৱা যাব। মূৰ আৰু শৰীৰ ধোৱা যাব আৰু মালিচ কৰা যাব। এনে কৰাত অনিচ্ছাকৃতভাৱে কোনো চুলি সৰি পৰিলেও কোনো দোষ নাই।\nনাৰীসকলে নেকাব পৰিধান নকৰিব। নেকাব হৈছে- এনেকুৱা কাপোৰ যিটোৰ দ্বাৰা নাৰীসকলে সিহঁতৰ মুখ ঢাকি ৰাখে; কেৱল চকু দুটা দেখা যায়। নাৰীসকলৰ বাবে ছুন্নত হৈছে- মুখ ঢাকি ৰাখা। কিন্তু যদি অপৰ পুৰুষৰ দৃষ্টি পাত হোৱাৰ সম্ভাৱনা থাকে তেনেহ’লে ইহৰাম অৱস্থাত অথবা ইহৰামৰ বাহিৰে মুখ ঢাকি ৰখা ওৱাজিব।\nচাওঁক: আলবানীৰ “মানাছিকুল হজ্জ অল ওমৰাহ” আৰু শ্বাইখ উছাইমীনৰ “ছিফাতুল হজ্জ অল ওমৰাহ” আৰু “আল-মানহাজ লি মুৰিদিল ওমৰাহ অল হাজ্জ”\nআল-ইছলাম প্ৰশ্ন-উত্তৰ ৱেবছাইট www.islamqa.info\nহজ্জ আৰু ওমৰাহ\nহজ্জৰ কাৰ্যাৱলী শেষ হোৱাৰ আগতে বিদায়ী তাৱাফ কৰা ঠিক নহয়


FACT CHECK: এই চিকিৎসকজন ক'ভিড ৰোগীৰ কিডনী বিক্ৰী কৰাৰ বাবে গ্ৰেপ্তাৰ হোৱা নাছিল! - Factcrescendo Assamese\nSeptember 28, 2020 September 28, 2020 Manjori BorkotokyLeaveaComment on FACT CHECK: এই চিকিৎসকজন ক’ভিড ৰোগীৰ কিডনী বিক্ৰী কৰাৰ বাবে গ্ৰেপ্তাৰ হোৱা নাছিল!\nআব্দুল হাছিব নামৰ এজন ফেচবুক ব্যৱহাৰকাৰীয়ে দুখন ফটো প্ৰচাৰ কৰিছিল আৰু লিখিছিল-“ক”ৰোনাৰ নাম লৈ মানুহক মৃত্যুৰ মুখত পেলাই জিয়া কিডনি উলিয়াই কিছুমান ডাক্তৰে বিক্ৰী কৰি আছে,,,আমি সকলো সতৰ্ক থকা উচিত,,,সুস্থ মানুহক ক”ৰোনা সজাৱা ধান্দা,,,১২৫ জন মানুহক ক”ৰোনা সজাই মৃত্যুৰ মূখত পেলাই জিয়া কিডনি বিক্ৰী কৰা ডাক্তৰ দেবেন্দ্ৰ শৰ্মাক ইতিমধ্যে গ্ৰেপ্তাৰ কৰা হৈছে,,,”\nব্যক্তিগৰাকীয়ে এই পোষ্টটো শ্বেয়াৰ কৰিছিল ২৬ চেপ্তেম্বৰ,২০২০ তাৰিখে সন্ধিয়া ৬ বাজি ৩৬ মিনিটত । লগে লগে এই পোষ্টটো ভাইৰেল হৈ পৰিছিল আৰু তেতিয়াৰে পৰা ১.৭ হাজাৰ বাৰ শ্বেয়াৰ কৰা হৈছে।\nসঁচাকৈয়ে চিকিৎসকগৰাকীয়ে ক’ভিড ৰোগীৰ কিডনী বিক্ৰী কৰিছিল নে। আহক সত্যাসত্য জানো।\nপ্ৰাসংগিক কেইটামান শব্দ লৈ আমি গুগলত এই বিষয়ে বিচাৰ খোচাৰ কৰিছিলো আৰু আমি ২০২০ চনৰ ৩০ জুলাইত এনডিটিভিৰ ৱেবচাইটত প্ৰকাশিত এটা বাতৰি লাভ কৰিছিলো, যত ক’ৰনাভাইৰাছৰ কোনো উল্লেখ নাছিল। সেই বাতৰিতো মতে, আয়ুৰ্বেদিক চিকিৎসক ডা. দেৱেন্দ্ৰ শৰ্মা এগৰাকী ধাৰাবাহিক অপৰাধী, যিয়ে কিডনী বিক্ৰী চক্ৰ চলোৱা, ভুৱা গেছ এজেঞ্চি চলোৱা আৰু চুৰি গাড়ী আদি বিক্ৰী কৰা অপৰাধৰ সৈতে জৰিত। বাতৰিটোত ইয়াকো উল্লেখ কৰা হৈছে যে তেওঁক ২০০৪ চনত গ্ৰেপ্তাৰ কৰি শাস্তি প্ৰদান কৰা হৈছিল। ২০২০ চনৰ জানুৱাৰীত তেওঁ পেৰোলত মুকলি হয় আৰু পেৰোল ভংগ কৰাৰ বাবে ২০২০ চনৰ ২৮ জুলাইত তেওঁক দিল্লী আৰক্ষীয়ে পুনৰ গ্ৰেপ্তাৰ কৰে।\nআমি তদুপৰি দেশৰ আন আন আগশাৰীৰ সংবাদ প্ৰতিস্থানতো অনুৰূপ বাতৰি পঢ়িবলৈ পালো। কিন্তু ক’তো ক’ৰনাভাইৰাছৰ উল্লেখ নাই। আপুনি সেই বাতৰি ইয়াত পঢ়িব পাৰিব।\nডা. দেৱেন্দ্ৰ শৰ্মাই ২০০৪ চনলৈ চলাই থকা কিডনী বিক্ৰী চক্ৰৰ পৰিপ্ৰেক্ষিতত গ্ৰেপ্তাৰ হোৱাৰ খবৰটো ক’ৰনাভাইৰাছ ৰোগীৰ কিডনী বিক্ৰী কৰাৰ ফলত গ্ৰেপ্তাৰ হোৱা বুলি প্ৰচাৰ কৰাটো ভুৱা খবৰ। এই দাবী মিছা।\nTitle:FACT CHECK: এই চিকিৎসকজন ক’ভিড ৰোগীৰ কিডনী বিক্ৰী কৰাৰ বাবে গ্ৰেপ্তাৰ হোৱা নাছিল!\nTagged CoronavirusCOVID 19Kidney Racketকিডনী বিক্ৰী চক্ৰডা. দেৱেন্দ্ৰ শৰ্মা\nযুক্তৰাষ্ট্ৰৰ কলম্বিয়াৰ এখন বাছত সঁচাকৈয়ে ড. বিআৰ আম্বেদকাৰ আৰু তেখেতৰ সহধৰ্মিনী সৱিতা আম্বেদকাৰৰ ফটো লগোৱা আছিলনে?\nএইটো চীনৰ প্ৰধান মন্ত্ৰীয়ে এক মছজিদত ক’ৰনা ভাইৰাছৰ পৰা নিৰাপত্তা বিচাৰি প্ৰাৰ্থনা কৰি থকা ভিডিঅ’ নহয়!\nFebruary 5, 2020 March 23, 2020 Manjori Borkotoky\nএইটো মণিপুৰৰ প্ৰথম ক’ৰনা ভাইৰাছ ৰোগত আক্ৰান্ত হোৱা যুৱতী গৰাকীৰ ভিডিঅ’ নহয়!\nApril 14, 2020 April 14, 2020 Manjori Borkotoky\nMarch 29, 2021 March 29, 2021 Manjori Borkotoky


Dexapin C in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Dexapin C ar byavahar, ppali, parshwakriya, upkaar, kriya-pratikriya aaru satarkatabani\nDexapin C ৰ মূল্য আৰু পেকৰ চাইজ - Dexapin C Price and Pack Size in Assamese - Dexapin C ar mulya aaru pakor size\nDexapin C ৰ লাভ আৰু ব্যৱহাৰসমূহ- Dexapin C Benefits & Uses in Assamese- Dexapin C ar laabh aaru byavaharsamuh\nDexapin C ৰ পালি আৰু সেয়া কেনেদৰে ল'ব- Dexapin C Dosage & How to Take in Assamese - Dexapin C ar paali aaru xeya kenedore lobo\nDexapin C ৰ পাৰ্শ্চক্ৰিয়াসমূহ- Dexapin C Side Effects in Assamese- Dexapin C ar parshwakriyasamuh\nDexapin C সংক্ৰান্ত সতৰ্কতাবাণীসমূহ- Dexapin C Related Warnings in Assamese- Dexapin C xonkranta xatarkatabanisamuh\nঅইন দৰৱৰ সৈতে Dexapin Cৰ গুৰুতৰ ক্ৰিয়া-প্ৰতিক্ৰিয়া- Severe Interaction of Dexapin C with Other Drugs in Assamese- Oinor xoite Dexapin C ar gurutor kriya-pratikriya\nDexapin C মতভেদসমূহ- Dexapin C Contraindications in Assamese- Dexapin C nishedhsamuh\nDexapin C ৰ বিষয়ে সততে সোধা প্ৰশ্নসমূহ- Frequently asked Questions about Dexapin C in Assamese- Dexapin C ar bikhoye satate xodha prashnasamuh\nখাদ্য আৰু মদৰ সৈতে Dexapin C ক্ৰিয়া-প্ৰতিক্ৰিয়া- Dexapin C Interactions with Food and Alcohol in Assamese- khadya aaru modor xoite Dexapin C kriya-pratikriya\nDexapin C ৰ লাভ আৰু ব্যৱহাৰসমূহ - Dexapin C Benefits & Uses in Assamese - Dexapin C ar laabh aaru byavaharsamuh\nDexapin C তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nDexapin C ৰ পালি আৰু সেয়া কেনেদৰে ল'ব - Dexapin C Dosage & How to Take in Assamese - Dexapin C ar paali aaru xeya kenedore lobo\nDexapin C-ৰ উপাদানসমূহ - Dexapin C Active Ingredients in Assamese - Dexapin C-ar upadaansamuh\nDexapin C ৰ পাৰ্শ্চক্ৰিয়াসমূহ - Dexapin C Side Effects in Assamese - Dexapin C ar parshwakriyasamuh\nগৱেষণাৰ ভিত্তিত, Dexapin C ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nDexapin C সংক্ৰান্ত সতৰ্কতাবাণীসমূহ - Dexapin C Related Warnings in Assamese - Dexapin C xonkranta xatarkatabanisamuh\nDexapin C-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nDexapin C ৰ গৰ্ভৱতী মহিলাৰ ক্ষেত্ৰত বহুতো ভয়ানক পাৰ্শ্ব-প্ৰতিক্ৰিয়া আছে, গতিকে ইয়াক চিকিতসকৰ পৰামৰ্শ অবিহনে গ্ৰহণ নকৰিব।\nDexapin C-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nযিবোৰ মহিলাই স্তনপান কৰাই আছে সেইবোৰে Dexapin C গ্ৰহণ কৰাৰ পিছত গম্ভীৰ ক্ষতিকাৰক প্ৰভাৱ অনুভৱ কৰিব পাৰে। ইয়াক কেৱল চিকিতসকৰ নিৰীক্ষণত গ্ৰহণ কৰা উচিত নহয়।\nবৃক্কত Dexapin C কি প্ৰভাৱ দেখা গৈছে?\nDexapin C গ্ৰহণ কৰাৰ পিছত বৃক্ক ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nযকৃতত Dexapin C কি প্ৰভাৱ দেখা গৈছে?\nDexapin C গ্ৰহণ কৰাৰ পিছত আপোনাৰ কলিজা ত পাৰ্শ্ব-প্ৰতিক্ৰিয়া অনুভৱ কৰিব পাৰে। যদি এয়া হয় তেন্তে ইয়াৰ ব্যৱহাৰ বন্ধ কৰিব। আপোনাৰ চিকিতসকৰ পৰামৰ্শ লওক আৰু তেখেতে কোৱা অনুসৰি কৰক।\nহৃদযন্ত্ৰৰ ক্ষেত্ৰত Dexapin C ৰ কি প্ৰভাৱ দেখা গৈছে?\nDexapin Cৰ হৃদয় ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nঅইন দৰৱৰ সৈতে Dexapin Cৰ গুৰুতৰ ক্ৰিয়া-প্ৰতিক্ৰিয়া - Severe Interaction of Dexapin C with Other Drugs in Assamese - Oinor xoite Dexapin C ar gurutor kriya-pratikriya\nDexapin C তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nDexapin C মতভেদসমূহ - Dexapin C Contraindications in Assamese - Dexapin C nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Dexapin C লোৱা অনুচিত যাতে -\nDexapin C ৰ বিষয়ে সততে সোধা প্ৰশ্নসমূহ - Frequently asked Questions about Dexapin C in Assamese - Dexapin C ar bikhoye satate xodha prashnasamuh\nএই Dexapin C-এ অভ্য়াস বা নিচাৰ সৃষ্টি কৰে নেকি?\nDexapin Cৰে অভ্যাস গঠনৰ কোনো কথাৰ প্ৰতিবেদন পোৱা নাই।\nহয়, আপুনি Dexapin C লোৱাৰ পিছত বাহন অথবা গধুৰ মেচিন অপাৰেট কৰিব পাৰে যিহেতু ই কোনোধৰণৰ তন্দ্ৰাভাৱৰ সৃষ্টি নকৰে।\nহয়, চিকিত্সা পৰামৰ্শ অনুসাৰেহে Dexapin C লওক।\nমানসিক ৰোগৰ চিকিত্সাৰ বাবে Dexapin C লৈ কোনো লাভ নাই।\nখাদ্য আৰু মদৰ সৈতে Dexapin C ক্ৰিয়া-প্ৰতিক্ৰিয়া - Dexapin C Interactions with Food and Alcohol in Assamese - khadya aaru modor xoite Dexapin C kriya-pratikriya\nখাদ্য আৰু Dexapin Cৰ ক্ৰিয়া-প্ৰতিক্ৰিয়া\nগৱেষণাৰ অভাৱত, Dexapin C আৰু খাদ্য একেলগে লোৱাটোৰ পিছৰ পৰ্যায়ৰ বিষয়ে একো ক'ব পৰা নাযায়।\nমদ আৰু Dexapin Cৰ মাজৰ প্ৰতিক্ৰিয়া\nDexapin Cৰ সৈতে মদ্যপানৰ প্ৰভাৱৰ বিষয়ে একো কোৱাটো এতিয়া কঠিন। কিয়নো এইবিষয়ে এতিয়ালৈ একো গৱেষণা হোৱা নাই।\nDexapin C ৰ অনুকল্প - Substitutes for Dexapin C in Assamese\nআপুনি বা আপোনাৰ পৰিয়ালৰ কোনোবাই Dexapin C লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Dexapin C ব্যৱহাৰ কৰিছিল নেকি?\nআপুনি কিমান পৰিমাণে Dexapin C সেৱন কৰিছিল?\nআপুনি Dexapin C ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Dexapin C সেৱন কৰে?


Download and installaunicode font (Click here to download), if your system does not support Assamese text. সুৰভি ফিৰিঙতিৰ পৰা খাণ্ডৱ দাহগীতালম্বোদৰ ডেকানিস্তাৰিণী দেৱী বা ফাতেমা বিবিভুৰুকী বৌলাওখোলামলক গুইন্-গুইন্‌মিষ্টৰ ফিপ্সনপ্ৰথম দৰ্শনত ওপজা প্ৰেমবাপিৰামমাধৈমালতীজোনবিৰিআমাৰ সংসাৰযেনে চোৰ তেনে টাঙোনভোকেন্দ্ৰ বৰুৱাএৰাবাৰীকাশীবাসীধৰ্ম্মধব্জ ফয়চলা-নবিচমৈদামলোভকেহোঁকলিকেহোঁকলিমুক্তিজুৰমন ৰাইদঙীয়া (এবেগেতীয়া সাধু)মগনিয়াৰ বুঢ়া পাতমুগীশ্বন্মাৰ্জ্জাৰীবিহুমাউৰাৰছিতসাধুকথাৰ কুকিআমালৈ নেপাহৰিবকেকো ককাকন্যাজয়ন্তীনকওঁপণ্ডিত মহাশয়ভেমপুৰীয়া মৌজাদাৰমিলাৰামৰ আত্ম-জীৱনীমূলা-খোৱা বুঢ়া পণ্ডিত মহাশয়\nপ্ৰথম আধ্যাখাজনা-গাৰাজৰ বৰকাঁহত টং টং কৰে ৰাতি ৯ কোব পৰিল, পণ্ডিত মহাশয়ে আলহী কেজনক বাহিৰতে শুবলৈ কৈ এন্ধাৰে-মুধাৰে খপিয়াই-খপিয়াই আহি ৰান্ধনী-ঘৰৰ দুৱাৰ মেলি চাকি বিচাৰিবলৈ লাগিল। কলীয়া বোন্দা মহাশয়ে এন্ধাৰ ৰান্ধনী-ঘৰত গধূলিৰে পৰা এতেখেনি বেলিলৈকে নিগনি, শলিয়া, ভজা-মাছ আৰু গাখীৰৰ ওপৰত অকণ্টকা ৰাজত্ব কৰি, এতিয়া ছত্ৰভঙ্গ হ’বৰ কাল পালেহি জানি আখাৰ ওচৰত ক্ষণকালৰ নিমিত্তে আসন গ্ৰহণ কৰি ৰাজ্যভাৰ এৰি বাণপ্ৰস্থী হোৱাৰ কথা ভাবি চিন্তাত নিমগ্ন হ’ল। “অত্যাচাৰী মাৰ্জাৰী ৰজাৰ হাতৰ পৰা পৰম দয়ালু পণ্ডিত গবৰ্ণমেণ্টৰ শাসনৰ তলত পৰিলো, আহা! আমাৰ কেনে সৌভাগ্য!” এি কথা বাবি নিগনি শলিয়া প্ৰভৃতি প্ৰজাসকলে মূৰত হাত ফুৰাবলৈ ধৰিলে। পণ্ডিত মহাশয়ে স্পশেৰ্ন্দ্ৰিয়ৰ সাহায্য লৈ এন্ধাৰেৰে সৈতে তুমুল সংগ্ৰাম কৰি অনেক কষ্টেৰে এপেট সৰিয়হৰ তেলেৰে মাটিৰ চাকিটো উদ্ধাৰ কৰি পলাই আহি বাহিৰৰ পৰা লগাই নি ৰান্ধনী-ঘৰত পুনঃ প্ৰবেশ কৰিলে।নিদিষ্ট ঠাইত হাতৰ চাকিটো থৈ, ৰন্ধা-বঢা সন্ধ্যা-অৰ্চা আদি নিৰ্দিষ্ট কামৰ আগেয়ে, মাজ মজিয়াত “এহন বলিস্ না দেখি বেটা ইঠা না সিঠা?” এই বুলি পণ্ডিতে এটা গোৰ মাৰিলে। অলপ পৰ থাকি আকৌ সেই ফাকি কৈ এগোৰ, আৰু অলপ পৰ থাকি আকৌ কৈ আকৌ এগোৰ। এই ফেৰা মাল-শ্ৰম কৰি নিশ্চিন্ত মনে তেওঁ হাতেৰে ভাত ৰান্ধিবলৈ আৰু মুখেৰে দুৰ্গাসহস্ৰনাম পাঠ কৰিবলৈ ধৰিলে।বাহিৰৰ ঘৰত শুই থকা তিনি আলহীৰ ভিতৰৰ এজনৰ কাণত ঠাঁচ কৰে হঠাত্ এবাৰ সেই কথাফাঁকি পৰিল। আৰু তাৰ লগে লগে তেওঁৰ অন্তৰৰ বহুদিনীয়া এন্ধাৰ খোটালি এটাত কিবা এটা মোৰ নথকা ঘটনাৰ, বিজুলীৰ পোহৰৰ দৰে, চকামকা এটা পোহৰো পৰিল।দ্বিতীয় আধ্যাদুৰ্গাপূজা ওচৰা ওচৰি; সকলোৰে মনত উত্সাহ আনন্দ আৰু প্ৰফুল্লতা। স্কুল বন্ধ হ’ব, ছুটী পাম, ঘৰলৈ যাম, এইবিলাক ভাবি চতুৰ্ভূজপুৰৰ গৱৰ্ণমেণ্ট হাইস্কুলৰ লৰাবিলাক ৰঙ্গত নাচি ফুৰিছে। চাওঁতে চাওঁতেই আজি কালিলৈ পূজাৰ বন্ধ আহিল। মফস্বলৰ ছাত্ৰবিলাক, কোনোটা বন্ধ হ’বৰ দিনাই, কোনোটো তাৰ পিছ দিনাই, উলাহত ডেও দি মাক-বাপেক ককায়েক-ভনীয়েকৰ কাষ পালেগৈ।শিতলপুৰৰ বায়ু বিলকুচন্দ্ৰ খৰিদ্দাৰ অনুষ্টুপীয়া ৰকমৰ জমিদাৰ। বছেৰেকত ছহেজাৰ টকা মুঠেই আয়, ইফালে ব্যয়ৰো বাহুল্য আছে, গতিকে তেওঁৰ চলন-ফুৰণ বৰ ধুমধাম তমস্কাৰ বিধৰ নহয়। তেওঁৰ একেটি ল’ৰা, বয়স ১৮ বছৰ, চৰ্তুভুজপুৰত পঢ়িবলৈ থৈছিল। পূজাৰ বন্ধত ল’ৰাটি যি দিনা ঘৰ পাবহি কথা আছিল, সেই দিনা নেপালে দেখি জমিদাৰ বাবুৱে পাছ দিনা ল’ৰাটি লৈ আহিবলৈ চৰ্তুভুজপুৰলৈ নাও মানুহ পঠিয়াই দিলে। এদিনৰ পিছত নাও মানুহ উভতি আহি বাতৰি দিলে বোলে ল’ৰা তাত নাই, বন্ধৰ দিনাই ইয়ালৈ গুছি আহিছে! আহিছে বাতৰি শুনি জমিদাৰ বাবু আৰু তেওঁৰ স্ত্ৰী চিন্তিত হৈ পৰিল! পিছত জমিদাৰ বাবু নিজে চৰ্তুভুজপুৰলৈ ল’ৰা বিচাৰি গ’ল; কিন্তু ল’ৰাক আৰু তেওঁ তাত বিচাৰি নেপালে। পুলিচৰ অনুসন্ধান, নিজৰ অনুসন্ধান, বন্ধু-বান্ধৱৰ অনুসন্ধান আদি যত প্ৰকাৰ অনুসন্ধান বা উপায় আছিল সোপাকে প্ৰয়োগ কৰিও ল’ৰা ক’লৈ গ’ল কি হ’ল, তাৰ একো শুং-সূত্ৰ উৱাদিহ পোৱা নগ’ল। অৱশেষত নিৰাশ হৈ জমিদাৰ বাবু শূন্য-হৃদয় লৈ ঘৰলৈ উভতি আহি শূন্য-হৃদয়া স্ত্ৰীৰে সৈতে কান্দি কান্দি শোকেৰে দিন নিয়াবলৈ ধৰিলে।তৃতীয় আধ্যাশান্তিৰক্ষক পুলিচৰ বৰ বদনামৰ কথা হ’ল যে তেওঁবিলাকে এই ঘটনাৰ একো উৱাদিহ উলিয়াব নোৱাৰিলে। নানা ঠাইৰ পৰা পকাবুধীয়া চতুৰ চাই চাই পুলিচৰ নানা বিষয়াক এই ঘটনাৰ মোৰ ধৰিবলৈ আনি লগাই দিয়া হ’ল, কিন্তু মোৰ নেপাই সকলো বিমোৰ হৈ পেপুৱা লাগিল, ঘটনা গুৰিতে যেনে আছিল তেনেই অফুট থাকিল।বুদ্ধিনাথ চক্ৰৱৰ্তী নামে এজন ডোক পুলিচ ইঞ্চপেক্টৰে পুলিচৰ গৌৰৱ ৰক্ষা কৰিবৰ নিমিত্তে অৱশেষত সঙ্কল্প কৰি আগবাঢ়ি ওলাল। তেওঁ চতুৰ্ভুজপুৰলৈ আহিয়েই ল’ৰাটিৰ স্বভাৱ-চৰিত্ৰ চলন-ফুৰণ বন্ধু-বান্ধৱ ইত্যাদি বিষয়ৰ পং বিচাৰি বিচাৰি পাতি পাতি কৈ অনুসন্ধান কৰি সকলো কথা গোটাই ল’লে। হঠাত্ এদিন তেওঁৰ মনত কিবা এটা ভাব খেলাই তেওঁ সামান্য মানুহৰ বেশ ধৰি চতুৰ্ভুজপুৰৰ গৱৰ্ণমেণ্ট হাইস্কুলৰ পণ্ডিত আমাৰ “পণ্ডিত মহাশয়ৰ” ঘৰত গধূলি আলহী ৰলগৈ। দৈবক্ৰমে সেই দিনাই সেই সময়তে পণ্ডিত মহাশয়ৰ জন্মভূমি শ্ৰীহট্ট প্ৰদেশৰ পৰা দুজন আলহী আহি তাতে উপস্থিত; সেই দুজনৰ লগতে লগ লাগি দাৰোগা বাবুও মিলি গ’ল। আলহী দুজনে ভাবিলে, এওঁ পণ্ডিতৰ মানুহ, পণ্ডিতে ভাবিলে এৱোঁ এজন সেই দুজনৰ লগৰে আলহী। এই ভ্ৰমৰ আশ্ৰয়তে আশ্ৰয় লৈ তেওঁ কোনো পক্ষৰ প্ৰশন বা সন্দেহ নজগোৱাকৈ তাতে ৰাতিটো কটালে। এতিয়া এই দাৰোগা আলহীয়েইহে পণ্ডিত মহাশয়ে ৰান্ধনী-ঘৰত সোমাই কোৱা সেই “এহন বলিস না কেন বেটা ইঠা না সিঠা” কথা শুনি চমকি উঠিছে।চতুৰ্থ আধ্যাঃপাছদিনা আগৰ দৰে ৰাতি ৯ই আকৌ খাজনাগাৰাজৰ ঘৰিত ঘটং ঘটং কৰি “পণ্ডিত মহাশয়! গা ডাঙক, চাউল সিজাবৰ হ’ল” এই বুলি ন বাৰ ৰিঙিয়াই ক’লে। পণ্ডিত উঠি ৰান্ধনী ঘৰত পূৰ্বৱতে চাকি খপিয়াবলৈ লাগি গ’ল। কিন্তু ভাতচৰুৰ কাষত সৌ দুটা ট-ট কৰে কি জ্বলিছে? ভয়াইঔ ? চকু নে কি ? হয় চকু! কিহৰ চকু? জানো! মোৰ ফালে দেখোন চাব লাগিছে! এইবিলাক প্ৰশ্ন আৰু উত্তৰ আপোনাৰ মনত আপুনি কৰি তেওঁ চাক্যনুসন্ধান কাৰ্য্য স্থগিত ৰাখি থৰলাগি ৰৈ আছে; এনেতে আমাৰ সেই চিনাকি কলীয়া বোন্দা মহাশয়ে মই মেকুৰীহে, মই মেকুৰীহে এই কথা “মেও” “মেও” ভাষাকে কৈ তেওঁৰ দুঃচিন্তা দূৰ কৰি দিলে। এইখিনিতে কোৱা আৱশ্যক যে মেকুৰী মহাশয়ে ৰাতি ৯ বজাৰ সময়ত পণ্ডিতৰ হাতত লঘু-লাঞ্ছনা ভুগি বিৰক্ত হৈ নিতৌ সেই সময়তে বাণপ্ৰস্থী হ’বৰ সঙ্কল্প কৰি অলপ পাছতে আকৌ সেই ছোৱা সঙ্কল্পেৰে সৈতে পাহৰণিৰ গৰ্ভত নিক্ষেপ কৰে। এতিয়া সেই দেখিহে তেওঁ আগৰাতিৰ প্ৰতিজ্ঞাত পানী এচলু দি পণ্ডিতৰ ভাত-চুৰৰ প্ৰেম-পাশ ছেদন কৰিব নোৱাৰি লাজ-কাজ কাতিকৈ থৈ নিধক কাণ-কটাৰ দৰে ৰান্ধনী ঘৰত সোমাইছিলহি।চাকি-চুকি লগাই পণ্ডিতে মজিয়াৰ নিত্যকৰ্ম ফেৰা সমাপন কৰিবৰ উদ্যোগ কৰোঁতেই ঘৰৰ মুধৰ গোহালিঘৰত গৰুবোৰ হঠাত্ দুপদুপাই উঠিল আৰু লগে লাগে পণ্ডিতৰ বুকুখনৰ পৰা ঢপ ঢপ শব্দ উঠিল। সাহত ভিৰ দি বাহিৰলৈ ওলাই আহি জুমি-জুমি পণ্ডিতে চায় ক’তো একো নাই। কেৱল এন্ধা—এন্ধাৰ—এন্ধাৰৰ ওপৰত এন্ধাৰ। গৰুৰ ভৰিৰ দুপদুপনিৰ ঠাইত মুখৰ ঘাঁহ পাগুলনিৰ কৰ্কৰণিহে শুনা গ’ল। ক্ষন্তেকৰ পাছতে পণ্ডিতে নিশ্চিন্ত হৈ ভিতৰ সোমাই আহি শ্ৰীবিষ্ণু স্মৰণ কৰি, “এহন বলিস না কেন বেটা ইঠা না সিঠা” মন্ত্ৰ মাতি মজিয়াত পূৰ্বৱতে পদাঘাত প্ৰয়োগ কৰিবলৈ লাগিল।গৰুৱে দুপদুপাইছিল কিয়?- দাৰোগা বাবুৱে পণ্ডিতৰ কাৰ্যকলাপ গতি-গোত্ৰ আৰু তেওঁ কি কৰে কি মেলে, এইবিলাক জুমি চাবৰ অভিপ্ৰায়ে আহি গোহালিত সিহঁতৰ মাজত সোমোৱাহি বাবে। এতিয়া বা সিহঁতে দুপদুপাবলৈ এৰিলে কিয়? গৰুৰ গৰু বুদ্ধি; সিহঁতে ভাবিলে ফটা-ঠেঙা গাত লৈ এই ৯ বজা ৰাতি ই যেতিয়া আহি আমাৰ মাজত সোমাইছেহি, ইও এক গৰুৱেইহে; এতেকে গোলমাল নকৰি ইয়াকো আমাৰ মাজতে এচমকা ঠাই দি কুটুম্বিতা কৰা যাওক।পঞ্চম আধ্যাঃশনিবাৰ। দুপৰীয়া। পণ্ডিত মহাশয়ে ভাতৰ পাতত বহি ভাতৰ গৰাহ মাৰিব খুজিছে। বাহিৰৰ পৰা এটা হুটা মাত আহি তেওঁৰ কাণ পালেহি; সনা ভাদতৰ গৰাহ মুখলৈ নিনি তেওঁ থমক খাই ৰ’ল। দ্বিতীয়বাৰ হুটামাতটো দ্বিত্ত্ব হৈ বৰ হুটা আকাৰ ধাৰণ কৰি মাতিলে “পণ্ডিত মহাশয়, ওলাই আহক।” পণ্ডিতে চুৱা হাত এধা ধোৱা কৰি লগুণডালত খামোচ মাৰি ধৰি গায়ত্ৰী জপিবলৈ ধৰিলে। আকৌ এবাৰ হাতুৰীৰ মাৰ পৰাদি তেওঁৰ কাণত পৰিল “তত্ক্ষণাত্ ওলাই আঁহা!” থৰকবৰকৈ বেৰে-ছালে খুন্দাখুন্দুলি খাই আহি পণ্ডিতে দেখে বুদ্ধিনাথ চক্ৰৱৰ্তী দাৰোগা আৰু দুটা কনিষ্টবল। এটা কনিষ্টবলৰ হাতত এডাল জিঁজিৰি, এটাৰ হাতত এখন কোৰ।দাৰোগাঃ “এইবোৰ কি কথা?”পণ্ডিতঃ “হজুৰ—হজুৰ—ওঁ আপুনিতো সো-সোপাকে জানেই আৰু মইনো কি ক-কম?”দাৰোগাঃ তুমিও ক’ব লাগিব নক’লে নহ’ব।পণ্ডিতঃ ক’ব লাগে হজুৰ ক-কওঁ। সেই তাতে আছে।দাৰোগাঃ ত আছে।পণ্ডিতঃ মজিয়াৰ তলতে।দাৰোগাঃ সকলো কথা ভাঙ্গি ক’ব লাগিব, এই দৰে ক’লে নহ’ব।পণ্ডিতঃ ভাঙি ক’বলৈ হজুৰ নাই, গোলামেই।দাৰোগাঃ কি গোলামেই? কি গোলামেই? কিয় সকলো কথাৰ সম্ভেদ নকয়? মোহন সিং! ইসকা পাকৰাও—পণ্ডিতঃ কওঁ হজুৰ, কওঁ হজুৰ, কওঁ হজুৰ। জমিদাৰ বাবুৰ ল’ৰাটোৱে মই স্কুলত সিহঁতৰ শ্ৰেণীলৈ পঢ়াবলৈ গ’লে সদাই মোক “পণ্ডিত মহাশয় বলুন ইঠা না সিঠা?” এইবুলি জোকায় ঠাট্টা কৰে। সেই কথাই মাৰ অন্তৰত শেল সোমোৱাদি সোমাই মোক সদায় বৰ যাতনা দি আছিল; কি কৰিম, প্ৰতিশোধ ল’বৰ একো উপায় নেপাই স্কুলত মনে মনে আছিলো। কিন্তু প্ৰতিশোধ-বহ্নি সদায় মোৰ মনত দুপ দুপ কৰে জ্বলি আহিছিল। মই চেলুপাই বহুত দিনলৈ আতৰ হৈ যাবি, আহ বোপাই জলপান অলপ খাই যা, এই বুলি তাক ৰান্ধনী-ঘৰলৈ মাতি আনি হেচা মাৰি ধৰি মুখত কাপোৰেৰে সোপা দি ডিঙিটো মুচৰি ভাঙি মজিয়াত গাত খানি পুতি থ’লো। আৰু হজুৰ মোৰ ক’বলৈ একো নাই।এই কথা শুনি পণ্ডিতক হাতকেড়েয়া দি দাৰোগাৰ “লাচ”টো খনাই উলিয়াই কেছাৰিলৈ লৈ গ’ল। সকলো মানুহে দেখি অবাক! স্তব্ধ!সামৰণিঃবিহুৱাঃ আজি পুৱাই বৰ ফাটকৰ ওচৰত ইমানবিলাক মানুহ গোট খাইছে কিয়হে কাতিয়া ককাই?কাতিয়াঃ পাষণ্ড সতাই নাৰকী মানুহবধী সেই ছিলঠীয়া পণ্ডিতক টেটুত খোৰোচা লগাই তাতে আৰি থৈছে নহয়, তাকে চাবলৈ।


এলবাৰ্ট আইনষ্টাইনৰ ১৪০সংখ্যক জন্মদিনঃ সফলতাৰ বাবে বিজ্ঞানীগৰাকীৰ সূত্ৰ ৫টা... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nএলবাৰ্ট আইনষ্টাইনৰ ১৪০সংখ্যক জন্মদিনঃ সফলতাৰ বাবে বিজ্ঞানীগৰাকীৰ সূত্ৰ ৫টা…\nডিজিটেল ডেস্কঃ জাৰ্মানীত জন্ম লাভ কৰিছিল তাত্বিক পদাৰ্থ বিজ্ঞানী এলবাৰ্ট আইনষ্টাইনে। ১৪ মাৰ্চ, ১৮৭৯চনত জন্ম লাভ কৰা মহা বিজ্ঞানী আইনষ্টাইনে নিজৰ জীৱনত বহু আৱিষ্কাৰ কৰি থৈ গৈছে। পদাৰ্থ বিজ্ঞান জগতখনৰ বহু সূত্ৰ এলবাৰ্ট আইনষ্টাইনে আৱিষ্কাৰ কৰাৰ বাবে তেওঁক ন’বেল বঁটাৰে পুৰস্কৃত কৰি হৈছিল। আৰু সেই মহা বিজ্ঞানী জনৰেই আজি ১৪০ সংখ্যক জন্মদিন।\nপদাৰ্থ বিজ্ঞানৰ বিশেষ আপেক্ষিকতাবাদ তত্ত্বও (E= mc square) এলবাৰ্ট আইনষ্টাইনেই আগবঢ়াইছিল। ইয়াৰোপৰি এই মহান বিজ্ঞানীগৰাকীয়ে সেই সময়তে সৌৰজগত, মহাকাশৰৰ লগতে সূৰ্যৰ ৰশ্মিৰ গতিৰ ওপৰতো গৱেষণা কৰিছিল। সেয়েহে তেওঁক বিশ্বৰ আটাইতকৈ জ্ঞানী ব্যক্তিৰ শাৰীত ধৰা হয়।\nজীৱনত সফলতাৰ চিৰিত বগাবলৈ বহু ব্যক্তিয়ে এলবাৰ্ট আইনষ্টাইনৰেই নিয়মবোৰ অনুসৰণ কৰে। ১৪০ সংখ্যক জন্মদিনটোত সফলতালৈ আগবাঢ়িবলৈ প্ৰায় লোকে ব্যৱহাৰ কৰা ৫টাকৈ এই বিজ্ঞানীগৰাকীৰ সূত্ৰ। যাক অনুশৰণ কৰিলে হয়তো আপুনিও সফলতাৰ শিখৰত থিয় দিব পাৰিব-\n১. সফল ব্যক্তি হ’বলৈ চেষ্টা নকৰিব। তাৰ বিপৰীতে সুশৃংখল ব্যক্তি হ’বলৈ চেষ্টা কৰক।\n২. কম মূল্য থকা আটাইবোৰ বস্তু গণিব পাৰি, কিন্তু অতি মূল্যবান কোনো বস্তুৱে গণিব নোৱাৰি।\n৩. সকলো লোকেই জ্ঞানী। কিন্তু গছত গৰু উঠাৰ দৰে কথা কোৱা কোনো লোকে যদি আন এজনক এই কাম কৰিবলৈ সক্ষমতা নথকা বুলি কয়, তেন্তে গোটেই জীৱন দ্বিতীয় ব্যক্তিজনে নিজকে মূৰ্খ বুলি জ্ঞান কৰি থাকিব।\n৪. জীৱনটো বাইচাইকেল সদৃশ। যেতিয়ালৈ চাইকেলখন চলি থাকে, তেতিয়ালৈ নপৰে।\n৫. জীৱন নিৰ্বাহ কৰাৰ দুটাই পথ আছে। প্ৰথমটো হ’ল- এনেদৰে জীৱনত কৰ্ম কৰিব লাগে যাতে কোনো আচৰিত ঘটনা সংঘটিত হয়। দ্বিতীয়টো হ’ল- জীৱনত যি যি সংঘটিত হয়, সেই সকলোবোৰে একো একোটা আচৰিত ঘটনা।\nগোৱৰ্দ্ধনা শংকৰদেৱ শিশু নিকেতনৰ অচলাৱস্থা…


Sunny Leone: সাতুৰি থকাৰ অৱস্থাতে ঘটিল অঘটন! ইণ্টাৰনেটত ভাইৰেল হৈ পৰিল ছানী লিয়নীৰ এই Videothis-video-of-sunny-leone-again-goes-viral-on-social-media-hb– News18 assam\nSunny Leone: সাতুৰি থকাৰ অৱস্থাতে ঘটিল অঘটন! ইণ্টাৰনেটত ভাইৰেল হৈ পৰিল ছানী লিয়নীৰ এই Video\nবিভিন্ন সময়ত ছানী লিয়নীৰ কিছু ভিডিও বা ফটোৱে ছচিয়েল মিডিয়াত বিতৰ্কৰো সৃষ্টি কৰি আহিছে।\nLast Updated : July 09, 2021, 13:26 IST\nজনপ্ৰিয় অভিনেত্ৰী ছানী লিয়নী ছচিয়েল মিডিয়াত অত্যন্ত সক্ৰিয়। অভিনেত্ৰীগৰাকীয়ে প্ৰায়ে ছচিয়েল মিডিয়াত শ্বেয়াৰ কৰে আকৰ্ষণীয় ফটো আৰু ভিডিঅ'। অভিনেত্ৰীগৰাকীৰ নতুন পোষ্ট মুহূৰ্তৰ ভিতৰতে ভাইৰেল হৈ পৰে ছচিয়েল মিডিয়াত। প্ৰায়েই অভিনেত্ৰীগৰাকীয়ে ছচিয়েল মিডিয়াত নিজৰ অনুৰাগীৰ বাবে আপলোড কৰে বিভিন্ন আকৰ্ষণীয় ফটো, ভিডিও। কিন্তু বিভিন্ন সময়ত ছানী লিয়নীৰ কিছু ভিডিও বা ফটোৱে ছচিয়েল মিডিয়াত বিতৰ্কৰো সৃষ্টি কৰি আহিছে।\nকিছুদিন পূৰ্বে এটা ছুইমিং পুলৰ পৰা অভিনেত্ৰীগৰাকীয়ে শ্বেয়াৰ কৰিছিল ফটো। লগতে অভিনেত্ৰীগৰাকীয়ে এটা কচমেটিক ব্ৰেণ্ডৰ প্ৰমোচনেল ভিডিঅ' শ্বেয়াৰ কৰিছিল নিজৰ ছচিয়েল মিডিয়া ছাইটৰ পৰা। অভিনেত্ৰীগৰাকীৰ নতুন ৰূপ এতিয়া সকলোৰে মাজত চৰ্চিত।\nশ্বেয়াৰ কৰা এই ভিডিও এতিয়া পুনৰ ভাইৰেল হৈ পৰিছে ছচিয়েল মিডিয়াত। অভিনেত্ৰীগৰাকীয়ে Spiltsvillaৰ নতুন ছেচনৰ শ্বুটিং স্থলীৰ পৰাও সহ-এংকৰ ৰণবিজয় সিংহাৰ সৈতে শ্বেয়াৰ কৰিছিল ফটো।\nFirst published: July 09, 2021, 13:26 IST\nSunny LeoneSunny Leone on Social MediaSunny Leone Video


ৰেখা ভৰদ্বাজ - অসমীয়া ৱিকিপিডিয়া\n২০১৪ চনৰ ১ ফেব্ৰুৱাৰী তাৰিখে বেংগালুৰুৰ ফিনিক্স মাৰ্কেটচিটিত এলাইভ ইণ্ডিয়া ইন কনচাৰ্ট (চিজন ৩)ত প্ৰদৰ্শন কৰি থকা অৱস্থাত ৰেখা ভৰদ্বাজ\n২৪ জানুৱাৰী, ১৯৬৪ (৫৮ বছৰ)\n১৯৯৭ - বৰ্তমান\nৰেখা ভৰদ্বাজ (ইংৰাজী: Rekha Bhardwaj, জন্ম: ২৪ জানুৱাৰী ১৯৬৪) এগৰাকী ভাৰতীয় কণ্ঠশিল্পী। তেওঁ হিন্দী ভাষাৰ উপৰিও বঙালী, মাৰাঠী, পঞ্জাবী আৰু মালায়ালম ভাষাতো গান গাইছে। তেওঁ শ্ৰেষ্ঠ মহিলা কণ্ঠশিল্পী শিতানত দুটাকৈ ফিল্মফেয়াৰ বঁটা আৰু এটা ৰাষ্ট্ৰীয় চলচ্চিত্ৰ বঁটা লাভ কৰিছে।\n১৯৬৪ চনৰ ২৪ জানুৱাৰী তাৰিখে দিল্লীত ৰেখা ভৰদ্বাজৰ জন্ম হৈছিল। তেওঁ পৰিয়ালত ৬ গৰাকী ভাই-ভনীৰ ভিতৰত পাঁচ গৰাকী কন্যা আৰু এগৰাকী পুত্ৰ সন্তান আছিল।\nতেওঁ ১৯৯১ চনত জনপ্ৰিয় চলচ্চিত্ৰ পৰিচালক, সুৰকাৰ আৰু নেপথ্য কণ্ঠশিল্পী বিশাল ভৰদ্বাজৰ সৈতে বিবাহপাশত আৱদ্ধ হৈছিল। ১৯৮৪ চনত নতুন দিল্লীৰ হিন্দু মহাবিদ্যালয়ৰ বাৰ্ষিক অনুষ্ঠানৰ বাবে প্ৰস্তুতি কৰোঁতে তেওঁ তেওঁক প্ৰথমবাৰৰ বাবে লগ পাইছিল।\nৰেখা ভৰদ্বাজক প্ৰথমতে তেওঁৰ বায়েকে সংগীতৰ প্ৰশিক্ষণ দিছিল। তেওঁ পণ্ডিত অমৰনাথৰ অধীনত আনুষ্ঠানিকভাবে সংগীতৰ প্ৰশিক্ষণ গ্ৰহণ কৰিছিল।\nৰেখাই ১৯৯৭ চনত চাচী ৪২০ ত "এক আৰু দিন দি" গানেৰে তেওঁৰ কেৰিয়াৰ আৰম্ভ কৰিছিল। ভৰদ্বাজৰ 'ইশ্‌কা ইশ্‌কা' শীৰ্ষক প্ৰথম এলবামটো দহ বছৰ পিছত ২০০২ চনত মুক্তি পাইছিল। ইয়াৰ সফলতাৰ জৰিয়তে তেওঁ এগৰাকী প্ৰতিষ্ঠিত কণ্ঠশিল্পী হিচাপে স্বীকৃতি লাভ কৰে আৰু ২০০৬ চনৰ তেওঁৰ স্বামী বিশাল ভৰদ্বাজৰ 'ওমকাৰা'ত "নামক ইশক কা"ৰ দৰে তেওঁৰ জনপ্ৰিয় গীত গাইছিল। তাৰ পিছত ২০০৯ চনৰ দিল্লী-৬ ছবিত ছত্তীশগঢ়ী লোকগীতৰ আধাৰত এ আৰ ৰহমানৰ গীত "চাচুৰাল গেণ্ডা ফুল"ত কণ্ঠদান কৰিছিল। এই গীতৰ জৰিয়তে তেওঁ প্ৰথম শ্ৰেষ্ঠ মহিলা নেপথ্য কণ্ঠশিল্পী শ্ৰেণীত ফিল্মফেয়াৰ বঁটা লাভ কৰিছিল।\nতেওঁ '৭ খুন মাফ'ৰ (২০১১) গীত "ডাৰ্লিং"ত কণ্ঠদান কৰাৰ বাবে ঊষা উথুপ সৈতে শ্ৰেষ্ঠ মহিলা নেপথ্য কণ্ঠশিল্পী শ্ৰেণীত দ্বিতীয়টো ফিল্মফেয়াৰ বঁটা লাভ কৰিছিল। ২০১১ চনতে তেওঁ 'ইচকিয়া' ছবিত 'বড়ি ধীৰে জ্বলি' গীত বাবে শ্ৰেষ্ঠ মহিলা নেপথ্য কণ্ঠশিল্পী শিতানত ৰাষ্ট্ৰীয় চলচ্চিত্ৰ বঁটা লাভ কৰিছিল। তাৰ পিছত তেওঁ 'বৰ্ফি' (২০১২)ত 'ফিৰ লে আয়া দিল' আৰু 'য়ে জৱানী হে দিৱানী'ত (২০১৩) "ঘাঘৰা" গীতত কণ্ঠদান কৰে। তেওঁ 'ডেৰ ইচকিয়া' (২০১৪) ছবিখনৰ "হামাৰী আতাৰিয়া পে" গানৰ বাবে শ্ৰেষ্ঠ মহিলা নেপথ্য কণ্ঠশিল্পী শ্ৰেণীত ফিল্মফেয়াৰ বঁটাৰ বাবে মনোনীত হৈছিল। তেওঁ 'বদলাপুৰ'ত অৰিজিত সিঙৰ সৈতে গোৱা "জুদাই" গানটো ২০১৫ চনৰ জানুৱাৰী-মাৰ্চত মিৰ্ছি মিউজিক আৰু দি ইকোনমিক টাইমছৰ ৰেটিং অনুসৰি শীৰ্ষ ১৫টা গানৰ তালিকাত ১৪ তম স্থান লাভ কৰিছিল।\n২০১৯ চনত তেওঁ অনুপামা ৰাগাৰ "কিউ মে তুমহাৰী" গীতত কণ্ঠদান কৰে।\nমনোনীত গীত (চলচ্চিত্ৰ/এলবাম)\n২০০৯ মিৰ্ছি সংগীত বঁটা বৰ্ষশ্ৰেষ্ঠ মহিলা কণ্ঠশিল্পী "চাচুৰাল গেন্দা ফুল" ('দিল্লি-৬) বিজয়ী \n২০১০ ফিল্মফেয়াৰ বঁটা শ্ৰেষ্ঠ মহিলা নেপথ্য কণ্ঠশিল্পী "চাচুৰাল গেন্দা ফুল" ('দিল্লি-৬') বিজয়ী \n২০১১ মিৰ্ছি সংগীত বঁটা বৰ্ষশ্ৰেষ্ঠ মহিলা কণ্ঠশিল্পী "ডাৰ্লিং" ('৭ খুন মাফ') বিজয়ী \n২০১১ ৰাষ্ট্ৰীয় চলচ্চিত্ৰ বঁটা শ্ৰেষ্ঠ মহিলা নেপথ্য কণ্ঠশিল্পী]] "বাড়ে ধীৰে জ্বলি" ('ইচকিয়া') বিজয়ী \n২০১২ ফিল্মফেয়াৰ বঁটা শ্ৰেষ্ঠ মহিলা নেপথ্য কণ্ঠশিল্পী "ডাৰ্লিং" ('৭ খুন মাফ') ঊষা উথুপৰ সৈতে যৌথভাৱে \n২০১৩ মিৰ্ছি সংগীত বঁটা বৰ্ষশ্ৰেষ্ঠ ৰাগ-ভিত্তিক গীত "এক ঘড়ি" ('ডি-ডে') বিজয়ী \n২০১৪ হম পুৰস্কাৰ শ্ৰেষ্ঠ মৌলিক গীত "কভি আশনা কভি আজনবি" ('হামনশিন') মনোনীত \n২০১৫ ফিল্মফেয়াৰ বঁটা শ্ৰেষ্ঠ মহিলা নেপথ্য কণ্ঠশিল্পী "হামাৰি আটাৰিয়া পে" ('ডেৰ ইচকিয়া') মনোনীত \n↑ "The lesser known side of singer Rekha Bhardwaj". 11 November 2016. https://www.hindustantimes.com/art-and-culture/the-lesser-known-side-of-singer-rekha-bhardwaj/story-DsD3h7QffclAIBSut0IvaM.html। আহৰণ কৰা হৈছে: 1 June 2018.\n↑ "Rekha Bhardwaj sings for 'Bin Roye' - The Express Tribune" (en-US ভাষাত). The Express Tribune. 2015-06-10. https://tribune.com.pk/story/901294/rekha-bhardwaj-sings-for-bin-roye/.\n↑ 4.0 4.1 "The lesser known side of singer Rekha Bhardwaj" (en ভাষাত). hindustantimes.com. 2016-11-11. http://www.hindustantimes.com/art-and-culture/the-lesser-known-side-of-singer-rekha-bhardwaj/story-DsD3h7QffclAIBSut0IvaM.html.\n↑ "Lataji can give anyoneacomplex". Timesofindia.indiatimes.com.3April 2006. http://timesofindia.indiatimes.com/articleshow/msid-1474132,curpg-1.cms। আহৰণ কৰা হৈছে: 20 October 2012.\n↑ "Gulzarsaab is my Santa Claus". Specials.rediff.com. http://specials.rediff.com/movies/2006/dec/21sld3.htm। আহৰণ কৰা হৈছে: 20 October 2012.\n↑ "Mirchi Music Award 2009". www.radiomirchi.com. http://www.radiomirchi.com/mma2009/hindi/winners.html। আহৰণ কৰা হৈছে: 2019-02-15.\n↑ "3 Idiots, Dev D top winners at Filmfare Awards - Times of India". The Times of India. http://timesofindia.indiatimes.com/entertainment/hindi/bollywood/news/3-Idiots-Dev-D-top-winners-at-Filmfare-Awards/articleshow/5627239.cms.\n↑ "Nominations - Mirchi Music Award Hindi 2011". 30 January 2013. http://www.radiomirchi.com/mma2011/hindi/nominees.php। আহৰণ কৰা হৈছে: 24 May 2018.\n↑ "I Take Out All My Frustration Through Singing, Says Rekha Bhardwaj - NDTV Movies" (en ভাষাত). NDTVMovies.com. 2015-06-27. http://movies.ndtv.com/music/i-take-out-all-my-frustration-through-singing-says-rekha-bhardwaj-775892.\n↑ "Mirchi Music Awards 2013 Winners List - Times of India". The Times of India. http://timesofindia.indiatimes.com/entertainment/hindi/music/news/Mirchi-Music-Awards-2013-Winners-List/articleshow/31149918.cms.\n↑ "Rekha Bhardwaj - New Songs, Playlists & Latest News - BBC Music". BBC. https://www.bbc.co.uk/music/artists/44032aa6-cffc-41b8-b898-1ec0e1ba8a27। আহৰণ কৰা হৈছে: 2017-10-03.\n↑ "Filmfare Awards 2015:2States, Haider Lead Nominations - NDTV Movies" (en ভাষাত). NDTVMovies.com. 2015-01-20. http://movies.ndtv.com/bollywood/filmfare-awards-2015-haider-queen-lead-nominations-729745.\nৰেখা ভৰদ্বাজ সম্পৰ্কে ইণ্টাৰনেট মুভি ডাটাবেছত থকা তথ্য।\n"https://as.wikipedia.org/w/index.php?title=ৰেখা_ভৰদ্বাজ&oldid=290730"ৰ পৰা অনা হৈছে\nএই পৃষ্ঠাখন ১২ আগষ্ট, ২০২১ তাৰিখে ২৩:০০ বজাত অন্তিম সংশোধন কৰা হৈছিল।


স্বায়ত্তশাসিত পৰিষদ : চোৰাংচোৱা বিষয়া ৰৱিক গৃহ মন্ত্ৰীক পৰামৰ্শ দিবলৈ প্ৰত্যাহ্বান গগৈৰ\nস্বায়ত্তশাসিত পৰিষদ : চোৰাংচোৱা বিষয়া ৰবিক গৃহ মন্ত্ৰীক পৰামৰ্শ দিবলৈ প্ৰত্যাহ্বান তৰুণ গগৈৰ\nতৰুণ গগৈ অসমৰ মুখ্য মন্ত্ৰী হৈ থাকোতে সস্তীয়া ৰাজনৈতিক জনপ্ৰিয়তা আৰু ভোটৰ অংকত বহুকেইখন জনগোষ্ঠীয় স্বায়ত্তশাসিত পৰিষদ বা উন্নয়ন পৰিষদ গঠন কৰি অসমৰ সমাজক বহুধাবিভক্ত কৰা বুলি দেশৰ যুটীয়া চোৰাংচোৱা সমিতিৰ মুৰব্বী আৰ এন ৰৱিয়ে কৰা মন্তব্যৰ প্ৰত্যুত্তৰ দিছে প্ৰাক্তন মুখ্য মন্ত্ৰীজনে।\nসাহস আছে যদি কেন্দ্ৰীয় গৃহ মন্ত্ৰী ৰাজনাথ সিঙক এই পৰিষদসমূহ ভাঙি দিবলৈ পৰামৰ্শ দিবলৈ গগৈয়ে ৰৱিক প্ৰত্যাহ্বান জনায়। ‘সাহস আছে যদি তেওঁ ৰাজনাথ সিঙক এই পৰিষদসমূহ ভাঙি দিবলৈ কওক,’ শীৰ্ষ চোৰাংচোৱা বিষয়াজনক প্ৰত্যাহ্বান তৰুণ গগৈৰ।\nউল্লেখযোগ্য যে ‘উত্তৰ-পূৰ্বাঞ্চলৰ বিশেষজ্ঞ’ৰূপে ৰাষ্ট্ৰীয় নিৰাপত্তা ক্ষেত্ৰত জনাজাত ভাৰতীয় চোৰাংচোৱা সংস্থা আইবি-ৰ প্ৰাক্তন বিশেষ সঞ্চালক তথা নাগা শান্তি আলোচনাত ভাৰতৰ মধ্যস্থতাকাৰী ৰৱিক দেশৰ যুটীয়া চোৰাংচোৱা সমিতিৰ মুৰব্বীৰূপে যোৱা ২০১৪ চনৰ আগষ্টত প্ৰধান মন্ত্ৰী নৰেন্দ্ৰ মোদীৰ কাৰ্য্যালয়ে নিযুক্তি দিছিল। যুটীয়া চোৰাংচোৱা সমিতি ভাৰতৰ অসামৰিক চোৰাংচোৱা সংস্থা আইবি আৰু ৰ-ৰ লগতে সামৰিক চোৰাংচোৱা সংস্থাসমূহৰ যৌথ সমিতি।\nবিজেপিয়ে আনকি জনজাতীয় অঞ্চলসমূহ সংবিধানৰ ৬ষ্ঠ অনুসূচীৰ অন্তৰ্ভুক্ত কৰাৰ নিৰ্বাচনী প্ৰতিশ্ৰুতিৰ কথালৈও আঙুলিয়াই প্ৰাক্তন মুখ্য মন্ত্ৰীজনে।\nবিজেপিয়ে এই পৰিষদসমূহ ৰখাই নহয় তেওঁলোকৰ লগত মিত্ৰতাও কৰিছে বুলি মন্তব্য কৰি গগৈৰ প্ৰশ্ন ‘স্বায়ত্ব শাসিত পৰিষদসমূহৰ আৱশ্যকতা যদি নায়েই, তেনেহ’লে বিজেপি চৰকাৰে সেইবিলাক কিয় জীয়াই ৰাখিছে।’\n‘স্বায়ত্বশাসিত পৰিষদ আমি ভোটৰ অংকত কৰিছো নে কিয় কৰিছো আৰ এন ৰবি এই বিষয়ে ক’বলৈ কোন? অসমৰ জনজাতিৰ বিষয়ে তেওঁ কি জানে? তেওঁ এজন অফিচাৰহে,’ ৰৱিক উভটি ধৰি গগৈৰ মন্তব্য।\nঅসমৰ স্বায়ত্তশাসিত পৰিষদসমূহ সন্দৰ্ভত ৰৱিয়ে কৰা মন্তব্য নস্যাৎ কৰাতে ক্ষান্ত নাথাকি গগৈয়ে ‘দেশৰ নক্সাল অধ্যুষিত ৰাজ্যৰ উগ্ৰপন্থীৰ সমস্যা সমাধান কৰিবলৈ তাত স্বায়ত্ত শাসন আৰু উন্নয়ন পৰিষদ গঠন কৰাৰ প্ৰয়োজনীয়তা আছে’ বুলিও গগৈয়ে মন্তব্য কৰে। ‘জনজাতীয় লোকসকলৰ উন্নয়নৰ বাবে সেই অঞ্চলসমূহত স্বায়ত্ত শাসন আৰু উন্নয়ন পৰিষদ গঠন কৰি দিয়াৰ বাবে কেন্দ্ৰীয় চৰকাৰক পৰামৰ্শ আগবঢ়াইছিলো,’ গগৈৰ দাবী।\nবিজেপি নেতৃত্বাধীন চৰকাৰখনক ‘জনজাতি বিৰোধী’ আৰু ‘পিচপৰা শ্ৰেণী বিৰোধী’ বুলি আখ্যা দি গগৈয়ে আজি ১ জুলাইত সাংবাদিকক কয় যে বিজেপি চৰকাৰে উন্নয়ন পৰিষদসমূহক টকা দিয়া নাই আৰু দিয়া ধনৰ পৰিমাণো কংগ্ৰেছৰ দিনতকৈ হ্ৰাস কৰিছে।\nউল্লেখ্যোগ্য যে নতুন দিল্লীস্থিত নেহৰু মে’মৰিয়েল মিউজিয়াম এণ্ড লাইব্ৰেৰিত অনুষ্ঠিত ‘ইণ্ডিয়া নেচনেল ছিকিয়ৰিটি’ শীৰ্ষক এক আলোচনাচক্ৰত চোৰাংচোৱা বিষয়া ৰৱিয়ে ‘সস্তীয়া ৰাজনৈতিক জনপ্ৰিয়তাৰ বাবে তথা ভোটৰ ৰাজনীতি কৰিবলৈ গৈ তাকৰীয়া জনসংখ্যা সত্ত্বেও বহুকেইটা জনগোষ্ঠীক স্বায়ত্তশাসিত পৰিষদ অথবা উন্নয়ন পৰিষদ গঠন কৰি দি বিভিন্ন প্ৰকাৰে প্ৰলোভিত কৰিছিল প্ৰাক্তন মুখ্য মন্ত্ৰী তৰুণ গগৈয়ে। ৰাজনৈতিক মুনাফা আদায়ৰ অভিসন্ধিৰে ৰাজ্যৰ প্ৰাক্তন মুখ্য মন্ত্ৰীগৰাকীয়ে স্বায়ত্তশাসিত অথবা পৰিষদসমূহ গঠন কৰি অসমীয়া সমাজখনক বহুধাবিভক্ত কৰিছিল’ বুলি মত প্ৰকাশ কৰিছিল।


‘বিজেপি আৰু RSSৰ কথামতে মোক বদনাম কৰিছে আমিনুল ইছলামে’-অখিল গগৈ – News Time Assam by Pratham Khabar\nঘৰ/অসম/‘বিজেপি আৰু RSSৰ কথামতে মোক বদনাম কৰিছে আমিনুল ইছলামে’-অখিল গগৈ\n‘বিজেপি আৰু RSSৰ কথামতে মোক বদনাম কৰিছে আমিনুল ইছলামে’-অখিল গগৈ\nমোট সলাই-সলাই আমিনুল ইছলামে অখিল গগৈৰ সততাৰ ওপৰত প্ৰশ্ন তুলিছে\nAkhil Gogoi byte on Aminul Islam\nবিধায়ক অখিল গগৈৰ বিৰুদ্ধে অপপ্ৰচাৰ চলাইছে আমিনুল ইছলামে। সংবাদ মাধ্যমৰ আগত এই কথা ব্যক্ত কৰে শিৱসাগৰৰ বিধায়ক অখিল গগৈয়ে। তেওঁ কয় যে, ‘বিধায়ক আমিনুল ইছলামে মোৰ বিৰুদ্ধে মিছা অপপ্ৰচাৰ চলোৱাটো দুৰ্ভাগ্যজনক কথা’।\nমোট সলাই-সলাই আমিনুল ইছলামে অখিল গগৈৰ সততাৰ ওপৰত প্ৰশ্ন তুলিছে। বিধায়ক আমিনুল ইছলামৰ অপপ্ৰচাৰৰ বিৰুদ্ধে ৰাইজৰ দল আৰু অখিলে মানহানিৰ গোচৰ তৰিবলৈ সিদ্ধান্ত লোৱাৰ কথাও ব্যক্ত কৰে সংবাদ মাধ্যমৰ আগত।\nইতিমধ্যে অধিবক্তাই আমিনুল ইছলামৰ গোচৰৰ ওপৰত গোচৰ তৰা আৰম্ভ কৰিছে বুলিও জনায় বিধায়ক অখিলে।\nআনকি, অনুসূচীত জাতিৰ বিৰুদ্ধে কোনো মন্তব্য নকৰাৰ স্বীকাৰোক্তি দিয়ে বিধায়কগৰাকীয়ে। তেওঁ কয় যে, মই অসমৰ কোনো জাতিৰ বিৰুদ্ধে কেতিয়াও কোনো মন্তব্য দিয়া নাই। অনুসূচীত জাতিৰ বিৰুদ্ধে কথা কোৱাত কোনো যুক্তি থাকিব নোৱাৰে বুলি জনায় অখিল গগৈয়ে।\nপৰাশমণি দাস নামৰ যি যুৱকে অনুসূচীত জাতিৰ বিৰুদ্ধে কথা কোৱাৰ অভিযোগ তুলিছে, সেই যুৱকজনে বিধায়কগৰাকীৰ হৈ নিৰ্বাচনত প্ৰচাৰ চলাইছিল বুলিও মত প্ৰকাশ কৰে অখিলে।\nবিধায়ক হোৱাৰ পৰাই বিভিন্ন সময়ত ইটো-সিটো বিতৰ্কত সোমাই থকা শিৱসাগৰৰ বিধায়ক অখিল গগৈয়ে কেনেদৰে বিতৰ্ক এৰাই চলিব, সেয়া পৰৱৰিতী সময়ত লক্ষণীয় হ’ব।\nAkhil Gogoi Akhil Gogoi Controversy Aminul Islam Assam Assam Politics News Time Assam Pratham Khabar 24x7 Pratham Khabar TV\nআফগানিস্তানত শীঘ্ৰেই আৰম্ভ হ’ব তালিবানৰ নতুন চৰকাৰৰ শাসন, কোন হ’ব ৰাষ্ট্ৰপতি?\nKBCত হিমন্ত বিশ্ব শৰ্মাক লৈ ১০ হাজাৰ টকীয়া প্ৰশ্ন! ভাইৰেল হ’ল ভিডিঅ’\nচুইমিং পুললৈ পৰিণত দিল্লী এয়াৰপ’ৰ্ট, চাওঁক ভিডিঅ’


১৪ দিনৰ বাবে কাৰাগাৰলৈ প্রেৰণ ৰাজকন্যাক | নিয়মীয়া বাৰ্তা\n১৪ দিনৰ বাবে কাৰাগাৰলৈ প্রেৰণ ৰাজকন্যাক\nমাতাল মডেলক অনৈতিক সুৰক্ষা দিয়া ডাঃ নভনীল বৰুৱাক মাৰাথন জেৰা\nBy নিয়মীয়া বাৰ্তা On Oct 9, 2021\nনিয়মীয়া বাৰ্তা ৯ অক্টোবৰঃ সান্ধ্য আইন উলংঘা কৰি গুৱাহাটীৰ ৰাজপথত সুৰামত্ত অৱস্থাত গাড়ী চলাই ৮জনকৈ শ্রমিকক মহটিয়াই আহত কৰা মাতাল মডেল ৰাজকন্যা বৰুৱাক প্রেৰণ কৰা হ’ল কেন্দ্রীয় কাৰাগাৰলৈ৷ শুকুৰবাৰে মুখ্য ন্যায়িক দণ্ডাধীশৰ আদালতে অভিযুক্ত মডেলগৰাকীক ১৪ দিনৰ বাবে ন্যায়িক জিম্মালৈ প্রেৰণ কৰে৷\nউল্লেখ্য যে যোৱা ১ অক্টোবৰৰ নিশা মহানগৰীৰ হোটেল তাজ ভিভাণ্টাত এক নৈশ পার্টীত অংশগ্রহণ কৰি সান্ধ্য আইন উলংঘাৰে গাড়ী চলাই ৮জনকৈ শ্রমিকক আহত কৰা ৰাজকন্যা বৰুৱাক শাৰীৰিক অসুস্থতা নথকাৰ পাছতো মহানগৰীৰ দিছপুৰস্থিত জি এন আৰ চি হাস্পতালত চিকিৎসাধীন কৰোৱাই সুৰক্ষা দিয়া হৈছিল৷ ইয়াৰ পূর্বেই মডেলগৰাকীক আৰক্ষীয়ে থানাৰ পৰা জামিন দিয়াক লৈ সৃষ্টি হোৱা বিতর্কৰ পাছত মুখ্যমন্ত্রীৰ নির্দেশত দিছপুৰ আৰক্ষীয়ে নতুনকৈ গোচৰ ৰুজু কৰি আৰম্ভ কৰিছিল তদন্ত৷ এই তদন্ত অনুসৰি কালি ৰাজ্য চৰকাৰে গঠন কৰা মেডিকেল ব’র্ডে জি এন আৰ চিলৈ গৈ চিকিৎসা গ্রহণ কৰি থকা ৰাজকন্যা বৰুৱাৰ স্বাস্থ্য পৰীক্ষা কৰিছিল৷ কিন্তু কোনো বিশেষ অসুস্থতা প্রত্যক্ষ নকৰা মেডিকেল ব’র্ডে প্রতিবেদন দাখিলৰ পাছতেই পুনৰ গ্রেপ্তাৰ কৰা হৈছিল ৰাজকন্যা বৰুৱাক৷ গ্রেপ্তাৰৰ পাছতেই কালি কামৰূপ জিলা মুখ্য ন্যায়িক দণ্ডাধীশৰ আদালতত হাজিৰ কৰাৰ পাছত আদালতে এদিনৰ বাবে আৰক্ষীৰ জিম্মালৈ প্রেৰণ কৰিছিল৷ শুকুৰবাৰে আৰক্ষীয়ে পুনৰ ৰাজকন্যা বৰুৱাক আদালতত হাজিৰ কৰোৱাই নিজৰ জিম্মাত নিবিচাৰিলে৷ যাৰ বাবে আদালতে মাতাল মডেলগৰাকীক ১৪ দিনৰ ন্যায়িক জিম্মালৈ প্রেৰণ কৰে৷\nউল্লেখ্য যে ইয়াৰ পূর্বেই আদালতৰ নির্দেশত বাতিল কৰা হৈছিল ৰাজকন্যা বৰুৱাৰ গাড়ী চলোৱা অনুজ্ঞা–পত্র৷ আজি পুনৰ আদালতে এইক্ষেত্রত কাৰাগাৰ কর্তৃপক্ষক কঠোৰ নির্দেশনা দি স্পষ্ট কৰি দিয়ে যে ৰাজকন্যা বৰুৱাক কোনো কাৰণতে বিশেষ আতিথ্য যাতে দিয়া নহয়, কাৰাগাৰত সাধাৰণ কয়দীৰ দৰেই ৰাখিব লাগিব৷\nআনহাতে শুকুৰবাৰে আদালতে ৰাজকন্যা বৰুৱাই খুন্দিয়াই আহত কৰা যোছেফ নামৰ লোকজনক সাহায্য প্রদান কৰিবলৈ সমাজ কল্যাণ বিভাগক নির্দেশ দিয়ে৷ শুকুৰবাৰে নিশা মাতাল মডেলগৰাকীয়ে গাড়ীৰে খুন্দিওৱাৰ ফলত দুয়োখন ভৰি হেৰুৱাব লগা হৈছে যোছেফ নামৰ শ্রমিকজনে৷\nমন কৰিবলগীয়া যে চাঞ্চল্যকৰ হিট এণ্ড ৰান গোচৰত গ্রেপ্তাৰ হোৱা ৰাজকন্যা বৰুৱাই এগৰাকী আগশাৰীৰ মডেল ৰূপে বহু গণ্য–মান্য তথা ক্ষমতাশালী লোকৰ সৈতে ঘনিষ্ঠতা বজাই ৰাখিছিল৷ কেইবাবাৰো ৰাজপথত সুৰাসক্ত হৈ কাজিয়া কৰাৰ পাছতো ক্ষমতাৰ জোৰেৰে আৰক্ষীৰ হাতৰ পৰা ওলাই আহিছিল এইগৰাকী বিতর্কিত মডেল৷ এক ৰঙীন পৰিৱেশত থাকিবলৈ ভাল পোৱা ৰাজকন্যা বৰুৱাই কালি নিশা কটাবলগীয়া হ’ল দিছপুৰ আৰক্ষী থানাত৷ বৃহস্পতিবাৰে নিশাটো থানাৰ এখন বেঞ্চতে মাত্র এটা গাৰু লৈ কটাবলগীয়া হ’ল৷ বিলাসী হোটেলৰ আহাৰ গ্রহণ কৰি ফুৰা ৰাজকন্যাই কালি নিশা এটা অ’ আৰ এছ, এটা ৰোল খায়েই পাৰ কৰে৷ পৰিয়ালৰ লোকে নিশা আহাৰ যোগান ধৰিছিল যদিও সেই আহাৰ খাব নিবিচৰা ৰাজকন্যাই ৰেষ্টুৰেণ্টৰ কিছু লঘু আহাৰ অনাৰ বাবেহে পৰিয়ালৰ লোকক কয়৷ সেয়া যিয়েই নহওক, নিশা দিছপুৰ আৰক্ষী থানাত কটাই কেন্দ্রীয় কাৰাগাৰৰ আলহী হোৱা ৰাজকন্যা বৰুৱাই কিদৰে সাধাৰণ কয়দীৰ দৰে দিন অতিবাহিত কৰে, সেয়া লক্ষণীয় হ’ব৷\nইফালে বিতর্কিত মডেলগৰাকীক অনৈতিকভাৱে চিকিৎসালয়ত সুৰক্ষা দি শুকুৰবাৰে আৰক্ষীৰ জেৰাৰ সন্মুখীন হ’ল জি এন আৰ চিৰ চিকিৎসক নভনীল বৰুৱা, চিকিৎসালয়খনৰ অধীক্ষক সুব্রত ভাগৱতী আৰু প্রশাসনিক বিষয়া সৰোজ সিং৷ উল্লেখ্য যে শুকুৰবাৰে নিশা ৰাজপথত শ্রমিকক খুন্দিয়াই তাণ্ডৱ সৃষ্টি কৰা ৰাজকন্যা বৰুৱাক জি এন আৰ চিৰ আই চি ইউত চিকিৎসাধীন কৰাই সুৰক্ষা দিয়া ঘটনাক লৈ তীব্র প্রতিক্রিয়া সৃষ্টি হৈছিল৷ কালি আৰক্ষীয়ে জি এন আৰ চি হাস্পতাল কর্তৃপক্ষ আৰু চিকিৎসক ডাঃ নভনীল বৰুৱালৈ জাননী প্রেৰণ কৰি সাক্ষ্যৰ বাবে থানাত হাজিৰ হ’বলৈ নির্দেশ দিছিল৷ আৰক্ষীৰ চমন পোৱাৰ পাছত আজি দিছপুৰ থানাত উপস্থিত হোৱা চিকিৎসক ডাঃ নভনীল বৰুৱাই প্রায় ১২ ঘণ্টাজোৰা জেৰাৰ সন্মুখীন হয়৷ আৰক্ষীয়ে তেওঁৰ ভাষ্য গ্রহণ কৰাৰ পূর্বে চিকিৎসকগৰাকীয়ে সাংবাদিকৰ আগত কয়– মই কাকো সুৰক্ষা দিয়া নাই৷ পূর্বে মোৰ সৈতে চিনাকি নাছিল ৰাজকন্যা বৰুৱাৰ৷ তদুপৰি তেওঁক মই আই চি ইউত ৰখা নাছিলোঁ৷ চিকিৎসকগৰাকীয়ে ইয়াকো কয়– সম্পূর্ণ মেডিকেল এথিক্স মতেই তেওঁৰ চিকিৎসা কৰা হৈছিল৷\nউল্লেখ্য যে ৰাজকন্যা বৰুৱাৰ জি এন আৰ চিৰ আই চি ইউত ভর্তি কৰোৱাৰ পূর্বে ডাঃ নভনীল বৰুৱাৰ সৈতে আৰক্ষীৰ এজন শীর্ষ বিষয়াৰ প্রায় ১১ মিনিটজোৰা ফোনযোগে বার্তালাপ হৈছিল৷ আজি সাক্ষ্যদানত আৰক্ষীৰ আগত এই কথা উল্লেখ কৰে চিকিৎসক বৰুৱাই৷ সাংবাদিকৰ আগত তেওঁ ইয়াকো উল্লেখ কৰে যে জি এন আৰ চিত চিকিৎসা প্রদান কৰা আৰু মেডিকেল ব’র্ডে দিয়া ৰিপ’টকে ধৰি সকলো বিষয় শুদ্ধ৷ তেওঁক আই চি ইউত নহয়, প্রয়োজনীয় চিকিৎসাহে প্রদান কৰা হৈছিল৷ আন এক তথ্য অনুসৰি মডেল ৰাজকন্যা বৰুৱাই ডাঃ নভনীল বৰুৱাক ৱাইটছএপযোগে মেছেজ দি তেওঁক আইচিইউত ভর্তি নকৰিলে জিএনআৰচিৰ ওপৰ মহলৰ পৰা জঁপিয়াই আত্মহত্যাৰো ভাবুকি দিছিল৷ এই মেছেজৰ পিছতে মাতাল মডেল ৰাজকন্যা বৰুৱাক আইচিইউলৈ নিয়া হৈছিল বুলি ডাঃ বৰুৱাই আৰক্ষীক অৱগত কৰিছে৷\nমন কৰিবলগীয়া যে আজি জি এন আৰ চি কর্তৃপক্ষ আৰু ডাঃ নভনীল বৰুৱাই আৰক্ষীৰ আগত নিজা বক্তব্যৰে আত্মপক্ষক সুৰক্ষা দিয়াৰ চেষ্টা কৰিছে যদিও তদন্তকাৰী বিষয়াই শুকুৰবাৰে মুখ্য ন্যায়িক দণ্ডাধীশৰ আদালতত বিতর্কিত মডেলগৰাকীক অনৈতিকভাৱে ৰক্ষণাবেক্ষণ দিয়াৰ অভিযোগ উত্থাপন কৰি জি এন আৰ চি চিকিৎসালয় আৰু চিকিৎসকৰ বিৰুদ্ধে এখন আবেদন দাখিল কৰিছে৷ আনহাতে দীঘলীয়া জেৰাৰ অন্তত ডাঃ নভনীল বৰুৱাক আজি গুৱাহাটী চিকিৎসা মহাবিদ্যালয় হাস্পতালত স্বাস্থ্য পৰীক্ষা কৰোৱা হয়৷ চিকিৎসকে তেওঁক সম্পূর্ণ সুস্থ থকা বুলি জানিবলৈ দিয়াৰ পাছত আৰক্ষীয়ে ডাঃ বৰুৱাক ঘৰলৈ যাবলৈ দিয়ে আৰু আজি পুনৰ দিছপুৰ থানালৈ ভাষ্য প্রদানৰ বাবে আহিবলৈ নির্দেশ দিয়ে৷\nএয়াৰ ইণ্ডিয়া ক্রয় কৰিলে টাটাই\nঅৰুণাচলত অনুপ্রৱেশ দুই শতাধিক চীনা সেনাৰঃ প্রচণ্ড সংঘর্ষ\nঅহা বছৰৰ পৰা আৰম্ভ হ’ব ধুবুৰী চিকিৎসা মহাবিদ্যালয়ঃ মুখ্যমন্ত্ৰী ড৹ শৰ্মা\n৩১ অক্টোবৰলৈ পিছুৱাই দিলে প্রাথমিক টেট\nদুদিনীয়া ভ্ৰমণ সূচীৰে শিলচৰত উপস্থিত মুখ্যমন্ত্ৰী ড০ শৰ্মা\nঢেকিয়াজুলিত শ্বহীদ তীৰ্থত শান্তিপূৰ্ণভাৱে বিজয়া দশমী…\nমানকাচৰত শান্তিপূৰ্ণ ভাবে দুৰ্গা পূজাৰ বিসৰ্জন\nআমিনগাঁৱত সাংবাদিকেৰে মুখ্যমন্ত্ৰীৰ মত বিনিময়ঃ অহা পাঁচ…\nমহাপুৰুষ শ্ৰীমন্তশঙ্কৰদেৱৰ জন্মোৎসৱত শুৱালকুছিত পাৰভঙা…\nওদালগুৰিৰ গেলাবিলত কিশোৰীক ধর্ষণৰ চেষ্টা\nPrev Next 1 of 5,576\nঢেকিয়াজুলিত শ্বহীদ তীৰ্থত শান্তিপূৰ্ণভাৱে বিজয়া দশমী উদ্‌যাপন\nআমিনগাঁৱত সাংবাদিকেৰে মুখ্যমন্ত্ৰীৰ মত বিনিময়ঃ অহা পাঁচ বছৰত জালুকবাৰী সমষ্টিক নতুন ৰূপত সজাই পৰাই তোলা হ’ব\nমহাপুৰুষ শ্ৰীমন্তশঙ্কৰদেৱৰ জন্মোৎসৱত শুৱালকুছিত পাৰভঙা উৎসাহঃ হৰিনামৰ ধ্বনিত মুখৰ হল বস্ত্ৰনগৰী\nবালিপৰাত ৰঙাপৰাৰ বিধায়কক ৰাজহুৱা সম্বৰ্ধনা\nবাসুগাঁৱত মহাপুৰুষ শ্ৰীমন্ত শঙ্কৰদেৱৰ জন্মজয়ন্তী পালন\nগুটখা পিক আতৰাবলে বছৰি ৰে’লৱেৰ ব্যয় কিমান হয় জানেনে? শুনিলে আচৰিত হ’ব!\nদ্বিতীয় বৈকুণ্ঠ পুৰীলৈ পৰিণত হৈছে কলিয়াবৰৰ শ্ৰীশ্ৰী বালিসত্ৰ বামন গোসাঁই থানঃ নাম প্ৰসংগ অনুষ্ঠানত সেৱা ল’লে…\nবালিপৰাৰ এৰাগাঁৱত শংকৰ জন্ম জয়ন্তী পালনঃ ভাগৱত ভ্ৰমণ\nPrev Next 1 of 2,788\nPrev Next 1 of 6,970


এক্সছাৰচাইজ-ডাঃপাৰ্থসাৰথি ভূঞা – ফটাঢোল\n: লিজা, ছাৰা…এইফালে আহা সোনকালে! চোৱা পাপাই কিমান এক্সছাৰচাইজ কৰি আছে।\nশ্ৰীমতীৰ চিঞৰত চক খাই সাৰ পালোঁ। লগে – লগে মোবাইলটো হাতত লৈ চাওঁ পুৱা আঠ বাজিল। চেহ্ আজিও নহ’ল। এলাৰ্মটো নাবাজিল নেকি বাৰু? নাই, নিশ্চয় বাজিছিল! কেতিয়ানো অফ্ কৰি আকৌ শুই থাকিলোঁ গমেই নাপালোঁ।\nইফালে মাক – জীয়েকহঁ‌তৰ মোলৈ চাই চাই হাঁহি। সৰুজনীটো আৰু এখোপ চৰা।\n: ছাৰা বা, পাপাৰ এইটো কি এক্সছাৰচাইজ জানা? ‘কৰুণা খেদোৱা এক্সছাৰচাইজ’ (তাই ক’ৰণাক কৰুণা বুলি কয়)। মানে শুই – শুই জোৰে – জোৰে নাক বজাই থাকিলে কৰুণাই ভয় খাই নাকত নোসোমাই!\n: হেই, ৰাতিপুৱাই তহঁতৰ মানে হ’ল আৰু মোক জোকাবলৈ! পৰীক্ষা চলি থকা নাইনে? যা, পঢ়িবলৈ যা।\nকৃত্ৰিম খং দেখুৱাই ব্ৰাছ কৰিবলৈ উঠি আহিলোঁ।\nকালি ৰাতি ভাবিছিলোঁ যে এলাৰ্ম দি মোবাইলটো অলপ দূৰত থৈ দিম যাতে ৰাতিপুৱা বাজিলে বন্ধ কৰিবলৈ উঠি যাব লগাত পৰে। কিন্তু ৰাতি মোবাইল চাই – চাই টোপনি অহাত আকৌ সেই আন দিনৰ দৰেই বিছনাৰ কাষতে থৈ শুই গলোঁ।লাভৰ মূৰত আজিও সেই আগৰ দৰেই ঘটনা ঘটিল।\nআজি সোমবাৰ। যোৱা কেইবাটাও সোমবাৰৰপৰা ৰাতিপুৱা এক্সছাৰচাইজ কৰিম – কৰিম বুলিও হোৱাগৈ নাই। কালি ৰাতি ইহঁতৰ আগত কৈছিলোঁ যে কাইলৈ যদি নকৰোঁ মোৰ নাম বদলাই দিবি। ভাগ্যে আজি যেনিবা সেইটো কথা উল্লেখ নকৰিলে।\nআজি কিছুদিনৰ পৰা মানুহে মোৰ পেটটো লৈ মন্তব্য দিবলৈ লোৱাৰ পৰা এক্সছাৰচাইজ আৰম্ভ কৰাটো ভাল হ’ব বুলি ভাবি আছিলোঁ। যোৱা সোমবাৰেও ৰাতিপুৱা উঠা নহ’ল। মঙ্গলবাৰে আকৌ মোৰ নতুন কাম আৰম্ভ কৰিবলৈ মন নাযায়। সেয়ে বুধবাৰৰ পৰা আৰম্ভ কৰিম বুলি ভাবিলোঁ। বুধবাৰে ৰাতিপুৱা এলাৰ্মটো বাজোঁ‌তে মোবাইলটো হাতত লওঁতে তাৰিখটো চকুত পৰিল। দেখো সেইদিনা আছিল তেৰ তাৰিখ! ভাবিলোঁ ধেই, আনলাকি থাৰটিনতনো কিয় আৰম্ভ কৰোঁ বাৰু। সেয়ে অফ কৰি শুই থাকিলোঁ।\nতাৰ পাছত আহিল বৃহস্পতিবাৰ, সেইটোও মোৰ পচন্দৰ নহয়। শুক্ৰবাৰে আকৌ সন্ধিয়া বিয়া এখন আছিল। সেয়ে ভাবিলোঁ ৰাতিপুৱা সোনকালে উঠি এক্সছাৰচাইজ কৰিলে প্ৰথম দিনাই চাগে গাটো ইমান ফ্ৰেছ লাগি নাথাকিব। গতিকে সেইদিনাও বাদ দিলোঁ। বাকী শনি আৰু দেওবাৰেনো আৰু মানুহে কষ্ট কৰেনে, নহয় জানো? সেয়ে আজিৰ পৰা মানে সোমবাৰৰ পৰা খাটাং কৰিমেই বুলি আছিলোঁ। পিছে আজিও নহ’ল। যি হ’ল হ’ল, মঙ্গলবাৰে যেতিয়া আৰম্ভ নকৰোঁ, অহা বুধবাৰৰ পৰা ৰক্ষা নাই বুলি মনতে ভাবি ব্ৰাছ কৰি ওলাই আহিলোঁ।…………………..\nআজি বুধবাৰ, আজি কিন্তু মোৰ গাত দোষ নাই। যোৱা ৰাতি হস্পিটেলৰ পৰা ডেৰ বজাত জৰুৰী ফোন এটা আহিছিল। ফোনটো ধৰি যাৱতীয় পৰামৰ্শখিনি দিয়াৰ পাছত টোপনি ভাঙি গ’ল। তাৰ পাছত প্ৰায় আধা ঘণ্টা মান ইকাতি – সিকাতি কৰি থাকি ৰাতিপুৱা সোনকালে উঠিব নোৱাৰিম বুলি গম পাই লগাই থোৱা এলাৰ্মটো অফ কৰি শুই থাকিলোঁ।\nদিনটো ব্যস্ততাৰে কটাই ৰাতি ভাত খাই উঠি এতিয়া মোবাইলটো লৈ আকৌ বিচনাত পৰিছোঁ। কাইলৈ আৰু বৃহস্পতিবাৰ – চিহস্পতিবাৰ নামানোঁ। ৰাতিপুৱা উঠি এক্সছাৰচাইজ কৰিমেই বুলি মোবাইলত এলাৰ্মটো দিলোঁ। কিছুদিনৰ পৰা ব্যস্ততা বৰ বাঢ়িছে। লেখা মেলাও কমিছে! আজিকালি মানুহে দেখিলেই সোধে আপোনাৰ দীঘলীয়া লেখা নোপোৱাই হ’লো বুলি। এইবাৰ আকৌ ‘ফটাঢোল ই – আলোচনী’ৰ সম্পাদক আমাৰ মহাজন। কিবা এটা লিখি পঠিয়াব লাগিব নহলে বেয়া পাব। অহ্ আজি দেখোন বাইছ তাৰিখ হ’লেই! বাইছ ডিচেম্বৰ মানে বছৰটো যাবৰে হ’ল, কেইটামান দিনহে বাকী। এহ্, বছৰটো শেষেই হ’ব যেতিয়া এইবছৰ এক্সছাৰচাইজ আৰম্ভ কৰোঁ জানো! একেবাৰে নতুন বছৰত মানে দুই হেজাৰ বাইছৰ (২০২২) জানুৱাৰীৰ এক তাৰিখৰ পৰাই আৰম্ভ কৰা ভাল। নতুন বছৰত নতুন উদ্যমেৰে। নহয়নে? ভাগৰো লাগিছে, আজি এলাৰ্ম নিদিয়াকৈয়ে শুই যাওঁ আৰু দিয়ক!\n« কথোপকথন-ৰিদ্বীপ যাযাবৰ\nনাটকৰ ভাও- সঞ্জীৱ কুমাৰ ভট্টাচাৰ্য »


কাৰ্য আৰু শক্তি Class IX - নৱম শ্ৰেণীৰ বিজ্ঞান অধ্যায় ১১\nকাৰ্য আৰু শক্তি Class IX – নৱম শ্ৰেণীৰ বিজ্ঞান অধ্যায় ১১\nকাৰ্য আৰু শক্তি Class IX\nকাৰ্য আৰু শক্তি Class 9\nশ্ৰেণী নৱম শ্ৰেণীৰ\nপাঠ কাৰ্য আৰু শক্তি\nঅধ্যায় অধ্যায় ১১\nউপলব্ধ প্ৰশ্ন উত্তৰ\nনৱম শ্ৰেণীৰ বিজ্ঞান অধ্যায় ১১\nপাঠৰ মাজত থকা প্রশ্নসমূহৰ উত্তৰ\n1. বস্তু এটাৰ ওপৰত 7N বল প্রয়োেগ হৈছে। ধৰা, বলৰ দিশত বস্তুটোৰ সৰণ 8 m। (চিত্র 11.3) সৰণৰ সমুদায় কালছােৱাত বলটো বস্তুৰ ওপৰত ক্রিয়াশীল হৈ আছিল বুলি ধৰি লওঁ। ইয়াত সম্পন্ন হােৱা কার্য কিমান?\nউত্তৰঃ ইয়াত, বল, F = 7N\nসৰণ, s = 8 m\nআমি জানাে যে,\nকার্য, W = Fs\n7N x 8 m\n= 56 Joul\n2. কেতিয়া আমি কার্য হােৱা বুলি কওঁ?\nউত্তৰঃ বল প্রয়ােগ কৰি কোনাে এটা বস্তুৰ সৰণ ঘটালে আমি কার্য হােৱা বুলি কওঁ।\n3. বস্তু এটাৰ সৰণৰ দিশত প্রয়ােগ হােৱা বলৰ দ্বাৰা সম্পাদিত কাৰ্যৰ প্ৰকাশ ৰাশি লিখা।\nউত্তৰঃ বস্তু এটাৰ সৰণৰ দিশত বল প্রয়ােগ কৰিলে সম্পাদিত হােৱা কাৰ্যৰ প্ৰকাশ ৰাশিটো হ’ল-\nকার্য = বল × সৰণ\n4. 1 J কার্যৰ সংজ্ঞা দিয়া।\nউত্তৰঃ কোনাে এটা বস্তুক 1N বল প্রয়ােগ কৰি বস্তুটোক 1 m সৰণ ঘটালে বস্তুটোৰ ওপৰত সম্পন্ন কৰা কাৰ্যৰ পৰিমাণক 1J বােলে।\n5. এহাল বলদে নাঙলত 1N বল প্রয়োেগ কৰে। হালবােৱা পথাৰখন 15 m দীঘল। পথাৰত হাল বাওঁতে কিমান কার্য কৰা হ’ল উলিওৱা।\nউত্তৰঃ ইয়াত, প্রয়ােগ কৰা বল, F = 1N\nসৰণ, s = 15 m\n= IN × 15m\n= 15 J\nহাল বাওঁতে সম্পন্ন হােৱা কাৰ্য 15 J।\nকাৰ্য আৰু শক্তি class9question answer\n6. বস্তু এটাৰ গতিশক্তি বুলিলে কি বুজা?\nউত্তৰঃ গতিশক্তি হল কোনাে বস্তুৱে গতিৰ বাবে লাভ কৰা শক্তি।\n7. বস্তু এটাৰ গতিশক্তিৰ প্ৰকাশ ৰাশি লিখা।\nউত্তৰঃ কোনাে এটা গতিশীল বস্তুৰ ভৰ আৰু বেগ হলে, গতিশক্তিৰ প্ৰকাশ ৰাশি হল-\nEk= ½ mv²\n8.5ms-1 বেগেৰে গতিশীল ভৰৰ বস্তু এটাৰ গতিশক্তি 25J ৷ ইয়াৰ বেগ দুগুণ কৰিলে গতিশক্তি কিমান হ’ব? বেগ তিনি গুণলৈ বৃদ্ধি কৰিলে গতিশক্তি কিমান হ’ব?\nবেগ, ν =5ms-1\nগতিশক্তি, E = 25 J\nধৰাহ’ল, বস্তুৰ ভৰ = m\nআমি জাননা যে,\n⇒ 25 = ½ × m × 5²\n⇒ m =25 ×2/5\n⇒ m =2kg\nবেগ দুগুণ বৃদ্ধি কৰিলে গতিশক্তি হব- Ek= ½ mv²\nবেগ তিনিগুণ বৃদ্ধি কৰিলে গতিশক্তি হ’ব-\nE = ½×2×15²\n= 225 J\n9. ক্ষমতা কাক বােলে?\nউত্তৰঃ কার্যকৰাৰ হাৰ বা শক্তি ৰূপান্তৰৰ হাৰকে ক্ষমতা বােলে।\n10. 1 ৱাট ক্ষমতাৰ সংজ্ঞা দিয়া।\nউত্তৰ: প্ৰতি ছেকেণ্ডত 1J হাৰত কার্য কৰিলে যিমান ক্ষমতা প্রয়ােগ হয়, তাক ৱাট ক্ষমতা বােলে।\n11. বাল্ব এটাই 10 s ত 100 J বৈদ্যুতিক শক্তি ব্যয় কৰে। ইয়াৰ ক্ষমতা কিমান?\nকার্য, W = 100 J.\nসময়, t = 10 s\n= 10 W\n4. গড় ক্ষমতাৰ সংজ্ঞা দিয়া।\nউত্তৰঃ সঁজুলি এটাৰ ব্যয় হােৱা মুঠ শক্তি আৰু অতিবাহিত মুঠ সময়ৰ হৰণফলক গড় ক্ষমতা বােলে।\nকাৰ্য আৰু শক্তি Class9অনুশীলনীৰ প্রশ্নোত্তৰ\n1. তলত দিয়া তালিকাৰ কার্যকলাপ বােৰলৈ মন কৰা। ৰাশিটোৰ ওপৰত তােমাৰ ব্যুৎপত্তিৰ আধাৰত কার্য সম্পন্ন হােৱা বা নােহােৱা সন্দৰ্ভত যুক্তি প্রদর্শন কৰা।\n(ক) সােমাই পুখুৰীত সাঁতুৰি আছে।\n(খ) গাধ এটাই বােজা কঢ়িয়াই আছে।\n(গ) বায়ুকল এটাই কুঁৱাৰ পৰা পানী তুলি আছে।\n(ঘ) সেউজীয়া গছ এডালে সালােকসংশ্লেষণ প্রক্রিয়া চলাই আছে।\n(ঙ) ইঞ্জিন এটাই ট্ৰেইনখন টানি আছে।\n(চ) সূৰ্যৰ তাপত শস্য শুকাই আছে।\n(ছ) বায়ু শক্তিৰে পালনাও এখন গৈ আছে।\nউত্তৰঃ (ক) পুখুৰীত সঁতােৰােতে স্থানৰ সলনি হয়। অর্থাৎ, সৰণ হয়। গতিকে, এই ক্ষেত্ৰত কার্য সম্পন্ন হৈছে।\n(খ) গাধ এটাই বােজা কঢ়িয়াওতে শাৰীৰীক শক্তি ব্যৱহাৰ কৰিছে আৰু সৰণ ঘটিছে। গতিকে, এই ক্ষেত্ৰত কার্য সম্পন্ন হৈছে।\n(গ) বায়ুকলে পানী তুলাৰ বাবে শক্তি ব্যৱহাৰ কৰিছে। কিন্তু বায়ুকলটোৰ সৰণ হােৱা নাই। গতিকে, এই ক্ষেত্ৰত কার্য সম্পন্ন হােৱা নাই।\n(ঘ) সেউজীয়া গছ এডালে সালােকসংশ্লেষণ প্রক্রিয়াত শক্তি ব্যৱহাৰ কৰে। কিন্তু গছটোৰ কোনাে ধৰণৰ সৰণ নহয়। গতিকে, এই ক্ষেত্ৰত কার্য সম্পন্ন হােৱা নাই।\n(ঙ) ইঞ্জিন এটাই ট্রেইনখন টানি নিওঁতে শক্তিৰ লগতে গাড়ীখনৰ স্থানৰ সলনি কৰে। গতিকে, এই ক্ষেত্ৰত কার্য সম্পাদন হৈছে।\n(চ) সূৰ্যৰ তাপত শস্য শুকোৱা প্রক্রিয়া সূৰ্যৰ তাপ শক্তি ব্যৱহাৰ হৈছে কিন্তু সৰণ ঘটা নাই। গতিকে, এই ক্ষেত্ৰত কার্য সম্পাদন হােৱা নাই।\n(ছ) বায়ুশক্তিৰে পালনাও চলা কার্যত বায়ুশক্তি ব্যৱহাৰ কৰি নাওখন গতি কৰিছে আৰু সৰণ ঘটিছে। গতিকে, এই ক্ষেত্ৰত কার্য সম্পাদন হৈছে।\nSee also পৰমাণু গঠন নৱম শ্ৰেণীৰ বিজ্ঞান অধ্যায় 4\n2. ভূমিৰ লগত কোনাে কোণত প্রক্ষেপকৰা বস্তু এটাই বক্র পথেৰে গতি কৰি পুনৰায় ভূমিলৈ উভতি আহিল। বস্তুটোৰ যাত্রাপথৰ প্ৰাৰম্ভিক আৰু অন্তিম বিন্দু একেডাল অনুভূমিক ৰেখাত অৱস্থিত। মাধ্যাকর্ষণ বলে বস্তুটোৰ ওপৰত কিমান কার্য কৰিলে?\nউত্তৰঃ যিহেতু বস্তুটোৰ প্ৰাৰম্ভিক আৰু অন্তিম অৱস্থান একেডাল অনুভূমিক ৰেখাত অৱস্থিত। গতিকে, মাধ্যাকর্ষণিক বলে বস্তুটোৰ ওপৰত কৰা\nকার্য শূণ্য হব।\n3. বেটেৰী এটাই বাল্ব এটা জ্বলালে। প্রক্রিয়াটোৰ সৈতে জড়িত হৈ থকা শক্তিৰ ৰূপান্তৰবােৰৰ বর্ণনা দিয়া।।\nউত্তৰঃ বেটেৰী এটাত বৈদ্যুতিক শক্তি সঞ্চিত হৈ থাকে। বাল্ব এটা জ্বলােৱাৰ সময়ত বৈদ্যুতিক শক্তি বৈদ্যুতিক গতিশক্তিলৈ ৰূপান্তৰ হয় আৰু বাল্বটো জ্বলােৱাত সহায় কৰে। বাল্বটোত বৈদ্যুতিক শক্তি ব্যৱহৃত হৈ পােহৰ আৰু তাপ শক্তিলৈ ৰূপান্তৰ হৈছে।\n4. 20 kg ভৰৰ ওপৰত প্রযুক্ত কোনাে বলে তাৰ বেগ5ms-1 ৰ2ms-2 পৰা লৈ পৰিবৰ্তন কৰিলে৷ বলটোৱে সম্পাদন কৰা কাৰ্য নির্ণয় কৰা।\nভৰ, m = 20 kg\nপ্ৰাৰম্ভিক বেগ, u =5ms\nঅন্তিম বেগ, v =2ms-1\nW = ½m(v²-u²)\n= ½ x20 (2²-5²)\n∴ বলটোৱে সম্পাদন কৰা কাৰ্য 210 J।\n5. 10 kg ভৰৰ বস্তু এটা টেবুল এখনৰ A বিন্দুত অৱস্থিত আছিল। ইয়াক B বিন্দুলৈ স্থানান্তৰিত কৰা হ’ল। যদি A আৰু Bক সংযােগ কৰা ৰেখাডাল অনুভূমিক হয় তেন্তে মাধ্যাকর্ষণিক বলে বস্তুটোৰ ওপৰত কৰা কাৰ্য কিমান হ’ব? তােমাৰ উত্তৰ ব্যাখ্যা কৰা।\nউত্তৰঃ 10 kg ভৰৰ বস্তু এটা A বিন্দুৰ পৰা B বিন্দুলৈ স্থানান্তৰ কৰিলে আৰু A আৰু B একেটা সমতলত থাকিলে মাধ্যকর্ষণিক বলে কৰা কাৰ্য শূণ্য হ’ব।\n6. মুক্তভৱে অধােগামী বস্তুৰ স্থিতিশক্তি ক্রমান্বয়ে হ্রাস পায়। ই শক্তিৰ সংৰক্ষণ সূত্র ভঙ্গ কৰেনে? কিয় ?\nউত্তৰঃ বস্তুটোৱে শক্তিৰ সংৰক্ষণ সূত্ৰৰ নীতি ভংগ নকৰে। কাৰণ, স্থিতিশীল অৱস্থাত থকা বস্তু এটাই মুক্তভাৱে অধােগামী হলে স্থিতিশক্তি হ্রাস পায় আৰু একে পৰিমাণৰ গতিশক্তি বৃদ্ধি পায়। ফলত স্থিতিশক্তি গতিশক্তিলৈ ৰূপান্তৰিত হয়।\n7. তুমি চাইকেল চলােৱা অৱস্থাত সংঘটিত শক্তিৰ বিভিন্ন ৰূপান্তৰবােৰ কি কি?\nউত্তৰ: চাইকেল চলােৱা সময়ত প্রথমে আমাৰ শাৰিৰীক শক্তি গতিশক্তিলৈ ৰূপান্তৰিত হয় আৰু পিছত চাইকেলৰ টায়াৰ আৰু ৰাস্তাৰ মাজত ঘর্ষণৰ ফলত কিছু পৰিমাণৰ তাপ শক্তিও উৎপন্ন হয়।\n8. তুমি প্রকাণ্ড শিল এটা সর্বশক্তিৰে ঠেলাৰ প্রচেষ্টা চলাই বিফল হ’লে শক্তিৰ কিবা ৰূপান্তৰ ঘটিবনে। তুমি ব্যয় কৰা শক্তি কলৈ গ’ল ?\nউত্তৰঃ প্রকাণ্ড শিল এটা আমি সর্বশক্তিৰে ঠেলিলে শিলটো লৰচৰ নকৰিলেও শক্তিৰ পৰিবর্তন হয়। এই ক্ষেত্ৰত প্ৰয়ােগ কৰা শক্তি শিল টুকুৰালৈ স্থিতিশক্তিৰূপে পৰিবর্তিত হয়।\n9. কোনাে এটা ঘৰত এমাহত মুঠ 250 ইউনিট’ শক্তি ব্যয় হয়। এই শক্তি জুল এককত কিমান হ’ব?\n250 unit = 250 kWh\n= 250 kW × 1h\n=250000 × 3600 J\n= 90,00,00,000 J\n=9x 108 J\n10. 40 kg ভৰৰ বস্তু এটা ভূমিৰ পৰা5m ওপৰলৈ উঠোৱা হ’ল। ইয়াৰ স্থিতিশক্তি কিমান হ’ব? যদি বস্তুটো পৰিবলৈ দিয়া হয় তেন্তে আধা দূৰত্ব অতিক্রম কৰাৰ মূহুৰ্তত তাৰ গতিশক্তি উলিওৱা।\nবস্তুটোৰ ভৰ, m = 40 kg\nভূমিৰ পৰা বস্তুটোৰ উচ্চতা, h =5m\n. স্থিতিশক্তি, Ep =mgh\n= 40kg ×10 ms²× 5m\n= 2000 J\nআধাখিনি দূৰত্ব অতিক্রম কৰাৰ পিছত বস্তুটোৰ গতিশক্তি-\nEk = ½ mgh\n= ½ ×40kg × 10 ms-²× 5m\n11. পৃথিৱীৰ চাৰিওফালে ঘূৰি থকা উপগ্রহ এটাত মাধ্যাকর্ষণিক বলে কিমান কার্য সম্পন্ন কৰে? তােমাৰ উত্তৰ যুক্তিৰে প্রতিপন্ন কৰা।\nউত্তৰ: পৃথিৱীৰ চাৰিওফালে ঘুৰি থকা উপগ্রহ এটাৰ মাধ্যাকর্ষণিক বলে কৰা কাৰ্য শূণ্য হব। কাৰণ, পৃথিৱীৰ কেন্দ্ৰৰ পৰা এটা নির্দিষ্ট উচচতালৈ মাধ্যাকর্ষণিক বলে ক্রিয়া কৰে। উপগ্রহবােৰ মাধ্যাকর্ষণিক বলৰ ক্ষেত্ৰৰ বাহিৰত অৱস্থান কৰে। যত মাথাে মহাকর্ষণিক বলেহে ক্রিয়া কৰিব পাৰে।\nSee also খাদ্য সম্পদৰ উৎকৰ্ষ সাধন - নৱম শ্ৰেণীৰ বিজ্ঞান অধ্যায় ১৫\n12. বস্তুৰ ওপৰত বল প্রয়ােগ নােহােৱাকৈ তাৰ সৰণ হ’ব পাৰনে? চিন্তা কৰা।তদুপৰি প্ৰশ্নটোৰ বিষয়ে বন্ধু-বান্ধৱ আৰু শিক্ষকৰ সৈতে আলােচনা কোনাে বস্তুৰ ওপৰত বল প্রয়ােগ\nউত্তৰঃ কোনাে বস্তুৰ ওপৰত বল প্রয়ােগ নকৰালৈকে বস্তুটোৰ সৰণ নঘটে। কাৰণ, বস্তু এটাৰ সৰণ হ’বলৈ হ’লে তাৰ স্থানৰ সলনি হ’ব লাগে যিটো বল প্রয়ােগৰ অবিহনে সম্ভৱ নহয়। কিন্তু মাধ্যাকর্ষণিক বলৰ পৰিসৰৰ বাহিৰত থকা বস্তুৰ সৰণ হব পাৰে। এই ক্ষেত্ৰত মহাকর্ষণিক বলে ক্রিয়া কৰে।\n13. মানুহ এজনে মূৰত এমুঠা খেৰ লৈ আধাঘণ্টা ৰৈ থাকি ভাগৰ অনুভৱ কৰিলে। তেওঁ কিবা কার্য কৰিলেনে? তােমাৰ উত্তৰ যুক্তিৰে প্রতিপন্ন কৰা।\nউত্তৰঃ মানুহজনে কোনাে ধৰণৰ কার্য কৰা নাই। কাৰণ, কার্য সম্পাদন হ’বলৈ হ’লে সৰণ হােৱাটো একান্ত প্রয়ােজন। কিন্তু এই ক্ষেত্ৰত মানুহজনৰ শক্তি খৰচ হৈছে কিন্তু সৰণ হােৱা নাই। গতিকে, তেওঁ কোনাে ধৰণৰ কাৰ্য কৰা নাই।\n14. এটা বৈদ্যুতিক ইস্ত্রি ক্ষমতা 1500 ৱাট। 10 ঘন্টাত ই কিমান শক্তি ব্যয় কৰিব?\n∴ E= P ×t\n= 1500 x 10\n15. দোলক এটাৰ পিণ্ডটো এফাললৈ টানি তাক দুলিবলৈ এৰি দিলে সংঘটিত হােৱা শক্তিৰ ৰূপান্তৰবােৰ আলােচনাৰ যােগেদি শক্তিৰ সংৰক্ষণৰ সূত্ৰৰ ব্যাখ্যা কৰা। পিণ্ডটো অৱশেষত স্থিতিশীল অৱস্থাপ্রাপ্ত কিয় হয়? অৱশেষত ইয়াৰ শক্তিখিনিৰ কি হয় ? ই শক্তিৰ সংৰক্ষণ সূত্র ভঙ্গ কৰে নেকি?\nউত্তৰঃ দোলক এটা এফালে টানি নি এৰি দি দুলিবলৈ দিলে শক্তিৰ ৰূপান্তৰ হয়। দোলক পিণ্ডটো প্রথম অৱস্থাত স্থিতিশক্তি আৰু এৰি দিয়াৰ পিছত গতিশক্তিলৈ ৰূপান্তৰিত হয়। এই ঘটনাটো কেইবাবাৰাে হােৱাৰ পিছত বায়ুৰ লগত হােৱা ঘৰ্ষণৰ ফলত দোলক পিণ্ডটো স্থিতিশীল অৱস্থাপ্রপ্ত হ’ব। গতিকে, এই ক্ষেত্ৰত স্থিতিশক্তি গতিশক্তিলৈ আৰু গতিশক্তি স্থিতিশক্তিলৈ ৰূপান্তৰিত হয়।যিয়ে শক্তিৰ সংৰক্ষণ সূত্ৰটো মানি চলে।\n16. m ভৰৰ বস্তু এটাই স্থিৰ বেগ v ৰে গতি কৰি আছে। বস্তুটোক স্থিতিশীল অৱস্থালৈ আনিবলৈ কিমান কার্য কৰিব লাগিব ?\nউত্তৰঃ m ভৰৰ বস্তু এটাই স্থিৰ বেগ v ৰে গতি কৰি আছে। বস্তুটোক স্থিতিশীল অৱস্থালৈ আনিবলৈ কৰিব লগা কার্য হল-\nW = ½ mv²\n17. 60 kmh-1 বেগেৰে গৈ থকা 1500kg ভৰৰ গাড়ী এখন ৰখাবলৈ কিমান কার্য কৰিব লাগিব উলিওৱা।\nগাড়ীখনৰ ভৰ, m = 1500 kg\nবেগ,ν = 60 kmh-1\n= 16.67 ms-1\nকার্য, W = ½ mv²\n= ½ x 1500 x (16.67)²\n= 208416.675 J\n18. তলৰ প্ৰতিটোতে m ভৰৰ বস্তু এটাত F বল প্রয়ােগ কৰা হৈছে। দীঘল কাড়েৰে ইয়াৰ সৰণৰ দিশ পশ্চিমৰ পৰা পূৱলৈ বুলি দেখুওৱা হৈছে৷ চিত্ৰবােৰ ভালদৰে মন কৰা আৰু বলে সম্পাদন কৰা কাৰ্য ঋণাত্মক, ধনাত্মক নেশূণ্য ঠাৱৰ কৰা।\nউত্তৰঃ (i) প্রথম ক্ষেত্ৰত কার্য শূণ্য হব।\n(ii) দ্বিতীয় ক্ষেত্ৰত কার্য ধণাত্মক হ’ব।\n(iii) তৃতীয় ক্ষেত্ৰত কার্য ঋনাত্মক হ’ব।\n19. চনীয়ে কৈছে যে বস্তু এটাত কেইবাটাও বল ক্রিয়াশীল হৈ থকা অৱস্থাতাে তাৰ ত্বৰণ শূণ্য হ’ব পাৰে। তাইৰ সৈতে তুমি সহমতনে? কিয়?\nউত্তৰঃ চনীৰ উক্তিটো সত্য। কাৰণ, এটা বস্তুৰ ওপৰত সকলােফালৰ পৰা একে পৰিমাণৰ বল প্রয়ােগ কৰিলে তাৰ ত্বৰণ শূণ্য হ’ব। এই ক্ষেত্ৰত বস্তুটোৰ কোনাে ধৰণৰ সৰণ নহয়।\n20. চাৰিটা সঁজুলিৰ প্ৰতিটোৰ ক্ষমতা 500W হ’লে আৰু সঁজুলি কেইটা 10 ঘণ্টা সময়ৰ বাবে চলি থাকিলে ব্যয় হােৱা শক্তি এককত প্রকাশ উলিওৱা।\nক্ষমতা, P = 500 W = 0.5 kw\nসময়, t = 10 h\nপ্রতিটো সঁজুলিত ব্যয় হােৱা শক্তি-\n= 0.5 × 10\n=5kWh\n4 টা সঁজুলিত ব্যয় হােৱা মুঠ শক্তি = 4×5 = 20 kWh\n21. মুক্তভাৱে অধােগামী বস্তুবােৰ অৱশেষত ভূমিত উপনীত হৈ ৰৈ যায়। ইহঁতৰ গতিশক্তিৰ কি দশা হ’ব?\nউত্তৰঃ এই ক্ষেত্ৰত গতিশক্তি স্থিতিশক্তিলৈ ৰূপান্তৰিত হ’ব।\nকাৰ্য আৰু শক্তি class9question answer অতি চমু প্রশ্নোত্তৰ\nপ্রশ্নঃ গতিশক্তি প্রকাশ ৰাশিটো কি?\nউত্তৰঃ E = ½mv²\nপ্রশ্ন : স্থিতিশক্তি প্রকাশ ৰাশিটো কি?\nউত্তৰঃ U = mgh,\nSee also জীৱৰ বিচিত্ৰতা Class9নৱম শ্ৰেণীৰ বিজ্ঞান অধ্যায় 7\nপ্রশ্ন : এটা ইঞ্জিনে প্রতি ছেকেণ্ডত 746 জুল কার্য কৰিব পাৰে। ইয়াৰ ক্ষমতা কিমান?\nপ্রশ্ন: পেট্রল পুৰিলে কি শক্তিৰ উদ্ভৱ হয় ?\nউত্তৰ : পেট্রল পুৰিলে তাপ শক্তিৰ উদ্ভৱ হয়।\nপ্রশ্ন : মাধ্যাকর্ষণৰ প্ৰভাৱত বস্তু এটাই কোনাে উচ্চতৰ পৰা তললৈ পৰিছে। এই অধােমুখী গতিৰ সময়ত ইয়াৰ শক্তিৰ কি হয়?\nউত্তৰ: শক্তি একেই থাকিব।\nপ্রশ্ন : 50 কি. গ্রা. ভবিশিষ্ট এটা বস্তু ভূমিৰ পৰা 1 মিটাৰ ওপৰলৈ তুলিলে কৰা কাৰ্যৰ পৰিমাণ কিমান হ’ব ?\nউত্তৰ : 400 জুল।\nপ্রশ্ন : ৰৈ থকা বস্তু এটাৰ গতি শক্তি কিমান?\nপ্রশ্ন : এটা বস্তুৰ ভৰ 1 কি, গ্রা. হলে ইয়াৰ ওজন কিমান হ’ব?\nউত্তৰ: 9.8 নিউটন।\nপ্রশ্ন : এক অশ্বক্ষমতাত কিমান বাট ?\nউত্তৰ : 746 ৱাট।।\nRelated Post: Class9Science Chapter 12 Question Answer In Assamese\nপ্রশ্ন : বস্তু এটা h’ উচ্চতাৰ পৰা মাটিত পৰিবলৈ দিলে ক’ত গতি শক্তি আৰু স্থিতিশক্তি একে হ’ব?\nউত্তৰ : উচ্চতাত গতি শক্তি আৰু স্থিতি শক্তি সমান হয়।\nপ্রশ্ন : ধনুৰ গুণত কি শক্তি নিহিত হৈ থাকে?\nউত্তৰঃ স্থিতি শক্তি।\nপ্রশ্ন : পৰমাণু কেন্দ্ৰত নিহিত হৈ থকা শক্তিটো কি?\nউত্তৰ: নিউক্লিয় শক্তি।\nপ্রশ্ন : 0.12 কি. গ্রা. ভৰৰ ৰাইফলৰ গুলী এটা ছেকেণ্ডত 200 বেগেৰে ওলাই গ’লে ইয়াৰ গতি শক্তি কিমান হ’ব ?\nউত্তৰ: 2400 জুল।।\nপ্রশ্ন : গাড়ী এখনৰ গতিবেগ দুগুণ কৰিলে ইয়াৰ গতিশক্তি কিমান হ’ব?\nউত্তৰ ঃ চাৰিগুণ।\nপ্রশ্ন : v বেগেৰে গতি কৰি থকা m ভৰৰ বস্তুটোৰ শক্তি কিমান? বস্তুটো ৰৈ গ’লে। ইয়াৰ মান কিমান?\nউত্তৰ: v বেগেৰে গতি কৰা m ভৰৰ বস্তুটোৰ গতি শক্তিৰ মান হ’ব, E = ½mv².\nবস্তুটো ৰৈ গ’লে v = 0\n∴ গতি শক্তি মান, E = ½ m ×0² = 0.\nClass9Science Chapter 11 Question Answer In Assamese\nপ্রশ্ন : নিউক্লিয় শক্তি কাক বােলে? ই কি কাৰণে গুৰুত্বপূর্ণ।\nউত্তৰ : নিউক্লিয় শক্তি (Nuclear energy) : উচ্চ পাৰমাণৱিক ভবিশিষ্ট মৌলৰ পৰমাণু ভাঙি দুটা বা অধিক পাত নিউক্লিয়াছৰ সৃষ্টি হােৱাত বা নিম্ন পাৰমাণৱিক ভৰ বিশিষ্ট দুটা বা অধিক নিউক্লিয়াছ লগ হৈ এটা গধুৰ নিউক্লিয়াছৰ সৃষ্টি হােৱাত যি শক্তিৰ\nউদ্ভৱ হয়, তাকে নিউক্লিয় শক্তি বােলে।\nএই শক্তিৰ গুৰুত্ব এইয়ে যে, প্রচলিত শক্তিৰ উৎস যেনে, পেট্রলিয়ামৰ পৰা উদ্ভর। হােৱা ইন্ধন’ বা খনিজ ইন্ধন কয়লা আদিৰ ভাল এটা সময়ত উদং হােৱাৰ সম্ভাৱনা অধিক। প্রচলিত ইন্ধনৰ পৰা পােৱা শক্তিৰ তুলনাত নিউক্লিয় শক্তিৰ প্রাচুর্যতাৰ সম্ভাৱনাও অধিক। ফলত এই শক্তিৰ অভাব ঘটে। গতিকে এইবােৰ কাৰণতে ই অধিক গুরুত্বপূর্ণ।\nপ্রশ্ন : গতি শক্তি আৰু স্থিতি শক্তি কাক বােলে উদাহৰণসহ বুজাই লিখা।\nউত্তৰ :(ক) স্থিতি শক্তি :বস্তুৰ স্থান আৰু “আকৃতিৰ পৰিৱৰ্তন অনুসৰি সৃষ্টি হােৱা শক্তিক স্থিতি শক্তি বােলে। স্থিতি শক্তি বস্তু এটাৰ স্থিৰ অৱস্থাত অন্তর্নিহিত শক্তি।।\nইয়াৰ জোখ হল W =mgh\nউদাহৰণ: (i) মাটিৰ ওপৰৰ পৰা চিলিং এখনত তুলি থৈ দিয়া বস্তুটোত নিহিত শক্তি স্থিতি শক্তি।\n(ii) ধনুৰ গুণত নিহিত শক্তি অথবা ঘড়ীৰ প্ৰিঙত নিহিত শক্তি স্থিতি শক্তিৰ উদাহৰণ।\n(খ) গতি শক্তিঃ বস্তুৰ গতিৰ ফলত সৃষ্টি হােৱা শক্তিয়েই গতি শক্তি। m ভৰৰ বস্তুটো v বেগেৰে গতি কৰিলে তাৰ গতি শক্তিৰ মান (E) = mv²\nউদাহৰণঃ গৈ থকা মটৰ গাড়ী এখনৰ শক্তি, ৰাইফলৰ গুলী, খৰস্রোতা নদীৰ পানী ইত্যাদিৰ শক্তি গতি শক্তি।\nযদি বস্তুটো স্থিৰ অৱস্থাত থাকে তাৰ, v = 0.\nগতিকে, E == m x 0² = 0. অর্থাৎ স্থিৰ অৱস্থাৰ বস্তুৰ গতি শক্তি শূন্য।\nপ্রশ্ন : যান্ত্রিক শক্তি কি? বস্তু এটাৰ ভৰ দুগুণ কৰি বেগ আধা কৰিলে গতিশক্তিৰ কিবা পৰিবৰ্তন হ’বনে? গাণিতিকভাৱে দেখুওৱা।\nউত্তৰঃ যান্ত্রিক শক্তি ৪ বস্তুৰ অৱস্থান আৰু আকৃতিৰ পৰিবৰ্তনৰদ্বাৰা সৃষ্টি কৰা শক্তিকে যান্ত্রিক শক্তি বােলে। গতিশক্তি আৰু স্থিতিশক্তিক একে লগে যান্ত্রিক শক্তি বােলে।\nধৰাহ’ল বস্তুটোৰ ভৰ = m\nবেগ = v; গতিকে গতিশক্তি = ½mv² = E1\nযদি ভৰ = 2m আৰু বেগ = ½v হয়,\nতেন্তে গতি শক্তি E2 = ½(2m) × (½v)²\nগতিশক্তি আগৰ গতিশক্তিৰ আধা হ’ব।\nCategories নৱম শ্ৰেণীৰ বিজ্ঞান


Agrawal Soda Bicarb Glycerin in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী\nAgrawal Soda Bicarb Glycerin ৰ মূল্য আৰু পেকৰ চাইজ - Agrawal Soda Bicarb Glycerin Price and Pack Size in Assamese - Agrawal Soda Bicarb Glycerin ar mulya aaru pakor size\nAgrawal Soda Bicarb Glycerin ৰ লাভ আৰু ব্যৱহাৰসমূহ- Agrawal Soda Bicarb Glycerin Benefits & Uses in Assamese- Agrawal Soda Bicarb Glycerin ar laabh aaru byavaharsamuh\nAgrawal Soda Bicarb Glycerin ৰ পালি আৰু সেয়া কেনেদৰে ল'ব- Agrawal Soda Bicarb Glycerin Dosage & How to Take in Assamese - Agrawal Soda Bicarb Glycerin ar paali aaru xeya kenedore lobo\nAgrawal Soda Bicarb Glycerin ৰ পাৰ্শ্চক্ৰিয়াসমূহ- Agrawal Soda Bicarb Glycerin Side Effects in Assamese- Agrawal Soda Bicarb Glycerin ar parshwakriyasamuh\nAgrawal Soda Bicarb Glycerin সংক্ৰান্ত সতৰ্কতাবাণীসমূহ- Agrawal Soda Bicarb Glycerin Related Warnings in Assamese- Agrawal Soda Bicarb Glycerin xonkranta xatarkatabanisamuh\nঅইন দৰৱৰ সৈতে Agrawal Soda Bicarb Glycerinৰ গুৰুতৰ ক্ৰিয়া-প্ৰতিক্ৰিয়া- Severe Interaction of Agrawal Soda Bicarb Glycerin with Other Drugs in Assamese- Oinor xoite Agrawal Soda Bicarb Glycerin ar gurutor kriya-pratikriya\nAgrawal Soda Bicarb Glycerin মতভেদসমূহ- Agrawal Soda Bicarb Glycerin Contraindications in Assamese- Agrawal Soda Bicarb Glycerin nishedhsamuh\nAgrawal Soda Bicarb Glycerin ৰ বিষয়ে সততে সোধা প্ৰশ্নসমূহ- Frequently asked Questions about Agrawal Soda Bicarb Glycerin in Assamese- Agrawal Soda Bicarb Glycerin ar bikhoye satate xodha prashnasamuh\nখাদ্য আৰু মদৰ সৈতে Agrawal Soda Bicarb Glycerin ক্ৰিয়া-প্ৰতিক্ৰিয়া- Agrawal Soda Bicarb Glycerin Interactions with Food and Alcohol in Assamese- khadya aaru modor xoite Agrawal Soda Bicarb Glycerin kriya-pratikriya\nAgrawal Soda Bicarb Glycerin ৰ লাভ আৰু ব্যৱহাৰসমূহ - Agrawal Soda Bicarb Glycerin Benefits & Uses in Assamese - Agrawal Soda Bicarb Glycerin ar laabh aaru byavaharsamuh\nAgrawal Soda Bicarb Glycerin তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nAgrawal Soda Bicarb Glycerin ৰ পালি আৰু সেয়া কেনেদৰে ল'ব - Agrawal Soda Bicarb Glycerin Dosage & How to Take in Assamese - Agrawal Soda Bicarb Glycerin ar paali aaru xeya kenedore lobo\nAgrawal Soda Bicarb Glycerin-ৰ উপাদানসমূহ - Agrawal Soda Bicarb Glycerin Active Ingredients in Assamese - Agrawal Soda Bicarb Glycerin-ar upadaansamuh\nAgrawal Soda Bicarb Glycerin ৰ পাৰ্শ্চক্ৰিয়াসমূহ - Agrawal Soda Bicarb Glycerin Side Effects in Assamese - Agrawal Soda Bicarb Glycerin ar parshwakriyasamuh\nগৱেষণাৰ ভিত্তিত, Agrawal Soda Bicarb Glycerin ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nAgrawal Soda Bicarb Glycerin সংক্ৰান্ত সতৰ্কতাবাণীসমূহ - Agrawal Soda Bicarb Glycerin Related Warnings in Assamese - Agrawal Soda Bicarb Glycerin xonkranta xatarkatabanisamuh\nAgrawal Soda Bicarb Glycerin-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভাবস্থাৰ সময়ত Soda Bicarb Glycerinএ মধ্যমীয়া পাৰ্শ্ব-প্ৰতিক্ৰিয়া কৰিব পাৰে। আপুনি যদি ইয়াৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা লগে লগে বন্ধ কৰক, আৰু চিকিতসকৰ পৰামৰ্শ অবিহনে Soda Bicarb Glycerin পুনৰাই গ্ৰহণ নকৰিব।\nAgrawal Soda Bicarb Glycerin-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nSoda Bicarb Glycerin প্ৰথমে চিকিতসকৰ পৰামৰ্শ নোলোৱাকৈ গ্ৰহণ কৰা উচিত নহয় কাৰণ ইয়াৰ ফলত স্তন্যপায়ী মহিলাৰ গম্ভীৰ পাৰ্শ্ব-প্ৰতিক্ৰিয়া হব পাৰে।\nবৃক্কত Agrawal Soda Bicarb Glycerin কি প্ৰভাৱ দেখা গৈছে?\nবৃক্ক ৰ বাবে Soda Bicarb Glycerin কেতিয়াবাহে ক্ষতিকাৰক।\nযকৃতত Agrawal Soda Bicarb Glycerin কি প্ৰভাৱ দেখা গৈছে?\nSoda Bicarb Glycerinৰ পাৰ্শ্ব-প্ৰতিক্ৰিয়াই কেতিয়াবাহে কলিজা ক প্ৰভাবিত কৰে।\nহৃদযন্ত্ৰৰ ক্ষেত্ৰত Agrawal Soda Bicarb Glycerin ৰ কি প্ৰভাৱ দেখা গৈছে?\nহৃদয় ৰ বাবে Soda Bicarb Glycerin ক্ষতিকাৰক নহয়।\nঅইন দৰৱৰ সৈতে Agrawal Soda Bicarb Glycerinৰ গুৰুতৰ ক্ৰিয়া-প্ৰতিক্ৰিয়া - Severe Interaction of Agrawal Soda Bicarb Glycerin with Other Drugs in Assamese - Oinor xoite Agrawal Soda Bicarb Glycerin ar gurutor kriya-pratikriya\nAgrawal Soda Bicarb Glycerin তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nAgrawal Soda Bicarb Glycerin মতভেদসমূহ - Agrawal Soda Bicarb Glycerin Contraindications in Assamese - Agrawal Soda Bicarb Glycerin nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Agrawal Soda Bicarb Glycerin লোৱা অনুচিত যাতে -\nAgrawal Soda Bicarb Glycerin ৰ বিষয়ে সততে সোধা প্ৰশ্নসমূহ - Frequently asked Questions about Agrawal Soda Bicarb Glycerin in Assamese - Agrawal Soda Bicarb Glycerin ar bikhoye satate xodha prashnasamuh\nএই Agrawal Soda Bicarb Glycerin-এ অভ্য়াস বা নিচাৰ সৃষ্টি কৰে নেকি?\nনহয়, Soda Bicarb Glycerin আসক্তি সৃষ্টি কাৰক বুলি কোনো সাক্ষ্য নাই।\nSoda Bicarb Glycerin য়ে তন্দ্ৰাভাৱ বা টোপনিৰ উন্মেষ নঘটায়, সেয়ে আপনি বাহন চলাব পাৰে বা মেচিন আদি অপৰেট কৰিব পাৰে।\nহয়, চিকিত্সা পৰামৰ্শ অনুসাৰেহে Soda Bicarb Glycerin লওক।\nSoda Bicarb Glycerin য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Agrawal Soda Bicarb Glycerin ক্ৰিয়া-প্ৰতিক্ৰিয়া - Agrawal Soda Bicarb Glycerin Interactions with Food and Alcohol in Assamese - khadya aaru modor xoite Agrawal Soda Bicarb Glycerin kriya-pratikriya\nখাদ্য আৰু Agrawal Soda Bicarb Glycerinৰ ক্ৰিয়া-প্ৰতিক্ৰিয়া\nআপনি খাদ্যৰ সৈতে Soda Bicarb Glycerin ল'ব পাৰে।\nমদ আৰু Agrawal Soda Bicarb Glycerinৰ মাজৰ প্ৰতিক্ৰিয়া\nSoda Bicarb Glycerinৰ সৈতে মদ্যপানৰ প্ৰভাৱৰ বিষয়ে একো কোৱাটো এতিয়া কঠিন। কিয়নো এইবিষয়ে এতিয়ালৈ একো গৱেষণা হোৱা নাই।\nAgrawal Soda Bicarb Glycerin ৰ অনুকল্প - Substitutes for Agrawal Soda Bicarb Glycerin in Assamese\nআপুনি বা আপোনাৰ পৰিয়ালৰ কোনোবাই Agrawal Soda Bicarb Glycerin লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Agrawal Soda Bicarb Glycerin ব্যৱহাৰ কৰিছিল নেকি?\nআপুনি কিমান পৰিমাণে Agrawal Soda Bicarb Glycerin সেৱন কৰিছিল?\nআপুনি Agrawal Soda Bicarb Glycerin ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Agrawal Soda Bicarb Glycerin সেৱন কৰে?


১২.০৫.২০২০ তাৰিখে ৰাষ্ট্ৰবাসীক উদ্দেশ্যি প্ৰধানমন্ত্ৰী শ্ৰী নৰেন্দ্ৰ মোদীয়ে প্ৰদান কৰা ভাষণৰ অসমীয়া অনুবাদ\nPosted On: 12 MAY 2020 10:14PM by PIB Guwahati\nসমূহ দেশবাসীলৈ সাদৰ প্ৰণাম যাচিছোঁ৷\nক’ৰোনা সংক্ৰমণৰ সৈতে হোৱা যুদ্ধখন আজি চাৰি মাহতকৈও অধিক হ’ল৷ এই সময়ছোৱাত সমগ্ৰ বিশ্বৰ ৪২ লাখতকৈও অধিক লোক সংক্ৰমিত হৈছে৷ ২.৭৫ লক্ষাধিক লোকৰ মৃত্যু হৈছে৷ ভাৰততো জনসাধাৰণে নিজৰ আত্মীয়-স্বজনক হেৰুৱাবলগীয়া হৈছে৷ মই সকলোৰে প্ৰতি নিজৰ সমবেদনা প্ৰকাশ কৰিছো৷\nএটা ভাইৰাছে সমগ্ৰ বিশ্ব তচনচ কৰি তুলিছে৷ সমগ্ৰ বিশ্বতে কোটি কোটি লোক সংকটৰ সন্মুখীন হ’বলগীয়া হৈছে৷ সমগ্ৰ বিশ্বই জীৱন ৰক্ষাৰ যুদ্ধত নামি পৰিছে৷ আমি এনে সংকট দেখাও নাছিলো আৰু শুনাও নাছিলো৷ নিশ্চিতৰূপত এয়া মানৱ জাতিৰ বাবে অকল্পনীয় হৈ পৰিছে, এই সংকট অভুতপূৰ্ব হৈ পৰিছে৷ কিন্তু ভাগৰি পৰা, পৰাজয় বৰণ কৰা, ভাঙি পৰা মানৱ জাতিৰ তেজত নাই৷ সতৰ্ক হৈ থাকি এই যুদ্ধৰ সকলো নিয়ম পালন কৰি আমি বাচিবও লাগিব আৰু আগবাঢ়িও যাব লাগিব৷ আজি সমগ্ৰ বিশ্ব সংকটৰ সন্মুখীন হোৱাৰ সময়ত আমি এই সংকল্প অধিক শক্তিশালী কৰিব লাগিব৷ আমাৰ সংকল্প এই সংকটতকৈও বৃহৎ হ’ব লাগিব৷\nআমি যোৱা শতাব্দীৰ পৰাই শুনি আহিছো যে একবিংশ শতাব্দী ভাৰতৰ শতাব্দী৷ আমি ক’ৰোনাৰ পূৰ্বে বিশ্বক, বিশ্বৰ ব্যৱস্থাপনাক বিস্তাৰিতভাৱে দেখা আৰু বুজাৰ সুবিধা লাভ কৰিছো৷ ক’ৰোনাৰ সংকটৰ পিছতো বিশ্বৰ যি স্থিতি হৈছে সেয়া আমি নিৰন্তৰে দেখিছো৷ এই দুয়োটা কালখণ্ড ভাৰতৰ দৃষ্টিকোণেৰে প্ৰত্যক্ষ কৰিলে এনে ধাৰণা হয় যে একবিংশ শতাব্দী ভাৰতৰ হওক, এয়া কেৱল আমাৰ সপোনেই নহয়, এয়া আমাৰ দায়িত্বও৷ কিন্তু ইয়াৰ পথ কি? বিশ্বৰ আজিৰ স্থিতিয়ে আমাক এয়েই শিকাইছে যে ইয়াৰ এটাই পথ আছে আৰু সেয়া হ’ল ‘‘আত্মনিৰ্ভৰ ভাৰত৷’’ আমাৰ ইয়াত শাস্ত্ৰসমূহতো কোৱা হৈছে যে এষঃ পন্থাঃ অৰ্থাৎ এয়াই পথ-আত্মনিৰ্ভৰ ভাৰত৷\nএখন ৰাষ্ট্ৰ হিচাপে আজি আমি এক গুৰুত্বপূৰ্ণ সন্ধিক্ষণত উপস্থিত হৈছো৷ এনে ডাঙৰ বিপদে ভাৰতৰ বাবে সংকেত কঢ়িয়াই আনিছে, এক সুযোগ কঢ়িয়াই আনিছে৷ মই এক উদাহৰণৰ সৈতে নিজৰ কথা প্ৰতিপন্ন কৰিব বিচাৰিছো৷ যেতিয়া ক’ৰোনাৰ সংকট আৰম্ভ হৈছিল তেতিয়া ভাৰতত এটাও পিপিই কিট নাছিল৷ এন-৯৫ মাস্ক নামমাত্ৰহে ভাৰতত উৎপাদন হৈছিল৷ আজি এনে স্থিতি উদ্ভৱ হৈছে যে প্ৰতিদিনে ২ লাখ পিপিই কিট আৰু ২ লাখ এন-৯৫ মাস্ক ভাৰতত উৎপাদন হ’বলৈ ধৰিছে৷ এয়া সম্ভৱ হৈছে এইকাৰণেই কিয়নো ভাৰতে বিপদক সম্পদলৈ ৰূপান্তৰিত কৰিছে৷ বিপদক সম্পদলৈ ৰূপান্তৰিত কৰা ভাৰতৰ এই দৃষ্টিকোণ, আত্মনিৰ্ভৰ ভাৰতৰ আমাৰ সংকল্পৰ বাবে প্ৰভাৱী হিচাপে সিদ্ধ হ’ব৷\nআজি বিশ্বত আত্মনিৰ্ভৰ শব্দৰ অৰ্থ সলনি হৈছে, বিশ্বত আত্মনিৰ্ভৰতাৰ সংজ্ঞা পৰিৱৰ্তিত হৈছে৷ অৰ্থকেন্দ্ৰিক গোলকীকৰণ বনাম মানৱকেন্দ্ৰিক গোলকীকৰণৰ চৰ্চা হ’বলৈ ধৰিছে৷ বিশ্বৰ সন্মুখত ভাৰতৰ মূলভুতঃ চিন্তন আশাৰ কিৰণ হিচাপে বিবেচিত হৈছে৷ ভাৰতীয় সংস্কৃতি, ভাৰতীয় সংস্কাৰে সেই আত্মনিৰ্ভৰতাৰ কথা বৰ্ণনা কৰে যাৰ আত্মা হ’ল বসুধৈৱ কুটুম্বকম৷ ভাৰতে যেতিয়া আত্মনিৰ্ভৰতাৰ কথা কয় তাৰ অৰ্থ আত্মকেন্দ্ৰিকতা নহয়৷\nভাৰতৰ আত্মনিৰ্ভৰতাত সংসাৰৰ সুখ, সহযোগিতা আৰু শান্তিৰ চিন্তা কৰা হয়৷ যি সংস্কৃতি জগতত বিশ্বাসৰ সৃষ্টি কৰে, যি জীৱমাত্ৰৰ কল্যাণ সাধন কৰে, যি সমগ্ৰ বিশ্বকে পৰিয়াল হিচাপে আঁকোৱালি লয়, যি নিজৰ আস্থাৰ জৰিয়তে ‘‘মাতা ভূমিঃ পুত্ৰৌ অহম পৃথ্বীঃ’’ৰ চিন্তাধাৰা আঁকোৱালি লয়, যিয়ে ধৰণীক মাতৃ জ্ঞান কৰে, সেই সংস্কৃতি, সেই ভাৰতভূমি যেতিয়া আত্মনিৰ্ভৰ হৈ উঠে, তেতিয়া এক সুখী-সমৃদ্ধ বিশ্বৰ সম্ভাৱনা নিশ্চিত হৈ উঠে৷\nভাৰতৰ প্ৰগতিত সদায়েই বিশ্বৰ প্ৰগতি সমাহিত হৈ থাকে৷ ভাৰতৰ লক্ষ্যসমূহৰ প্ৰভাৱ, ভাৰতৰ কাৰ্যসমূহৰ প্ৰভাৱ বিশ্বৰ কল্যাণৰ বাবে নিয়োজিত হয়৷ যেতিয়া ভাৰত মুক্তস্থানত কৰা শৌচৰ পৰা মুক্ত হয় সেই সময়ত বিশ্বৰ ছবি পৰিৱৰ্তন হয়৷ টিবিয়েই হওক, কুপোষণেই হওক, অথবা পলিঅ’ই হওক, ভাৰতৰ অভিযানসমূহৰ প্ৰভাৱ বিশ্বৰ ওপৰত নিশ্চিতভাৱে পৰে৷ আন্তৰ্জাতিক সৌৰ সহযোগিতা গোলকীয় উত্তাপৰ বিৰুদ্ধে ভাৰতৰ এক উপহাৰ৷ আন্তৰ্জাতিক যোগ দিৱসৰ পদক্ষেপ মানৱ জীৱনক উদ্বেগৰ পৰা মুক্তি দিয়া এক উপহাৰ৷ জীৱন আৰু মৃত্যুৰ যুদ্ধত ব্যস্ত বিশ্বত আজি ভাৰতৰ ঔষধে নতুন আশাৰ উদ্দীপনা জগাইছে৷ এই পদক্ষেপসমূহৰ দ্বাৰা সমগ্ৰ বিশ্বতে ভাৰতৰ ভূয়সী প্ৰশংসা হ’বলৈ ধৰিছে, প্ৰতিজন ভাৰতীয় গৌৰৱান্বিত হৈছে৷ ভাৰতে ভাল কাম কৰিব পাৰে, মানৱ জাতিৰ কল্যাণৰ বাবে বহু কিবা দিব পাৰে বুলি আজি বিশ্ব পতিয়ন গৈছে৷ প্ৰশ্ন এয়াই যে কিদৰে? এই প্ৰশ্নৰ উত্তৰ হ’ল-১৩০ কোটি দেশবাসীৰ আত্মনিৰ্ভৰ ভাৰতৰ সংকল্প৷\nআমাৰ ইতিহাস শতিকাপুৰণি গৌৰৱময় ইতিহাস৷ ভাৰত যেতিয়া সমৃদ্ধ আছিল, তেতিয়া ইয়াক সোণৰ চৰাই বুলি কোৱা হৈছিল, যেতিয়া ভাৰত সম্পন্ন আছিল তেতিয়াও সদায় বিশ্বৰ কল্যাণৰ বাবে চিন্তা কৰিছিল৷ সময় পৰিৱৰ্তন হ’ল, দেশ দাসত্বৰ বান্ধোনেৰে জৰ্জৰিত হ’ল, আমি বিকাশৰ বাবে তৎপৰ হৈ উঠিলো৷ আজি ভাৰতে বিকাশৰ দিশত সফলতাৰে খোজ পেলাইছে, তথাপিও বিশ্ব কল্যাণৰ পথত নিজকে স্থিৰ কৰি ৰাখিছে৷ মনত পেলাওক, এই শতাব্দীৰ আৰম্ভণিতে ৱাইটুকেৰ সমস্যাই দেখা দিছিল৷ ভাৰতৰ প্ৰযুক্তিৰ বিশেষজ্ঞসকলে বিশ্বক সেই সংকটৰ পৰা মুক্ত কৰিলে৷ আজি আমাৰ ওচৰত সম্বল আছে, আমাৰ ওচৰত সামৰ্থ আছে, আমাৰ ওচৰত বিশ্বৰ শ্ৰেষ্ঠতম প্ৰতভা আছে, আমি উন্নত উৎপাদন কৰিম, আমাৰ গুণগতমান বৃদ্ধি কৰিম৷ যোগান শৃংখলা অত্যাধুনিক কৰিম৷ আমি এয়া কৰিব পাৰো আৰু নিশ্চিতভাৱে কৰিম৷\nমই নিজৰ চকুৰে কচ্ছ ভূমিকম্পৰ সেই সংহাৰ দেখিছো৷ চৌদিশে কেৱল ভগ্নাৱশেষ৷ সকলো ধ্বংস হৈ গৈছিল৷ এনে ধাৰণা হৈছিল, কচ্ছই যেন মৃত্যুৰ চাদৰ উৰি লৈছে৷ সেই পৰিস্থিতিত কোনেও ভাবিব পৰা নাছিল যে সেই অৱস্থাৰ পৰিৱৰ্তন হ’ব৷ কিন্তু চাওতে চাওতে কচ্ছই মূৰ ডাঙি উঠিল, কচ্ছ আগুৱাই গ’ল৷ এয়াৰ আমাৰ ভাৰতীয়সকলৰ সংকল্প শক্তি৷ আমি যদি মনত বল বান্ধি লও তেন্তে কোনো লক্ষ্য, কোনো পথেই আমাৰ বাবে অসম্ভৱ নহয়৷ আৰু আজি পথো আছে, সদিচ্ছাও আছে৷ এয়াই হ’ল ভাৰতক আত্মনিৰ্ভৰশীল কৰি তোলা৷ ভাৰতৰ সংকল্পশক্তি এনে যে আজি ভাৰত আত্মনিৰ্ভৰশীল হ’ব পাৰে৷\nআত্মনিৰ্ভৰশীল ভাৰতৰ এই ভব্য সংৰচনা পাঁচটা স্তম্ভৰ ওপৰত থিয় হ’ব৷ প্ৰথম স্তম্ভ অৰ্থনীতিৰ যি ক্ৰমাগত পৰিৱৰ্তন নহয়, এয়া হ’ব কোৱাণ্টাম জাঁপ৷ দ্বিতীয় স্তম্ভ আন্তঃগাঁথনি যি আধুনিক ভাৰতৰ পৰিচয় হ’ব৷ তৃতীয়টো স্তম্ভ আমাৰ প্ৰণালী যি বিগত শতাব্দীৰ ৰীতি-নীতি নহয়, বৰঞ্চ একবিংশ শতিকাৰ সপোন পূৰণ কৰিব পৰা প্ৰযুক্তিচালিত ব্যৱস্থাৰ ওপৰত আধাৰিত হ’ব৷ চতুৰ্থটো স্তম্ভ আমাৰ জনসংখ্যা যি বিশ্বৰ সবাতোকৈ বৃহৎ অনুনাদশীল জনসংখ্যা আমাৰ শক্তি হিচাপে বিবেচিত হ’ব, আত্মনিৰ্ভৰশীল ভাৰতৰ বাবে আমাৰ শক্তিৰ স্ৰোত হ’ব৷ পঞ্চমটো স্তম্ভ চাহিদা- আমাৰ অৰ্থব্যৱস্থাত চাহিদা আৰু যোগান শৃংখলাৰ যি চক্ৰ আছে, যি শক্তি আছে, সেয়া সম্পূৰ্ণ ক্ষমতাৰ সৈতে ব্যৱহাৰ কৰাটো আৱশ্যক৷ দেশত চাহিদা বৃদ্ধিৰ বাবে, চাহিদা পূৰণৰ বাবে আমাৰ যোগান শৃংখলাৰ প্ৰতিজন ষ্টেকহ’ল্ডাৰ সৱলীকৃত হোৱাটো আৱশ্যক৷ আমাৰ যোগান শৃংখলা, আমাৰ চাহিদাৰ সেই ব্যৱস্থাক এইদৰে শক্তিশালী কৰিম য’ত আমাৰ দেশৰ মাটিৰ গোন্ধ থাকিব, আমাৰ শ্ৰমিকসকলৰ ঘামৰ সুবাস থাকিব৷\nক’ৰোনা সংকটৰ সন্মুখীন হওতে, নতুন সংকল্পৰ সৈতে আজি মই এক বিশেষ আৰ্থিক পেকেজৰ কথা ঘোষণা কৰিছো৷ এই আৰ্থিক পেকেজে ‘আত্মনিৰ্ভৰ ভাৰত অভিযান’ৰ গুৰুত্বপূৰ্ণ অংশ হিচাপে কাম কৰিব৷\nঅলপতে চৰকাৰে ক’ৰোনা সংকটৰ সৈতে জড়িত যি আৰ্থিক ঘোষণা কৰিছিল, যি ৰিজাৰ্ভ বেংকৰ সিদ্ধান্ত আছিল আৰু আজি যি আৰ্থিক পেকেজৰ ঘোষণা হৈছে, সেয়া যোগ কৰি কৰিলে প্ৰায় ২০ লাখ কোটি টকা হয়৷ এই পেকেজ ভাৰতৰ জিডিপিৰ প্ৰায় ১০ শতাংশ হয়৷\nইয়াৰ জৰিয়তে দেশৰ বিভিন্ন শ্ৰেণীয়ে, আৰ্থিক ব্যৱস্থাৰ পৰ্যায়সমূহে ২০ লাখ কোটি টকাৰ সম্বল লাভ কৰিব, সমৰ্থন লাভ কৰিব৷ ২০ লাখ কোটি টকাৰ এই পেকেজ ২০২০ত দেশত বিকাশৰ যাত্ৰাক, আত্মনিৰ্ভৰ ভাৰত অভিযানক এক নতুন গতি প্ৰদান কৰিব৷ আত্মনিৰ্ভৰ ভাৰতৰ সংকল্প সিদ্ধ কৰাৰ বাবে এই পেকেজত ভূমি, শ্ৰমিক, তাৰল্য আৰু আইন, এই সকলোতে গুৰুত্ব আৰোপ কৰা হৈছে৷ এই আৰ্থিক পেকেজ আমাৰ কুটিৰ উদ্যোগ, আমাৰ লঘূ-মজলীয়া উদ্যোগ, আমাৰ এমএছএমইৰ বাবে, যি কোটি কোটি লোকৰ আজীৱিকাৰ সম্বল, যি আত্মনিৰ্ভৰ ভাৰতৰ আমাৰ সংকল্পৰ মজবুত আধাৰ৷ এই আৰ্থিক পেকেজ দেশৰ সেই শ্ৰমিকসকলৰ বাবে, দেশৰ সেই কৃষকসকলৰ বাবে যি প্ৰতিটো স্থিতি, প্ৰতিটো ঋতুৰ দেশবাসীৰ বাবে অহৰ্নিশে পৰিশ্ৰম কৰে৷ এই আৰ্থিক পেকেজ আমাৰ সেই মধ্যবিত্ত শ্ৰেণীসকলৰ বাবে যিয়ে নিষ্ঠাৰে কৰ আদায় দিয়ে, দেশৰ বিকাশত নিজৰ যোগদান দিয়ে৷ এই আৰ্থিক পেকেজ সেই ভাৰতীয় উদ্যোগসকলৰ বাবে যিয়ে ভাৰতৰ আৰ্থিক সামৰ্থৰ উত্তৰণ কৰাৰ বাবে প্ৰতিশ্ৰুতিবদ্ধ৷ কাইলৈৰ পৰা আৰম্ভ কৰি আগন্তুক কেইটামান দিনলৈ বিত্ত মন্ত্ৰীয়ে আপোনালোকক ‘আত্মনিৰ্ভৰ ভাৰত অভিযান’ৰ এই আৰ্থিক পেকেজৰ সবিশেষ বিৱৰণ প্ৰদান কৰিব৷\nআত্মনিৰ্ভৰ ভাৰত সৃষ্টি কৰিবলৈ সাহসিক সংশোধনৰ প্ৰতিশ্ৰুতিৰ সৈতে এতিয়া দেশে আগবঢ়াটো অনিবাৰ্য হৈ পৰিছে৷ আপোনালোকেও অনুভৱ কৰিছে যে বিগত ছটা বছৰত যিমানবোৰ সংশোধন হৈছে তাৰবাবে আজি সংকটৰ এই সময়চো ভাৰতৰ ব্যৱস্থা অধিক সক্ষম, অধিক সামৰ্থৱান হোৱাটো পৰিলক্ষিত হৈছে৷ অন্যথা এনেদৰে কোনে ভাবিব পাৰে যে ভাৰত চৰকাৰে যি ধন প্ৰদান কৰিব সেয়া সম্পূৰ্ণৰূপে দৰিদ্ৰৰ পকেটলৈ যাব, কৃষকৰ পকেটলৈ যাব৷ এয়াও তেতিয়া সম্পন্ন হ’ল যেতিয়া সমূহ চৰকাৰী বিভাগসমূহ বন্ধ আছিল, পৰিবহণ বন্ধ আছিল৷ জনধন-আধাৰ-ম’বাইল-জেএএমৰ ত্ৰিশক্তিৰ সৈতে জড়িত এয়া কেৱল এক সংশোধন আছিল যাৰ প্ৰভাৱ আমি সকলোৱে দেখিলো৷ এতিয়া সংশোধনৰ সেই পৰিসৰ ব্যাপক কৰি তুলিব লাগিব, নতুন উচ্চতা প্ৰদান কৰিব লাগিব৷\nএই সংশোধন কৃষিৰ সৈতে জড়িত সম্পূৰ্ণ যোগান শৃংখলত হ’ব যাতে কৃষকো সশক্ত হওক আৰু ভৱিষ্যতে ক’ৰোনা দৰে আন কোনো সংকটৰ প্ৰভাৱো যাতে কৃষিত কম হয়৷ এই সংশোধন, যাদৃচ্ছিক কৰ প্ৰণালী, সৰল আৰু স্পষ্ট নিয়ম-নীতি, উত্তম আন্তঃগাঁথনি, সমৰ্থ আৰু সক্ষম মানৱ সম্পদ আৰু শক্তিশালী বিত্তীয় প্ৰণালীৰ নিৰ্মাণৰ বাবে হ’ব৷ এই সংশোধনে ব্যৱসায়ক উৎসাহিত কৰিব, বিনিয়োগকাৰীক আকৰ্ষিত কৰিব আৰু মেক ইন ইণ্ডিয়াৰ আমাৰ এই সংকল্পক সশক্ত কৰি তুলিব৷\nআত্মনিৰ্ভৰতা, আত্মবল আৰু আত্মবিশ্বাসৰ দ্বাৰাহে সম্ভৱ হয়৷ আত্মনিৰ্ভৰতাই বিশ্বজনীন যোগান শৃংখলাৰ সকলো স্পৰ্ধাৰ বাবে দেশক প্ৰস্তুত কৰি তোলে৷ আৰু আজি সময়ৰ এয়া দাবী যে ভাৰত প্ৰতিটো স্পৰ্ধাত বিজয়ী হওক, বিশ্বজনীন যোগান শৃংখলাত বৃহৎ ভূমিকা পালন কৰক৷ এয়া অনুধাৱন কৰি আৰ্থিক পেকেজত অনেক ব্যৱস্থা কৰা হৈছে৷ ইয়াৰ দ্বাৰা আমাৰ সকলো খণ্ডৰ দক্ষতা বৃদ্ধি হ’ব আৰু গুণগতমানো সুনিশ্চিত হ’ব৷\nএই সংকট ইমানেই বৃহৎ যে ই বিশাল ব্যৱস্থাকো কঁপাই তুলিছে৷ কিন্তু এই পৰিস্থিতিত আমি, দেশৰ দৰিদ্ৰ ভাই-ভনীসকলৰ সংঘৰ্ষ শক্তিয়ে, তেওঁলোকৰ সংযম শক্তিক প্ৰতিফলিত কৰি তুলিছে৷ বিশেষকৈ আমাৰ পথৰ ব্যৱসায়ীসকল, ঠেলা ব্যৱসায়ীসকল, পদপথত সামগ্ৰী বিক্ৰী কৰোঁতাসকল, যি আমাৰ শ্ৰমিক সহযোগী, যি ঘৰে ঘৰে কাম কৰে, তেওঁলোকে এই সময়ছোৱাত বহু তপস্যা কৰিছে, বহু ত্যাগ কৰিছে৷ এনে কোন আছে যিয়ে তেওঁলোকৰ অনুপস্থিতি অনুভৱ কৰা নাই৷\nএতিয়া আমাৰ কৰ্তব্য এয়াই যে তেওঁলোকক সশক্ত কৰি তোলা, তেওঁলোকৰ আৰ্থিক হিতৰ বাবে এক বৃহৎ পদক্ষেপ গ্ৰহণ কৰা৷ ইয়াৰ গুৰুত্ব অনুধাৱন কৰি দৰিদ্ৰই হওক, শ্ৰমিকেই হওক, প্ৰবাসী মজদুৰেই হওক, পশুপালকেই হওক, আমাৰ মাছমৰীয়া বন্ধুসকলেই হওক, সংগঠিত অথবা অসংগঠিত কেন্দ্ৰই হওক, সকলোৰে বাবে আৰ্থিক পেকেজত কিছু গুৰুত্বপূৰ্ণ সিদ্ধান্তৰ ঘোষণা কৰা হ’ব৷\nক’ৰোনা সংকটে আমাক স্থানীয় নিৰ্মাণ, স্থানীয় বজাৰ, স্থানীয় যোগান শৃংখলাৰ মহত্ব অনুধাৱন কৰাইছে৷ সংকটৰ এই সময়ছোৱাত স্থানীয় সামগ্ৰীয়েই আমাৰ চাহিদা পূৰণ কৰিছে, আমাক এই স্থানীয় সামগ্ৰীয়েই ৰক্ষা কৰিছে৷ স্থানীয় সামগ্ৰী কেৱল আৱশ্যকতা নহয়, আমাৰ দায়িত্বও৷ সময়ে আমাক শিকাইছে যে স্থানীয় সামগ্ৰীক আমি আমাৰ জীৱনৰ মন্ত্ৰ হিচাপে গঢ়ি তুলিবই লাগিব৷\nআপোনালোকে আজি যি বিশ্বজনীনৰ ব্ৰেণ্ডসমূহ প্ৰত্যক্ষ কৰিছে, সেয়াও এসময়ত স্থানীয়ই আছিল৷ কিন্তু যেতিয়া তাৰে লোকসকলে ইয়াৰ ব্যৱহাৰ আৰম্ভ কৰিলে, ইয়াৰ প্ৰচাৰ আৰম্ভ কৰিলে, সেই সামগ্ৰীৰ ব্ৰেণ্ডিং কৰিলে, গৌৰৱবোধ কৰিলে, তেতিয়া সেই সামগ্ৰী স্থানীয়ৰ পৰা বিশ্বজননীনলৈ পৰ্যৱসিত হ’ল৷ সেইবাবে, আজিৰ পৰা প্ৰতিজন ভাৰতবাসীয়ে নিজৰ ‘লোকেলৰ বাবে ভোকেল’ হ’ব লাগিব, তেওঁলোকে কেৱল স্থানীয় সামগ্ৰী ক্ৰয় কৰাই নহয়, গৌৰৱেৰে প্ৰচাৰো কৰিব লাগিব৷\nমোৰ সম্পূৰ্ণ বিশ্বাস যে আমাৰ দেশে এয়া কৰিব পাৰে৷ আপোনালোকৰ প্ৰয়াসে প্ৰতিবাৰে আপোনালোকৰ প্ৰতি শ্ৰদ্ধা বঢ়াই তুলিছে৷ মই গৰ্বেৰে এটা কথা অনুভৱ কৰিব পাৰো, মনত পেলাব পাৰো৷ যেতিয়া মই আপোনালোকক, দেশৰ পৰা খাদী ক্ৰয় কৰিবলৈ আহ্বান জনাইছিলো, লগতে এয়াও কৈছিলো যে দেশৰ হস্ততাঁত কৰ্মীসকলকো সমৰ্থন জনাওক৷ আপোনালোকে চাওক, অতি কম সময়তেই খাদী আৰু হস্ততাঁত, দুয়োটাৰেই চাহিদা আৰু বিক্ৰীয়ে অভিলেখ স্থাপন কৰিলে৷ এয়াই নহয়, আপোনালোকে ইয়াক বৃহৎ ব্ৰেণ্ডলৈও পৰ্যৱসিত কৰিলে৷ ক্ষুদ্ৰ প্ৰয়াস আছিল, কিন্তু পৰিণাম পোৱা গ’ল, ভাল পৰিণাম পোৱা গ’ল৷\nবিভিন্ন বিশেষজ্ঞ, বিজ্ঞানীসকলে কৈছে যে ক’ৰোনা দীৰ্ঘসময়লৈ আমাৰ জীৱনৰ অংশ হৈ থাকিব৷ কিন্তু লগতে আমি এয়াও হ’ব দিবলৈ নোৱাৰো যে ক’ৰোনাৰ ফলত আমাৰ জীৱন স্তব্ধ হৈ যায়৷ আমি মাস্ক পৰিধান কৰিম, দুই গজৰ দূৰত্ব পালন কৰিম কিন্তু নিজৰ লক্ষ্যৰ পৰা বিচলিত নহও৷ সেয়ে লকডাউনৰ চতুৰ্থটো পৰ্যায় অৰ্থাৎ লকডাউন ৪ সম্পূৰ্ণ নতুন ৰূপৰেখাৰ হ’ব, নতুন নীতিৰ হ’ব৷ ৰাজ্যসমূহৰ পৰা আমি যি পৰামৰ্শ লাভ কৰিছো তাৰে আধাৰত লকডাউন ৪ৰ সৈতে জড়িত সকলো সবিশেষ আপোনালোকে ১৮ তাৰিখৰ পূৰ্বে লাভ কৰিব৷ মোৰ সম্পূৰ্ণ বিশ্বাস যে নিয়মসমূহৰ পালন কৰি আমি ক’ৰোনাৰ সৈতেও যুদ্ধ কৰিম আৰু আগলৈও ধাৱমান হ’ম৷\nআমাৰ ইয়াত কোৱা হয়, ‘‘সৰ্বম আত্ম বশং সুখম’’ অৰ্থাৎ যি আমাৰ বশত আছে, যি আমাৰ নিয়ন্ত্ৰণ আছে সেয়াই সুখ৷ আত্মনিৰ্ভৰতাই আমাক সুখ আৰু সন্তোষৰ সৈতে সৱলীকৰণো কৰিব পাৰে৷ একবিংশ শতাব্দীক ভাৰতৰ শতাব্দী হিচাপে গঢ়ি তোলাৰ আমাৰ দায়িত্ব, আত্মনিৰ্ভৰ ভাৰতৰ প্ৰতিজ্ঞাৰ দ্বাৰাই পূৰণ হ’ব৷ এই দায়িত্ব ১৩০ কোটি দেশবাসীৰ প্ৰাণশক্তিৰ দ্বাৰা উজ্বীৱিত হ’ব৷ আত্মনিৰ্ভৰ ভাৰতৰ এই যুগ, প্ৰতিজন ভাৰতবাসীৰ বাবে নতুন প্ৰতিজ্ঞাও হ’ব, নতুন পৰ্বও হ’ব৷\nএতিয়া এক নতুন প্ৰাণশক্তি, নতুন সংকল্পশক্তিৰ সৈতে আমি আগবাঢ়িব লাগিব৷ যেতিয়া আচৰণ কৰ্তব্য ভাৱৰ দ্বাৰা সন্মিলিত হয়, নিষ্ঠাৰ সমবেশ হয়, দক্ষতাৰ পুঞ্জী হয়, তেন্তে আত্মনিৰ্ভৰ ভাৰত হোৱাৰ পৰা আমাক কোনে ৰুধিব পাৰে? আমি ভাৰতক আত্মনিৰ্ভৰ হিচাপে গঢ়ি তুলিমেই৷ এই সংকল্পৰ সৈতে, এই বিশ্বাসৰ সৈতে মই আপোনালোকলৈ শুভেচ্ছা যাচিছোঁ৷ আপোনালোকে নিজৰ স্বাস্থ্যৰ, নিজৰ পৰিয়ালৰ, আত্মীয়-স্বজনৰ ধ্যান ৰাখক৷\n(Release ID: 1623571) Visitor Counter : 227\nRead this release in: Manipuri , English , Urdu , Marathi , Hindi , Bengali , Punjabi , Gujarati , Odia , Tamil , Telugu , Kannada , Malayalam\n(Release ID: 1623571)


মহাৰাষ্ট্ৰ জয়েৰে বিজেপিৰ দাক্ষিণাত্য অভিযান আৰম্ভ - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nঅসমৰ বৌদ্ধিক জগতৰ এক বলিষ্ঠ ব্যক্তিত্ব লক্ষ্মীনাথ তামুলী। সমাজ জীৱনৰ সকলো বিষয়ক লৈ সদায় সচেতন এইগৰাকী চিন্তাবিদ তথা সমাজ বিশ্লেষক প্ৰায় ২ টা বছৰ নীৰৱ হৈ আছিল। কোনেও তেওঁক টিভিৰ পৰ্দাত অথবা কলমৰ মাধ্যমেৰে বাতৰি কাকতত দেখা পোৱা নাছিল। দৰাচলতে তেওঁ আছিল সাংঘাটিক ভাৱে অসুস্থ। কিন্তু শেহতীয়া পৰিস্থিতিত বিশেষকৈ মহাৰাষ্ট্ৰৰ ৰাজনৈতিক পট পৰিৱৰ্তনে তেওঁক নীৰৱতা ভংগ কৰিবলৈ যেন বাধ্য কৰালে। সেয়ে মহাৰাষ্ট্ৰৰ উদ্ধৱ ঠাকৰেৰ চৰকাৰক অংশীদাৰ হোৱা প্ৰায় দুকুৰী বিধায়ক হঠাতে আহি গুৱাহাটীৰ হোটেলত আশ্ৰয় লৈ দেশৰ অৰ্থনীতি, সাংস্কৃতিক আৰু ৰাজনীতিক প্ৰভাম্বিত কৰি ৰখা মহাৰাষ্ট্ৰৰ এই দৃশ্যপটক লৈ তেওঁ হাতত কলম তুলি ল’বলৈ বাধ্য হ’ল। এই সন্দৰ্ভত তেওঁৰ বিশ্লেষণ অসমীয়া প্ৰতিদিন ডিজিটেলত গুৰুত্বসহকাৰে প্ৰকাশ কৰা হৈছে।\nমহাৰাষ্ট্ৰত বৰ্তমান চলি থকা জোট-বন্ধন চৰকাৰখনৰ পতন অৱধাৰিত হৈ পৰিছে। মহাৰাষ্ট্ৰৰ জাতীয়তাবাদী দল শিৱসেনাৰ নেতৃত্বত চলি থকা চৰকাৰখনৰ শিৱসেনাৰ ৫ জন মন্ত্ৰীসহ ২২ জন বিধায়ক আৰু ১৪ গৰাকী নিৰ্দলীয় বিধায়কক বিজেপিয়ে অতি গোপনে প্ৰভাম্বিত কৰি, কিম্বা অবিশ্বাস্য পৰিমানৰ টকা-পইচা দি অথবা লাভজনক মন্ত্ৰীত্বৰ উপহাৰেৰে প্ৰলোভিত কৰি শিৱসেনাৰে ৩৫ জন বিধায়কক মুখ্যমন্ত্ৰী উদ্ধৱ ঠাকৰেৰ বিৰুদ্ধে বিদ্ৰোহী সজাই চৰকাৰখনত পতন প্ৰায় নিশ্চিত কৰি তুলিছে।\nমই কেইবা বছৰ আগতে একাধিকবাৰ লিখিছিলো যে, কৰ্মী প্ৰধান বিজেপি দলত নেতাৰ অভাৱ কাৰণে ঘাইকৈ কংগ্ৰেছ আৰু আঞ্চলিক ৰাজনৈতিক দলৰ নেতাক মন্ত্ৰীত্ব আৰু প্ৰচুৰ ধনৰ প্ৰলোভনৰ প্ৰতিশ্ৰুতি দি তেনেধৰণৰ বাটলু নেতাৰে দলটো ভৰাই পেলাইছে। তাকে কৰিবলৈ তেওঁলোকে যুদ্ধ, ৰাজনীতি আৰু প্ৰেমত সকলোবোৰ কাৰ্য-দুষ্কাৰ্যই নায্য বুলি ধৰি লৈ দল বাগৰাটোক ভাৰতীয় গণতন্ত্ৰৰ ৰাজনৈতিক সংস্কৃতিত অধঃপতিত কৰিছে।\nশেহতীয়াকৈ মহাৰাষ্ট্ৰত বিজেপি নেতৃত্বই যি ৰাজনৈতিক অস্থিৰতা সৃষ্টি কৰিছে, সেইখিনি তেওঁলোকৰ এক ভয়ংকৰ গোপন ৰাজনৈতিক এজেণ্ডাৰ ভিতৰৰ কাৰ্যসূচী মাথোন। গোটেই বিশ্বৰে কিছুমান আগশাৰীৰ ৰাষ্ট্ৰৰ ৰাষ্ট্ৰনেতাই Populist Authoritarianism (জনপ্ৰিয় শ্বৈৰতন্ত্ৰ বা একনায়কত্ববাদ)ৰ শ্লোগানৰ আধাৰত ফেচীবাদ, নাজীবাদৰ আৰ্হিৰ শাসনতন্ত্ৰ প্ৰতিষ্ঠা কৰিছেই বা কৰাৰ যো-জা চলাই আছে। ড’নাল্ড ট্ৰাম্প নিৰ্বাচনত পৰাস্ত হোৱাত আমেৰিকা যুক্তৰাষ্ট্ৰত সেই প্ৰচেষ্টাত সদ্যহতে যতি পৰিছে। ৰাছিয়াৰ পুটিন, চীনৰ ঝিংপিনে আজীৱন ৰাষ্ট্ৰপতি হৈ থকাৰ সাংবিধানিক ব্যৱস্থা ইতিমধ্যে কৰি ল’লেই।\nভাৰতৰ প্ৰধানমন্ত্ৰী নৰেন্দ্ৰ ভাই দামোদৰ ভাই মোডী কিয় পিছপৰি ৰ’ব? তেওঁৰ হেঁচাত ভাৰতীয় জনতা পাৰ্টীয়ে সেই ক্ষেত্ৰত এতিয়ালৈকে মুকলিকৈ সন্মতি প্ৰকাশ নকৰিলেও, তেওঁ যি নিৰ্দয়তাৰে লালকৃষ্ণ আদৱানি, মুৰুলি মনোহৰ যোশীৰ দৰে প্ৰবীন নেতাক ৭৫ বছৰৰ লক্ষ্মণ ৰেখাৰ ভিতৰতহে সক্ৰিয় ৰাজনীতিত থাকিবপৰাৰ সীমা নিৰ্ধাৰণ কৰি নিজৰ দলতে সন্মানীয় অথচ অনাকাংক্ষীতভাৱে বৰ্জনীয় কৰি পেলালে, সেই একেটা সূত্ৰতে ২০২৪ চনত মোডী বিজেপি দলৰ প্ৰধানমন্ত্ৰীৰ প্ৰাৰ্থী প্ৰয়াসী হ’ব নোৱাৰে। ৫৬ ইঞ্চিৰ বুকুৰ মোডী ডাঙৰীয়া ৭৫ বছৰ বয়সত নালায়ক হ’বলৈ নিবিচাৰিব যেন লাগে। আন্তঃদলীয় প্ৰতিবাদ, প্ৰতিৰোধ আৰু অসন্তুোষ্টি চম্ভালিবলৈ আৰ এছ এছৰ আশীৰ্বাদৰ হাত মোডীৰ শিৰত আছেই।\n২০১৯ চনৰ ৰাষ্ট্ৰীয় সাধাৰণ নিৰ্বাচনৰ সময়ৰ আগে পাছে, সাধ্বী প্ৰজ্ঞা প্ৰমূখ্যে কেইবাজনো কট্টৰপন্থী বিজেপি নেতা-নেত্ৰীৰ হতুৱাই মোডীজীয়ে পুনৰুক্তিৰে ভৰা ঘোষণাৰে কৈছিল যে- ২০১৯ চনৰ পাছত ২০২৪ চনত আৰু এবাৰ নিৰ্বাচন হ’ব। তাৰ পিছত আৰু নহ’ব। মোডীজী তেতিয়া মৌন হৈ ৰৈছিল।\nজনপ্ৰিয় একনায়কত্ববাদ প্ৰতিষ্ঠা কৰাৰ প্ৰয়োজনীয় আধাৰবোৰ তেওঁ বৰ সতৰ্কতা আৰু গণিতীয় হিচাপেৰে প্ৰতিষ্ঠা কৰি আনিছে। ‘অগ্নিপথ’ৰ দৰে প্ৰতাৰণা মূলক সেনা নিযুক্তি আঁচনি কাৰ্যকৰী কৰিবলৈ প্ৰধানমন্ত্ৰীজনে ভাৰতৰ তিনিটা সশস্ত্ৰ বাহিনীৰ মূৰব্বীৰ হতুৱাই প্ৰেছ মীট পাতি লাজ লাগি যোৱাকৈ সমৰ্থনৰ সমস্বৰ গীত গোৱালে, সেই কাৰ্যই সেনাবাহিনী কেইটাক তেওঁ পোহনীয়া পালিত প্ৰাণীৰ দৰেই যে ব্যৱহাৰ কৰিব পাৰিব সেইটো নিশ্চিত হ’ল।\nমহাৰাষ্ট্ৰৰ শিৱসেনাৰ নেতৃত্বৰ জোটবন্ধন চৰকাৰটোৰ পতন ঘটাই বিজেপিৰ নেতৃত্বত চৰকাৰ গঠন কৰোৱাই ১৮ জুলাইত অনুষ্ঠিত হবলগা ৰাষ্ট্ৰপতিৰ নিৰ্বাচনত বিজেপিয়ে নিৰ্ভৰ কৰিবপৰা অদিবাসী মহিলা প্ৰাৰ্থী গৰাকীৰ বিজয় নিশ্চিত কৰাটো মোডীজীৰ প্ৰধান লক্ষ্য হ’ব। বেচেৰা উদ্ধৱ ঠাকৰে নিচিন্তে নিদ্ৰাত আশ্ৰয় লৈ থাকোতেই হঠাৎ অপ্ৰত্যাশিতভাৱে অহা অসমৰ বানপানীয়ে অসমৰ ৪৭ লাখ জনতাক গৃহহীন কৰি তোলাৰ দৰে তেওঁকো সমৰ্থকহাৰা কৰি পেলাইছে।\nইতিহাসবিদ ভিনচেণ্ট স্মিথে মহামতি টিপু চুলতানৰ সকলোবোৰ সামৰিক আৰু কৌশলগত কৃতিত্ব স্বীকাৰ কৰিয়ে লেখিছিল যে- টিপু চুলতান বাদেই, স্বয়ং মহামতি নেপোলিয়ন হোৱাহেতনো দক্ষিণ ভাৰতৰ পৰা অভিযান চলাই দিল্লীৰ শাসক-শক্তিক পৰাস্ত কৰিবলৈ বিফল হ’ল হেতেন। কিয়নো দক্ষিণৰ কোনো সম্ৰাট বা সাম্ৰাজ্যই সামৰিক অভিযান চলাই স্থায়ীকৈ দিল্লী দখল কৰা কথা ইতিহাসত বিছাৰি পাবলৈ নাই।\nদক্ষিণ ভাৰত দখল কৰা কাৰ্যই দিল্লীত মোদীক একনায়কত্ববাদ প্ৰতিষ্ঠা কৰা মূল্যবান বৰঙনি যোগাব। দুবছৰমান আগতে লিখিছিলো- ‘শুনাচোন কাণ পাতি, হিটলাৰৰ পদধ্বনি’। আজি ভাৰতীয় মানুহ আৰু গণতন্ত্ৰ যেন বামনৰ তৃতীয় পদৰ ভৰত চিৰদিনলৈ পদদলিত হ’বলৈ গৈ আছে!\nজৰ্জিয়াৰ মহাকাব্যৰ অসমীয়া অনুবাদ হাতত লৈ আৱেগিক দেশখনৰ ৰাষ্ট্ৰদূত আৰ্ছিল জুলিয়াছভিলি…


ডাইনী daini part2| Jonak axom\nডাইনী daini part 2\nডাইনী daini part2(১৮+ কন্টেন্ট আছে। সৰুবোৰ পঢ়াৰ পৰা আঁতৰি থাকে যেন) CLICK HERE TO READ PART 1 .. আজি হঠাৎ মোৰ চেলৰ দৰ্জা খু...\n(১৮+ কন্টেন্ট আছে। সৰুবোৰ পঢ়াৰ পৰা আঁতৰি থাকে যেন)\n.. আজি হঠাৎ মোৰ চেলৰ দৰ্জা খুলি মোৰ সমবয়সীয়া এজনী নগ্ন ছোৱালীক মোৰ কোঠাটোলৈ সোমাই দিলে। ৰক্ষীজনে খঙাল ভাবত কলে, "দুই ডাইনী একেলগে মৰ ।" সিহতে যিমানেই মোক ডাইনী বুলি প্ৰতিপন্ন কৰিছে মইও উচ্চস্বৰক প্ৰতিবাদ কৰিছো। কিন্তু এইবাৰ মই নবাগত ছোৱালীজনীক দেখি কিছু সময়ৰ বাবে অভিভূত হৈ পৰিলো। ছোৱালীজনী এজনী অপৰূপা সুন্দৰী। বাওগালত চাবুকৰ দাগ, সৰ্বশৰীৰত নির্যাতনৰ চিহ্নই তাইৰ সৌন্দর্য্যক ম্লান কৰিব নোৱাৰিলে । তাই আঠুকাঢ়ি উঠিবলৈ চেষ্টা কৰোতেই আকৌ লেপেটা খাই পৰিল। মই তাইৰ কাষলৈ গৈ তাইক চাবলৈ ধৰিলো। তাইৰ অবস্থা মোতকৈও বেয়া। মুৰৰ পিছপিনে এটা গভীৰ ক্ষত যৰ পৰা তেজ বৈ আছিল। মই মোৰ কাপোৰৰ এফাল কামুৰি চিৰি লৈ তাইক বেণ্ডেজ কৰি দিলো। এই শীতত অসুস্থ ছোৱালীজনীক তিল তিলকৈ মৰা দেখি মোৰ হৃদয়খনে চিঞৰি উঠিল। চাবুকৰ আঘাতত মোৰ নিজৰেই কাপোৰ ফালি একাকাৰ। তাৰ পিছতো যিমান সম্ভৱ মই ছোৱালীজনীক মোৰ কোলাত লৈ গৰম কৰি ৰখাৰ চেষ্টা কৰিলো। । দেৱালত জ্বলি থকা এটা জোৰ এটা তাইৰ কাষত পুতি দিলো। তাইক কোলাত লৈয়েই কথাবোৰ লিখিছো। জোৰৰ পোহৰত তাইক আৰু অপূৰ্ব লাগিছে। মোক ক্ষমা কৰা ইশ্বৰ। মই তোমাৰ এই অপৰূপ সৃষ্টিৰ প্ৰেমত পৰি গৈছো । "\nপৃষ্ঠাটো পঢ়ি বুজি উঠিলো এলিছৰ সহচার্যতাই এই নিদাৰুণ বন্দিত্বত থাকিও হৃদয়ত প্রেমৰ জোৱাৰ তুলিছে। হয়তো এলিচ সমকামী নাছিল কিন্তু পৰিস্থিতিয়ে তাইৰ মনত ক্ষণিকৰ মোহৰ সৃষ্টি কৰিলে । কিন্তু নতুন ছোৱালীজনীৰ নামটো কি আছিল? প্রশ্ন টোৱে মোৰ মুৰলৈ আহোতেই লাইব্ৰেৰীৰ দৰ্জাখন সশব্দে বন্ধ হৈ গল । ধুলিময় দৰ্জাৰ খিলিটোৰ তলত এলিচৰ সুস্পষ্ট হাতৰ আখৰত এটা নাম ফুটি উঠল, "মার্টিনী।" কিছু সময় পিছত আকৌ সেয়া ধূলিৰ লগত মিহলি হৈ গল।.....\n... এতিয়া কথাবোৰ বুজি পালো। এলিচ মৃত্যু হোৱাৰ পিচতো এই ঘৰটোত তাইৰ আত্মাটো বন্ধী হৈ আছে।আজিও লাইব্ৰেৰীত মোৰ সৈতে আছে। কিন্তু মই তাইক দেখা পোৱা নাই। কথাবোৰ ভাবি মোৰ গাৰ নোম শিয়ৰি উঠিল। প্ৰচণ্ড ভাবে ঘামিবলৈ ধৰিলো। ঠিক তেতিয়াই বন্ধ ঘৰৰ কোঠাতোত বতাহ আহি বাইবেলৰ পৃষ্ঠাটো ওলোটাই দিলে। বুজিলো এলিচে বিচাৰিছে মই তাইৰ লেখাবোৰ পঢ়ো। মোৰ এনে লাগিল তাই দৰ্জাবোৰ লক কৰি মোৰ পলোৱাৰ সকলো পথ ৰুদ্ধ কৰি দিছে। এতিয়া যদি মই তাইৰ ইংগিত নুশুনো তেতিয়া হয়তো এইটো ঘৰতে মোকো তাই মাৰি পেলাব। ভয়ে ভয়ে দৰ্জাৰ পিনে চালো। দৰ্জাত আকৌ এটা বাক্য "প্লিজ সহায় কৰা" তাৰ পিছত লাহেকৈ দৰ্জাখন খোল খালে।\nদৰ্জা খুলি যোৱা দেখি মনটো অলপ সাহস পালো। এলিচে মোক আপোনৰ দৰে ব্যৱহাৰ কৰিছে। তাইক সহায়ৰ প্ৰয়োজন। কিন্তু কিয়। শেষত কি হৈছেনো তাইৰ ভাগ্যত। কৌতূহলে মোক পৰবৰ্তী পৃষ্ঠা পঢ়িবলৈ বাধ্য কৰিলে। তাত লিখা আছিল।।\n"আজি ৰাতিপুৱা মোৰ কোলাতেই ছোৱালীজনীৰ জ্ঞান উভতি আহিল । মই তাইক গুড মৰ্ণিং কলো। কিন্তু তাই ভাবলেশহীন চকুৰে মোৰ মুখলৈ চাই থাকিল। তেতিয়া ৰক্ষীজন মোৰ ৰুমলৈ আহিল। তিনিদিনৰ মুৰত মোক সিহতে কিবা খাবলৈ দিলে। খোৱাৰ থালথনত আছিল চাৰি টুকুৰা বাহি পঁচা ৰুটি আৰু এগিলাছ পানী। এই তাৰে দুটুকুৰা সেই ছোৱালীজনীক দি দিলো। তাইও গোগ্ৰাসে গিলি দিলে। খোৱাৰ শেষত পানীখিনি দুয়ো ভাগ কৰি পিলো। স্রষ্টাক অসংখ্য ধন্যবাদ জনালো তেওঁ এই ভোকাতুৰক খাবলৈ দিছে, তৃষ্ণা দুৰ কৰিছে। মই এবাৰ ছোৱালীজনীৰ কাষলৈ গৈ তাইৰ মুৰৰ ক্ষত অংশটো চালো। শুকুৱাত বহুত দেৰি হব যেন লাগিছে। মন কৰিলো তাইৰ নগ্ন দেহে ঠাণ্ডাত কপি আছে। গোটেই ৰাতিটো জ্বলি জ্বলি জোৰডালো নুমাই গৈছে। ঠাণ্ডাত তাই মৰিবলৈ ওলাইছে। তাইক মোৰ কোলালৈ লৈ আনিলো। প্ৰথমে বাধা দিলেও তাই পিছত মোৰ কোলাত বহিল। মোৰ ফটা কাপোৰখিনি দুয়োজনৰ দেহৰ ওপৰেৰে মেৰিয়াই ললো। । । তাই মোৰ বুকুত মুৰটো থৈ অলপ সময় তেনেদৰে থাকিল। আৰু মই লাহে লাহে তাইৰ সৈতে কথা কবলৈ আৰম্ভ কৰিলো.। তাই কলে তাইৰ নাম মার্টিনী গুয়েন্থাৰ । তাই গীৰ্জাৰ সিটোমুৰৰ পাহাৰৰ গাঁওখনত থাকে। দেউতাক এজন ভেষজ চিকিৎসক।দেউতাকক স্থানীয় গীর্জাৰ প্রিষ্টে হত্যা কৰিছে । তেওৰ অপৰাধ আছিলো তেওঁ এজন পানীত ডুবা ল'ৰাক জীৱনদান কৰিছে । লৰাটোৰ শ্বাস প্ৰশ্বাস বন্ধ হৈ গৈছিল। কিন্তু তাৰ পিছতো তাইৰ দেউতাকে লৰাটোৰ বুকুত হাত ৰাখি চাপ দি বচাই তুলিলে। । প্রিষ্টৰ মতে লৰাটোৰ মৃত্যু হৈছিল। কিন্তু তাইৰ দেউতাকে মৃত লৰাজনৰ ওপৰত কলা যাদু কৰি জীৱন ওভোতাই আনিছে। এই অপৰাধত প্রিষ্টে লৰাটো আৰু মার্টিনীৰ দেউতাকক মৃত্যু আদেশ দিলে। মার্টিনীক ডাইনী আখ্যা দি এৰাতি উলঙ্গ কৰি বৰফত বান্ধি ৰখা হ'ল। পিছদিনা তাইক ইয়ালৈ লৈ অনা হয়। ...... মার্টিনী আৰু কবলৈ নোৱাৰা হৈছে। তাই ফেপাই ফেপাই কান্দি ভাগি পৰিল। বুজি পালো প্রিষ্টে তাইক গোটেই দিনটো ভোগ কৰি ৰাতি মোৰ চেলত বন্দী কৰি থৈছে। মই মার্টিনীক আৰু জোৰকৈ সাবটি ধৰিলো। কিছুসময় পিছত তাই শুই পৰিল তাইক কোলাত লৈয়েই মই আকৌ লিখিবলৈ আৰম্ভ কৰিলো "\nপৃষ্ঠাটা ওলোটাই দি মন কৰিলো তাৰে বহুখিনি মোৰ চকুৰ পানীত তিতি গৈছে। মনৰ মাজত সেই ধৰ্ম ব্যৱসায়ী প্ৰিষ্ট বাপিষ্টৰ প্রতি তীব্র ঘৃনা জাগিল । তেতিয়া বেডৰুমত মোৰ ফোনটো বাজি উঠিল। মায়ে মোক ফোন কৰিছে। লাইব্ৰেৰীৰ পৰা ওলাই আহি ফোনটো ৰিচিভ কৰিলো আজি আকৌ মোক মায়ে কান্দি থকা দেখা পালে। মোক প্ৰশ্ন কৰিবলৈ ধৰিলে মোৰ বাগদত্তাৰ সৈতে সকলো থিকেই আছেনে! মই ছেগ বুজি কিবা কিবি অন্য কথা কৈ প্ৰসংগটো এৰি চলিলো। মাৰ সৈতে কথাৰ শেষত মুখ ধুবলৈ বাথৰুমলৈ আহিলো। বেচিনত মুৰ তলমুৱা কৰি চকুত পানীত মাৰিলো। যেতিয়া মুৰটো তুলিলো মোৰ বুকু কপি উঠিল। আইনাত মোৰ প্ৰতিবিম্ব নাই। এজনী অন্য ছোৱালী মোৰ চেহেৰাটো ঠাইত থিয় হৈ আছে। মই অনুভৱ কৰিলো তাইয়েই এলিচ। আইনাৰ সিটোমুৰৰ পৰা মোক চাই আছে। কপালেৰে তাইৰ তেজ বৈ আহি আছে। মই সহ্য কৰিবলৈ নোৱাৰিলো। চিৎকাৰ কৰি বাথৰুমত জ্ঞান হেৰুৱাই পৰি গলো....... ।\n#ভাবানুবাদ স্বপ্ননীল আকাশ\n#শ্বেয়াৰ কৰক আৰু । পিছৰ অধ্যায়লৈ অপেক্ষা কৰক।\nJonak axom : ডাইনী daini part 2